Številka: 90000-12/2023-67

Datum: 25. 9. 2023

**MAGNETOGRAMSKI ZAPIS PO ZVOČNEM POSNETKU 7. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 25. septembra 2023 s pričetkom ob 15:30 uri, v Veliki sejni dvorani Mestne hiše, Mestna občina Ljubljana, Mestni trg 1, Ljubljana.**

**GOSPOD ZORAN JANKOVIĆ**

Dober dan želim. Spoštovane svetnice, svetniki, gospe in gospodje, vsi prisotni. Pričenjamo s 7. sejo Mestnega sveta Mestne občine Ljubljana. Prisotnih je 30 svetnic in svetnikov. Odsotnost so opravičili Boštjan Koritnik, Ištvan Išt Huzjan, Vesna Ugrinovski in Klemen Žibert. Smo sklepčni, lahko začnemo z delom. Lepo prosim, da izključite mobilne telefone, da ne bo moteno delo mestnega sveta. V skladu s 93. Členom Poslovnika Mestnega sveta Mestne občine Ljubljana odloča Mestni svet o mandatnih vprašanjih na začetku seje. Prejeli ste predloge ugotovitvenih sklepov Komisije za mandata vprašanja, volitve in imenovanja o potrditvi mandatov članov mestnega sveta gospe Bruni Antauer in gospodu Danielu Avdagiču. Prosim predsednika komisije, gospoda Čerina, da poda uvodno obrazložitev.

**GOSPOD ALEŠ ČERIN**

Hvala za besedo, gospod župan. Cenjene kolegice in kolegi. Tjaša Ficko je odstopila z mesta mestne svetnice in s tem tudi podžupanje. Obrazložila je svoje ozadje svoje odločitve, naslednja na vrsti na naši listi je Bruna Antauer in to je uredila volilna komisija na podlagi sklepa volilne komisije pa naša. Tako da predlagam sprejem tega sklepa. Hvala.

-------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

Hvala lepa. Razprava? Ni razprave. Ugotavljam navzočnost po celotni točki. Rezultat navzočnosti: 28.

**Glasujemo O PREDLOGU UGOTOVITVENEGA SKLEPA: Mestni svet Mestne občine Ljubljana potrdi mandat članici Mestnega sveta Mestne občine Ljubljana Bruni Antauer. Mandat članice je vezan na mandat članov mestnega sveta. Mandat se začne z dnem sprejema tega ugotovitvenega sklepa.**

Prosim za vaš glas.

**33 ZA,**

**0 PROTI.**

Hvala lepa.

**GOSPOD ZORAN JANKOVIĆ**

Boš še enkrat? Gremo na drugi.

**Glasujemo O PREDLOGU UGOTOVITVENEGA SKLEPA: Mestni svet Mestne občine Ljubljana potrdi mandat člana Mestnega sveta Mestne občine Ljubljana Danielu Avdagiču. Mandat člana je vezan na mandat članov mestnega sveta. Mandat se začne z dnem sprejema tega ugotovitvenega sklepa.** A je na ta sklep tudi kakšna razprava? Aleš, boš kaj dodal?

**GOSPOD ALEŠ ČERIN**

Obrazložitev je enaka kot pri prejšnji točki.

**GOSPOD ZORAN JANKOVIĆ**

Samo, da je odstopila Mojca, a ne? Gre prosim za glasovanje.

Prosim za vaš glas.

**35 ZA,**

**0 PROTI.**

Sprejeto, hvala lepa.

**GOSPOD ZORAN JANKOVIĆ**

A zdaj lahko oba prideta notri? Boš ti to uredil? Sania?

-------------------------------------------------------------------------------------------------aplavz v dvorani

**GOSPOD ZORAN JANKOVIĆ**

S sklicem se prejeli tudi predlog dnevnega reda 7. seje Mestnega sveta MOL. Po sklicu seje ste prejeli predlog Svetniškega kluba Levice in gospe Jasminke Dedić za umik predlagane 14. točke z naslovom Predlog Sklepa o manjši notranji igralni površini v javnih vrtcih Mestne občine Ljubljana za šolska leta 2023/24, 2024/2025, 2025/2026, 2026/2027, 2027/2028 ter 15. točke z naslovom Predlog Sklepa o določitvi cen programov predšolske vzgoje v javnih vrtci in dodatnih ugodnosti za starše. Prejeli ste tudi predloga Svetniškega kluba Liste Zorana Jankovića za umik predlagane 19. točke z naslovom Predlog za ustanovitev neodvisne komisije za ugotovitev poškodb na Kanalu C0 po poplavah 4. in 5. 8. 2023 s predlogom za hitri postopek ter 21. točke z naslovom Zahteva za razpravo o katastrofalno neočiščenih cestnih odtokih v Mestni občini Ljubljana in sprejem sklepa, s katerim se Mestni upravi naloži, da zagotovi redno čiščenje in vzdrževanje cestnih odtokov. Odpiram razpravo o dnevnem redu.

**GOSPOD ALEŠ PRIMC**

Postopkovno.

**GOSPOD ZORAN JANKOVIĆ**

Izvolite, gospod Primc, postopkovno.

**GOSPOD ALEŠ PRIMC**

Jaz sem vzel na znanje dober nasvet Zorana Jankovića na zadnji seji mestnega sveta, da naj preštudiram poslovnik in sem ga. In sem ugotovil, da 94. člen poslovnika določa, da se ob vsakem umiku točke dnevnega reda omogoča razprava eno minuto. Na prejšnji seji mi je dal on za vse skupaj eno minuto tako, da jaz zdaj predlagam, da glede na to, da so štirje umiki, ali da določite za vsak umik posebej eno minuto, ali pa skupaj 4 minute razprave?

**GOSPOD ZORAN JANKOVIĆ**

Ne, ne, absolutno sprejmemo. Minuto. Razprava? Gospod Primc, na katero točko?

**GOSPOD ALEŠ PRIMC**

Najprej bom razpravljal o točki Predlog sklepa o manjši notranji igralni površini.

**GOSPOD ZORAN JANKOVIĆ**

Da, izvolite.

**GOSPOD ALEŠ PRIMC**

Gre za določanje nesprejemljivo nizkega standarda prostora za otroke v vrtcih, samo 2 m² in to za vrtce, za vse vrtce v Ljubljani in za naslednjih 5 let. To je škodljivo za otroke v vrtcih zato se s tem predlogom ne morem strinjati in je najhitrejši način, da tega nizkega standarda ni, da pač se umakne da točka dnevnega reda.

**GOSPOD ZORAN JANKOVIĆ**

Gospa Sojar, na isto točko?

**GOSPA MOJCA SOJAR**

Ne, umikam razpravo.

**GOSPOD ZORAN JANKOVIĆ**

Umikate. Kubo, izvolite gospa Kubo.

**GOSPA PETRA BLAJHRIBAR KUBO**

Najlepša hvala. In sicer najprej za igralne površine. V pravilniku katerega spremembe so bile sprejete v maju 2023 piše, da se na otroka zagotovi praviloma 4 kvadratne metre, vendar ne manj kot 3 kvadratne metre notranje igralne površine, potem so tu še neke določbe, osnova za izračun igralne površine je 22 otrok na oddelek. V mojem oddelku kamor hodi moja hči je trenutno 24 otrok, in sicer v obrazložitvi gradiva je navedeno, da bodo imeli v povprečju v naslednjem šolskem letu vsi vrtci v Ljubljani 3,1 kvadratne metre notranje igralne površine na otroka, vendar se med vrtci zaradi zatečenega stanja in starosti se ti podatki razlikujejo. Zato nas preseneča, da se predlog sklepa o znižanju normativov notranje igralne površine sprejema za vse ljubljanske vrtce in to za dobo petih let, zato predlagamo da se točka umakne z dnevnega reda.

**GOSPOD ZORAN JANKOVIĆ**

Hvala lepa. Še kdo? O vrtcih še vedno, igralni površini.

**GOSPA MARUŠA BABNIK**

Ne, ne bo o vrtcih, bo malo kasneje.

**GOSPOD ZORAN JANKOVIĆ**

Ne, ne, ne, ne, samo o igralni površini. Bomo šli tako, kot je treba, to zaključimo, gremo na glasovanje, potem gremo pa na naslednjo točko, če vam je prav, a ne? Še kdo prosim? Gospa Dedić, izvolite.

**GOSPA DR. JASMINKA DEDIĆ**

Hvala lepa za besedo, gospod župan. Torej predlog Mestne občine Ljubljana, da se zmanjša notranja igralna površina v javnih vrtcih MOL na 2 m² na otroka je nesorazmeren ukrep, saj bi znižanje normativov prizadelo tudi tiste javne vrtce MOL, ki zadostijo tem standardom iz spremenjenega pravilnika o normativih in minimalnih tehničnih pogojih za prostor in opremo vrtca. Poleg tega MOL v svojem predlogu podaja zavajajoče informacije. Namreč predlog MOL navaja, da sprememba pravilnika v 19. členu kot normativ določa 3 kvadratne metre na otroka vendar to ne drži, saj 19. člen določa da se na otroka zagotovijo praviloma štirje kvadratni metri vendar ne manj kot 3 kvadratne metre notranje igralne površine. Torej v bistvu tukaj gre zdaj za zmanjšanje praktično dvakratno zmanjšanje priporočene notranje igralne površine. Hvala, in zaradi tega prosim za umik te točke.

**GOSPOD ZORAN JANKOVIĆ**

Zaključujem z razpravo. Glasujemo najprej o igralni površini, kjer je gospa Dedić in Levica so dali, da se točka umakne. **Jaz bom dal na glasovanje, vmes pa berem ta** **predlog sklepa SK Levica in ge. Dedić, ki pravi**

**Mestni svet Mestne občine Ljubljana sprejme predlog, da se predlagana 14. točka z naslovom Predlog Sklepa o manjši notranji igralni površini v javnih vrtcih Mestne občine Ljubljana za šolska leta 2023/2024, 2024/2025, 2025/2026, 2026/2027 in 2027/2028 umakne z dnevnega reda 7. seje mestnega sveta.**

Prosim za vaš glas.

**14 ZA,**

**25 PROTI.**

Ni sprejeto. Hvala lepa.

**GOSPOD ZORAN JANKOVIĆ**

Sedaj gremo na razpravo o predlogu Svetniškega kluba Levica in gospe Dedić, ki pravi, da se umakne s 7. seje Predlog sklepa o določitvi cen programov predšolske vzgoje v javnih vrtcih. Razprava prosim? Gospa Dedić.

**GOSPA DR. JASMINKA DEDIĆ**

Hvala. Torej predlog Mestne občine Ljubljana za podražitev programov vrtcih za 27 %, pri čemer bi staršem otrokom katerim je MOL dolžna kriti del programa cene vrtca torej bi se pa povečal v povprečju za 15 %, se mi zdi pač da ni utemeljen, da je nepopoln in zaradi tega se z njim ne morem strinjat. Namreč predlog MOL za povečanje cen programov predšolske vzgoje v javnih vrtcih ne upošteva dodatnih razpoložljivih sredstev, ki jih namenja država oziroma v njenem imenu Ministrstvo za vzgojo in izobraževanje, ki je zagotovilo v nacionalnem akcijskem planu za jamstvo za otroke do leta 2030, in sicer ravno z namenom da bi olajšala dostop do predšolske vzgoje, izboljšali finančno dostopnost vrtcev za mlade družine in, da bi prispevali k povečanju deleža otrok vključenih v vrtec. MVI v ta namen namenja v letu 2022 43.000.000 EUR in v letih 2023 in 2024.

---------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

Hvala lepa. Gospa Blajhribar Kubo.

**GOSPA PETRA BLAJHRIBAR KUBO**

Najlepša hvala. MOL bo imela s predlaganim povišanjem cen v primerjavi z drugimi mestnimi občinami najvišjo ceno vrtčevskega programa in najvišje plačilo staršev v prvem in drugem starostnem obdobju. Povišanje cene vrtcev bi posledično pomenilo dodaten pritisk na inflacijo, hkrati pa bo dvig cene vrtcev veliko družino izničil učinek nedavnega povišanja minimalne place. V Svetniškem klubu Levica menimo, da lahko MOL iz svojih proračunskih sredstev, notranjih rezerv ali s prerazporeditvijo prioritet pokrije znesek povišanja cen, ki naj bi ga sicer plačali starši. V gradivu mislim, da je omenjenih 3.342.000 EUR. Najlepša hvala.

**GOSPOD ZORAN JANKOVIĆ**

Gospod Primc.

**GOSPOD ALEŠ PRIMC**

Ja, gre za umik točke je najhitrejši način, da ne prizadenemo vseh otrok in družin, ki imajo pač otroke v vrtcih. To je nesprejemljivo za Ljubljano, ki je najbogatejša občina v Ljubljani, še posebej pa ob tem da imamo koalicijsko stranko v mestnem svetu, ki je na državni ravni obljubila brezplačne vrtce in sedaj se zavzema za podražitve vrtcev. Se pravi, glede na to, da je to najhitrejši in najlažji način, da se vrtci v Ljubljani ne podražijo, bom podprl predlog Jasminke Dedić in Levice.

**GOSPOD ZORAN JANKOVIĆ**

Hvala lepa. Imamo, v vladi imamo dve stranki, ki zagotavljata brezplačni vrtec, oziroma tri zdaj v tej sobi tako, da ne vem samo zakaj eno gledate? Zaključujem razpravo.

**Glasujemo o PREDLOGU, predlog bom bral, ta čas pa se vi – berem predlog Levice in gospe Dedić: Mestni svet Mestne občine Ljubljana sprejme predlog, da se predlagana 15. točka z naslovom Predlog Sklepa o določitvi cen programov predšolske vzgoje v javnih vrtcih in dodatnih ugodnostih za starše umakne z dnevnega reda 7. seje mestnega sveta.**

Prosim za vaš glas.

**13 ZA,**

**25 PROTI.**

Ni sprejeto.

**GOSPOD ZORAN JANKOVIĆ**

Gremo na razpravo o tretjem predlogu sklepa, ki ga je podal Lista Zorana Jankovića. Izvolite, razprava. Gospod Primc.

**GOSPOD ALEŠ PRIMC**

Drekovod oziroma kanal C0 je.

**GOSPOD ZORAN JANKOVIĆ**

Gospod Primc, vas opozarjam, vam bom vzel besedo spet na to, bodite spoštljivi tako, kot sem jaz do vas. Uporabljajte tisto, to kar delate pred mestno hišo, lahko govorite, kar hočete, tu pa ne. Izvolite.

**GOSPOD ALEŠ PRIMC**

Kanal C0 je najbolj nevaren, dolgoročno najbolj nevaren projekt v Ljubljani in ta sklic mestnega sveta o tem nevarnem in nezakonitem projektu še ni smel razpravljati razen ob ustnih vprašanjih in zelo pavšalnih odgovorih, ki jih daje, ki jih daje Mestna uprava. Tako, da jaz sem trdno prepričan, da bi, da je ustanovitev te komisije je nujno potrebna zato, da si javnost pride ne jasno, kaj se s tem kanalom dogaja in, da se vzpostavi zaupanje glede bodočih korakov. Tako, da jaz predlagam, če je res tako kot pravite da nimate, da je da je s kanalom vse v redu potem ne smete imeti nobenega problema, da se ta komisija ustanovi in da se neodvisno pregleda stanje kanala.

---------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

Hvala lepa. Gospod Čerin.

**GOSPOD ALEŠ ČERIN**

O tem ali je kanal ustrezen ali ne odloča stroka na ravni države in ne politikantsko oblikovana komisija. Drugače je pa mestni svet o tem Kanalu mnogo razpravljal še preden ste vi že daleč, preden ste vi prišel v mestni svet in nehajte strašit, nehajte strašiti Ljubljančane in Ljubljančanke v času vesoljske tehnike da 2 rora, pardon podcenjevanju, da 2 rora ne bi, ne bi znal vodotesno skupaj zvariti pa je je pa nemogoče in še enkrat, to sem že enkrat prej navedel. V znani oddaji Arena, Atena, ne vem kateri, še enkrat poudarjam je gospod voditelj vzhajajoča zvezda vprašal dotičnega predlagatelja--

---------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

Hvala lepa. Gospod Čerin. Gospa Sojar.

**GOSPA MOJCA SOJAR**

Hvala lepa. Jaz bi rada razpravljala samo v tej smeri, da je predlog gospoda Primca za ustanovitev te komisije nikakor ni politikantski tako sem ga jaz razumela ampak gospod Primc predlaga da vsaka svetniška skupina predlaga strokovnjake. Hvala.

**GOSPOD ZORAN JANKOVIĆ**

Še kdo prosim? Ni več.

**Glasujemo o PREDLOGU SKLEPA, ki ga je podala svetniška skupina Lista Zorana Jankovića, ki pravi: Mestni svet Mestne občine Ljubljana sprejme predlog, da se predlagana 19. točka z naslovom Predlog za ustanovitev neodvisne Komisije za ugotovitev poškodb na kanalu C0 po poplavah 4. in 5. 8. 2023 s predlogom za hitri postopek umakne z dnevnega reda 7. seje mestnega sveta.**

Prosim za vaš glas.

**24 ZA,**

**13 PROTI.**

Predlog je sprejet.

**GOSPOD ZORAN JANKOVIĆ**

In gremo na četrti predlog sklepa, ki ga je podala Svetniški klub LZJ za spremembo dnevnega reda. Razprava prosim. Gospod Primc.

**GOSPOD ALEŠ PRIMC**

Ljubljanski odtoki so katastrofalno neočiščeni, posledice pa so ob vsakem malo večjem dežju bolj ali manj poplavljene ceste in avtomobili, ki ostanejo v vodi ter mokri pešci in kolesarji, ki jih zalivajo avtomobili z vodo. Jaz razumem, da je Zoran Janković upošteval moj predlog in uvrstil na dnevni red osnutek Odloka o občinskih cestah v Mestni občini Ljubljana, kjer bomo lahko razpravljali tudi o cestnih odtokih tako, da če boste zavrnili ta moj predlog ne bom preveč jezen, ker bomo lahko razpravo o cestnih otokih opravili ob tisti točki.

**GOSPOD ZORAN JANKOVIĆ**

Gospa Babnik.

**GOSPA MARUŠA BABNIK**

V Slovenski demokratski stranki podpiramo predlog gospoda Primca, naj se nemudoma zagotovijo sredstva in aktivnosti glede čiščenja kanalov in seveda tudi hudournikov in vseh tistih voda, ki prihajajo iz hribov. Sama sem v takem območju, kjer je tega res veliko, da pristojne službe na MOL pozovejo oziroma zahtevajo od odgovornih služb na državni ravni da se lotijo čiščenja in urejanja vodotokov in hudournikov, ki so izjemno neurejena, zaraščena in nevarna tako za varnost v prometu, predvsem pa varnost na šolskih poteh. Predlagam, da ustrezni organ ali pristojna služba na MOL-U popiše vse nevarne odseke hudournikov in vodotokov, ker povzročajo škodo na zemljiščih občanov in njihovih objektih.

**GOSPOD ZORAN JANKOVIĆ**

Gospa Babnik, zdaj sem spregledal, vi niste govorili o odtokih na cestah, to kar je gospod Primc predlagal, ampak vi ste govorili o hudournikih. Jaz se z vami čisto strinjam, ampak prej ste imeli vlado, ki niso nič naredili na tem področju. Tako, da enako velja za to, vi ste zlorabili tole.

… /// … iz dvorane – nerazumljivo … ///

**GOSPOD ZORAN JANKOVIĆ**

Se opravičujem, celo dve vladi ste imeli v mojem mandatu, pa niste nič naredili.

**Glasovanje poteka O PREDLOGU SKLEPA Svetniškega kluba Lista Zorana Jankovića, ki pravi:** **Mestni svet Mestne občine Ljubljana sprejme predlog, da se predlagana 21. točka z naslovom Zahteva za razpravo o katastrofalno neočiščenih cestnih odtokih v Mestni občini Ljubljana in sprejem sklepa, s katerim se Mestni upravi naloži, da zagotovi redno čiščenje in vzdrževanje cestnih odtokov umakne z dnevnega reda 7. seje mestnega sveta.**

Prosim za vaš glas.

**25 ZA,**

**14 PROTI.**

Sprejeto.

**In sedaj glasujemo o končnem PREDLOGU SKLEPA: Mestni svet Mestne občine Ljubljana sprejme predlog dnevnega reda 7. seje mestnega sveta skupaj s spremembo, spremembama.**

Prosim za vaš glas.

**22 ZA,**

**7 PROTI.**

Sprejeto.

Gremo na 1. točko dnevnega reda.

**AD 1. POTRDITEV ZAPISNIKA 6. SEJE MESTNEGA SVETA MESTNE OBČINE LJUBLJANA**

Razprava, prosim. Gospod Primc, izvolite.

**GOSPOD ALEŠ PRIMC**

Jaz moram reči da, da je pa ta zapisnik v svojem začetku zelo pomanjkljiv, namreč kot je razvidno iz magnetogramov smo tako kot na današnji seji tudi na prejšnji seji odločali o umikih točk iz dnevnega reda in ne samo da smo odločali, sprejeli sklepe, ampak tudi razpravljali smo in o teh stvareh ni v zapisniku niti besede. Tako, da jaz predlagam, da se zapisnik dopolni z predlogi za umik točk iz dnevnega reda in, da se napiše, da je bila razprava, kdo je razpravljal in kakšno je glasovanje ob posameznih predlogih sklepov. Če, če ne pišemo niti sklepov, pol ne vem, čemu je sploh zapisnik namenjen. To je, to je ena zadeva. Potem pa predlagam tudi, da se ugotovi ne, da je notri v zapisniku enostavno narobe ne, ker ni noter napisano, da sem opozarjal na to, da kvaliteta prenosov in posnetkov sej mestnega sveta ni na ravni sodobne tehnike in, da pričakujem da se to izboljša v najkrajšem možnem času. Poglejte, jaz govorim z ljudmi, človek gleda da ta prenos 10 minut ga začne glava boleti, dobi migreno in pol ni čudno da imamo samo 40 ljudi ki gledajo prenose sej mestnega sveta in jaz prosim, da se to jasno zapiše v zapisnik. Hvala lepa.

**GOSPOD ZORAN JANKOVIĆ**

Še kdo prosim? Ugotavljam navzočnost po celotni točki, pa bom dodal še dodaten predlog. Rezultat navzočnosti: 27. Najprej bomo glasovali o predlogu gospoda Primca, da se zapisniki dopolnijo tudi z razpravo o dnevnem redu, kar po mojem ni problema, ker šele po tem, ko sprejmemo dnevni red, potem imamo sejo. Ampak o tem odloča mestni svet. Se pravi, gospod Primc predlaga, da se zapisnik dopolni z razpravo o dnevnem redu in utemeljitev zakaj kakšna točka gre dol. Pravim, jaz mislim, da ni potrebno, ampak mestni svet odloča, izvolite, glasovanje poteka. Pardon, rezultat navzočnosti je bil že. Ne, še enkrat prosim. Navzočnost. Najprej navzočnost, lepo prosim. Rezultat navzočnosti. 39. Saj je v redu, saj imate gor.

**Glasujemo O PREDLOGU gospoda Primca, da se zapisnik dopolni z razpravo o dnevnem redu.**

Prosim za vaš glas.

**15 ZA,**

**23 PROTI.**

Ni sprejeto.

**In sedaj glasujemo O PREDLOGU SKLEPA: Mestni svet Mestne občine Ljubljana potrdi zapisnik 6. seje Mestnega sveta Mestne občine Ljubljana z dne 26. junija 2023.**

**23 ZA,**

**2 PROTI.**

Hvala lepa.

**GOSPOD ZORAN JANKOVIĆ**

Ostala bo ta kvaliteta slike, ker ne bomo zapravljali denar, da se nekdo promovira sam, saj ste zunaj tam, pa vas bodo posneli tako, da ugotavljam navzočnost po tej točki. Rezultat navzočnosti: 38.

**Glasovanje poteka O PREDLOGU SKLEPA: Mestni svet Mestne občine Ljubljana potrdi zapisnik 5. seje Mestnega sveta Mestne občine Ljubljana z dne 29. maja 2023.**

Prosim za vaš glas.

**31 ZA,**

**1 PROTI.**

Sprejeto, hvala lepa.

**GOSPOD ALEŠ PRIMC**

Proceduralno. Glejte, o mojem sklepu se ni glasovalo.

**GOSPOD ZORAN JANKOVIĆ**

Tudi ne bomo. O sklepu, ki ga niste predlagali, niste dali proceduralno prej, ste samo imeli pripombe na zapisnik in, ker niste rekli proceduralno, se ne bo o njemu glasovalo. Zelo jasno. Še enkrat svetujem pravilnik brati, mogoče kar na megafonu, pa se bomo vsi naučili.

**AD 2. VPRAŠANJA IN POBUDE SVETNIKOV TER ODGOVORI NA VPRAŠANJA IN POBUDE**

**GOSPOD ZORAN JANKOVIĆ**

Izvolite gospod Primc, samo povejte, kaj je predlog najprej.

**GOSPOD ALEŠ PRIMC**

Ja, predlog je, da mestna uprava zagotovi, da bomo svetniki dobivali odgovore na pisna svetniška vprašanja v priporočenem roku, se pravi v roku enega meseca, če pa to ni mogoče, naj nam pa mestna uprava pojasni, zakaj ni mogoče. Jaz bom razumel, če pač ne bom dobil odgovora v roku enega meseca, ampak jaz sem poglejte, že 23. maja.

------------------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Gospod Primc, še enkrat. Vse točke, če gledate dobivate do naslednje seje. In, če imate pa kako tako točko, da ni tega odgovora, ampak ni, piše vedno do naslednje seje, povejte, dobili ste jih pa 99 %, če kakšna točka manjka. Tu se obrnite, pravijo, da so vse dali. A ste še kaj imeli?

Pisno vprašanje z zahtevo za ustno predstavitev so poslali ga. Jasminka Dedić glede nespoštovanja načela uravnotežene zastopanosti spolov pri imenovanju podžupanov in podžupanj, svetnik g. Aleš Primc glede analiz, ki so podlaga projekta C0, g. Ludvik Bagari glede psihosocialne pomoči zaradi nedavnih poplav in ga. Mojca Sojar glede ukrepov za izboljšanja stanja zaradi neprimernega vedenja brezdomcev in odvisnikov v parku Zvezda. Vprašanja in pobude so poslali g. Arne Jakob Zakrajšek glede zarisanih parkirnih mest za električne skiroje, Svetniški klub Levica glede oddajanja apartmajev Na Stolbi, sečnje na Rožniku, sečnje na Grajskem griču, predvidenega poseka drevoreda ob Linhartovi cesti, g. Aleš Primc glede neodvisnega strokovnega pregleda kanala C0, ureditve pločnika na križišču Grablovičeve in Ob Ljubljanici, finančnih sredstev za gradnjo dvigal v starejših blokih, ureditve dovoznih poti v Kosezah, nadležnih gosi in njihovih iztrebkih, glede ureditve organiziranega prevoza otrok s posebnimi potrebami, g. Igor Horvat glede ureditve varne poti na pločniku ob Tacenski cesti, g. Išt Ištvan Huzjan glede nedostopnosti odprte javne površine v naselju Tržaška cesta 37b, ga. Jasminka Dedić glede strategije prilagajanja podnebnim spremembam, ga. Tina BREGANT glede poškodovanega sistema kanala C0 pri Sneberjih, obiskovanja pouka osnovnošolcev v prostorih Tehnološkega parka, ga. Darinka Kovačič glede kolesarske povezave Kamnik – Ljubljana. Prejeli ste tudi odgovore na vprašanja s 6. seje mestnega sveta in na vprašanji Svetniškega Kluba Levica in g. Jakoba Zakrajška s te seje. Besedo za ustno postavitev vprašanja dajem ge. Dedić, 3 minute.

**GOSPA DR. JASMINKA DEDIĆ**

Torej, tudi ženska v meni misli enako. S temi besedami je kolega mestni svetnik iz vrst Liste Zorana Jankovića na 1. seji Odbora za varstvo okolja zavrnil moj predlog, da naj člani in članice odbora, ki mu predseduje moški na podpredsedniško mesto imenuje žensko. Marsikdo bi pri tem odmahnil z roko ali pa bi celo pomislil, da je pohvalno da vsaj en slovenski politik razume Jungovski princip anime, to je nezavedne feminine plati, ki jo ima baje vsak moški v sebi. Tudi sama bi si želela, da bi to bilo res. Žal, a kolega ki je hkrati tudi podžupan, v preteklosti pa je bil celo minister je žensko v sebi zlorabil izključno z namenom da bi mene diskreditiral in utišal žensko osebo, ki ne zahteva nič več in nič manj kot enakost. Spoštovane kolegice, spoštovani kolegi, nikakor ne moremo govoriti pač, da bi šlo tukaj za neko ponesrečeno izjavo ali lapsus s strani enega od ljubljanskih podžupanov, ne to je le ena izmed neštetih mizoginih epizod, ki sem jih doživela prav vsakič, ko sem postavila pod vprašaj moške privilegije. Gre za patriarhalni mehanizem, ki ga v študijah spolov imenujejo moško povezovanje oziroma negovanje bratske moške moči, ki ima izključno en namen, in sicer, da varuje oblast peščice moških na vrhu družbene hierarhije, zlasti pa varujejo maskulino oblast pred feministkami in feministi, ki nikakor nočemo razumeti, da ženske niso prepuščene v politiko zato, da bi mislile s svojo glavo in se samostojno odločale. Ne, namen ženskih kvot, kot jim popularno rečemo, je zgolj ta, da v politiko pridejo pridne in poslušne ženske, ki opravljajo gospodinjsko delo v politiki in, ki svojim moškim gospodarjem zvesto držijo štango. Številne družboslovne raziskave so pokazale, da koncentracija oblasti v moških rokah ne samo da spodkopava demokracijo in generira družbene neenakosti temveč je tudi nevarna za družbo. Namreč gre za tako imenovani učinek belega moškega ali, če hočete privilegiranega zahodnjaka, ki je pripravljen tvegati bistveno več in sicer tako v primerjavi z ženskami kot tudi z moškimi iz nižjih družbenih slojev. Verjetno mi ni treba posebej dokazovati, da to še kako drži, dovolj je že, če se ozremo okrog sebe. Povsod, na vseh področjih vidimo globalno polikrizo v katero nas je v 50. letih pripeljala peščica oblasti željnih in pohlepnih moških. Zato, da bi začeli graditi bolj modro ali če hočete resnično zeleno in družbeno pravično politiko, morajo biti naše odločevalske strukture spolno in družbeno uravnotežene in zato pozivam župana Mestne občine Ljubljana, da naj za začetek imenuje najmanj dve podžupanji Hvala.

**GOSPOD ZORAN JANKOVIĆ**

Odgovor bova podala z direktorico Uršo Otoničar. Ona bo povedala fakte, jaz bom pa dodal en stavek, ker me to, kar je gospa Dedić rekla spominja na neke druge čase.

**GOSPA URŠA OTONIČAR**

Spoštovani vsi navzoči. Zakon o lokalni samoupravi v 33.a členu določa, da podžupana imenuje izmed članov občinskega sveta župan, ki ga lahko tudi razreši. Zakon ne določa, da mora župan pri imenovanju upoštevati tudi spolno kvoto. Sicer pa v svojem 1. mandatu 2006 do 2010 je župan imenoval eno podžupanjo in 3 podžupane. V tem obdobju je bilo na vodilnem položaju 17 javnih uslužbencev od tega 7 moških in 10 žensk, od vseh zaposlenih v mestni upravi je bilo v tem obdobju 35 % moških in 65 % žensk. V zadnjem mandatu je župan imenoval eno podžupanjo in 5 podžupanov. V tem obdobju je na vodilnem položaju 19 javnih uslužbencev in sicer 6 moških--

**GOSPOD ZORAN JANKOVIĆ**

Počakaj, Urša. Da gospa Dedić posluša, se opravičujem. Ker očitno jo ne zanima to. Aja, vi ste ženske, delate dve stvari na enkrat. Vmes klepetate, ne?

**GOSPA URŠA OTONIČAR**

--v tem obdobju je bilo na vodilnem položaju 19 javnih uslužbencev, 6 moških in 13 žensk, od skupaj vseh zaposlenih javnih uslužbencev je 28 % moških in 72 % žensk. Ženska v meni mi pravi, da so odstotki v MOL močno v prid nežnejšemu spolu.

**GOSPOD ZORAN JANKOVIĆ**

Dodal bom temu to, da je moja legitimna pravica, da jaz zbiram podžupane, podžupanje. Meni osebno je zelo, zelo žal, ker je izjemna podžupanja se odločila, da neha politično kariero po vseh teh letih, ampak me ne čudi zakaj. Eden od teh načinov je tudi danes predstavljen problem, ki ga jaz ne vidim. Zadnjič sem tudi povedal, da direktorica odhaja iz mestne uprave, najboljša direktorica v vseh teh časih - pa prvi direktor je moj prijatelj še danes - na holding in imenoval bom moškega. Spet, ampak to je moja pravica, o tem ne razpravljam. Imenujemo osebe po znanju, strokovnosti, po tistem, ki ga najbolj potrebujem, v tistem trenutku na določenem mestu in ne po spolu. Naslednji je gospod Primc.

**GOSPOD ALEŠ PRIMC**

Zoran Janković in David Polutnik direktor VO-KA trdita da bosta s kanalom C0 izboljšala pitno vodo v Ljubljani, kar pomeni nujno seveda izboljšanje talne vode, ki napajajo črpališča za pitno vodo mesta Ljubljana, to je David Polutnik govoril tudi v parlamentu. Zdaj pa prosim za informacijo, v katerem dokumentu je strokovno predstavljeno procentualno in kvalitativno izboljšanje vode v Ljubljani zaradi zaradi kanala C0 nad največjim vodosnikom v Ljubljani? Ta dokument bi jaz rad videl, kje ste to izračunali in koliko in na kakšen način boste izboljšali vodo. Prav tako me zanima, ali je bila na podlagi ustreznih hidrogeoloških podlag, kart s prikazom tokov podzemnih voda narejen situacijski prikaz 6000 greznic, ki ogrožajo stanje podzemne vode, ki gravitirajo v Kleče? V katerem dokumentu je narejena ta strokovna analiza ogroženosti pitne vode za Ljubljano, če se kanala C0 preko največjega in najboljšega vodonosnika, ki zagotavlja vodo za 90 % Ljubljane oziroma več kot 315.000 ljudi ne zgradi? Če ne, če to ni bilo narejeno, potem lahko sklepam samo, da s kanalom C0 niste za Ljubljano naredili nič drugega kot teh kot pravite 6000 greznic pripeljali nad našo čisto pitno vodo. 27. februarja sem postavil vprašanje tej seji mestnega sveta, kako je kanal C0 odporen na vzgonsko vodo v primeru dviga podtalnice? Takrat sem dobil odgovor, da vzgonske vode na tem območju ne pričakujete. Sedaj ko je jasno, da je bil kanal C0 poplavljen in se je podtalnica dvignila ter, da je voda zalila kanal, me zanima kje se lahko javnost seznani s strokovno analizo kakšen je vpliv nihanja podtalnice na kinete in cevi? In kakšen vpliv ima pritisk vzgonske vode na temeljno podlago v času visokega nivoja talne vode in na to kasneje, ko voda pa upada? To namreč poleg ostalega po mnenju strokovnjakov povzroča odpravljanje drobnejših frakcij s temeljne podlage kinet ali cevi kjer niso položene kinete ter posledično nevarnost neenakomernega posedanja posameznih elementov kinet. Sicer pa je jasno, da noben normalen, razsoden človek ne gradi kanalizacije nad vodo, ki jo pije. Tako, da jaz lepo prosim, da dobimo zelo jasne konkretne odgovore na vprašanja, ki sem jih zastavil, ker je to v interesu meščank in meščanov Ljubljane, dijakov, študentov iz drugih krajev, dnevnih migrantov in turistov. Hvala lepa.

**GOSPOD ZORAN JANKOVIĆ**

Odgovor bova podala skupaj z gospo Majo Žitnik. Maja, izvolite.

**GOSPA MAJA ŽITNIK**

Gospod Primc, mi vam poskušamo s strani pristojnega oddelka precej dolgo časa že dajati strokovne odgovore ampak jih enostavno nočete slišati in ste jih nepripravljeni niti razumeti niti slišati. Ker tudi ta vprašanja, ki jih zdaj zastavljate so izrazito izraz vašega nepoznavanja in projekta, predvsem so pa nestrokovno zastavljena. Namreč ta projekt je bil z vsemi analizami in prilogami, katere so bile v bistvu potrebne zato, da smo ga prijavili kot veliki projekt odvajanja in čiščenja odpadne vode je bil pripravljen in s strani stroke in s strani v bistvu komisije, ki nam je posredovala podatke, ki jih zahteva finančna, ki jih zahteva komisija, da je lahko o tem presojala ali je projekt primeren ali ni primeren. To se pravi, ko v bistvu na katere strokovnjake se vi sklicujete, ko navajate določene navedbe nikoli ne navedete in za vso dokumentacijo in odgovore, ki vam jih dajemo z naše strani pripravijo pa strokovne službe, ki so z imenom in priimkom in tudi s svojo licenco za to usposobljene. Kar se tiče pa poplav in kanala C0, kar ste pa na koncu omenjali vam pa dodajamo, da meritve podzemne vode v peziometrih ob trasi kanal C0 na delu, kjer je vgrajena kineta potrjujejo ravno tisto kar je bilo navedeno že ob oddaji vloge leta 2017. To pomeni, da nivo podzemne vode noben dan v mesecu avgustu leta 2023, ko smo bili priča predmetnim poplavam ni segel višje kot 3 metre pod dno kinete in kanala C0. Podzemna voda kot zgonska sila torej ne vpliva na kineto in kanal v njej. In slike, ki jih krožite okoli in jih predajate svojim poročilom so popolno zavajanje javnosti in vseh študentov katerih vi jih navajate namreč vzete so iz popolnoma drugih gradbišč. Hvala lepa. Župan, beseda je vaša.

**GOSPOD ZORAN JANKOVIĆ**

Maja, malo počakaj, prosim te. Saj, to je zguba časa, da jaz Primcu razlagam o tem, ker vidim, da odkimava, do pred enega leta sploh ni vedel, kaj je kanal C0. Če bi ga vprašal, koliko je bilo kanalizacijskih cevi, tudi to ne ve povedati. Ampak zaradi zapisnika, ravno to, ker je bila ta poplava zdaj, grozna za Slovenijo, Ljubljana jo je dobro odnesla, Sava je prebila na dveh mestih, pri čemer je bil pretok Save, nikoli doslej tako izmerjen. 2000 m3 na sekundo. In gledamo kanal C0, strokovno meter po meter, od 12000 je 7900 m do danes pregledanih, tudi ene poškodbe ni na kanalu. Kar se pa tiče gospoda Primca, ker se spozna na to kanalizacijo vidim zelo dobro, če bi hotel le malo biti korekten, bi ugotovil to, kar smo povedali, da smo doslej z izgradnjo dodatnih 200 km kanalizacije od 68 % na zdaj 92 % zaprli že poudarjam 20000 greznic. Z dokončanjem kanala pa bomo še 6400. Kam gre odplaka iz teh greznic, če ne gre v podtalnico, nam bo pa razložil gospod Primc na naslednji seji, ko bo spet kakšno vprašanje postavil. Mogoče pa te fekalije njegove grejo v luft. Gospod Ludvik Bagari, izvolite. Vam beseda za ustno predstavitev.

**GOSPOD LUDVIK BAGARI**

Dame in gospodje, cenjeni gospod župan. Uvodoma bi se rad zahvalil vsem posameznikom, ki so sodelovali pri reševanju razmer ob nedavnih poplavah, ki so prizadele tudi Mestno občino Ljubljana. Hvala vam za vašo požrtvovalno solidarnost, vsem izražam globok in spoštljiv poklon. Poudariti gre, da so Oddelek za zaščito in reševanje, Oddelek za zdravstvo in socialno varstvo in Služba za lokalno samoupravo na podlagi dolgoletno dobro izdelanih konceptov izkazali učinkovitost in maksimalno operativno sposobnost. Prav tako izpostavljam tudi bliskovito reakcijo Oddelka za kulturo pri reševanju kulturno umetniških artefaktov. Sistemska funkcionalnost je brezprizivna in iz analize udejanjanja v praksi potrebuje kvečjemu kakšno manjšo razvojno nadgradnjo. Iz opažanj na samem terenu so v prvih dnevih katastrofične situacije ranljive skupine starejši, otroci in ostali potrebovale psihosocialno pomoč. Ali lahko Oddelek za zaščito in reševanje v prihodnje razširita novodobni segment dejavnosti psihosocialne pomoči z vključevanjem pooblaščenih institucij brez posebnih finančnih učinkov. Drugače povedano ko profesionalec rešuje, rabi tak podporni mehanizem, ker je katastrofična situacija stresna že za slehernika kaj šele za ranljive skupine. Hvala za odgovor.

**GOSPOD ZORAN JANKOVIĆ**

Odgovor bo podal gospod Robert Kus, tudi malo ob moji pomoči, če smem?

**GOSPOD MAG. ROBERT KUS**

Lep pozdrav vsem. Poplave 2010 so pokazale potrebe prebivalstva po psihosocialni pomoči na terenu, zato smo se v MOL povezali s strokovnjaki Uprave Republike Slovenije za zaščito in reševanje, slovenske policije in z mestoma Dunaj in avstrijski Gradec, kjer so takšne enote in prakse že izvajali. Z leti se oblikovala skupina prostovoljcev za nudenje 1. psihosocialne pomoči sistema Zaščite, reševanja in pomoči Mestne občine Ljubljana. Danes so ti sestavni del nudenja pomoči občanom ob vsakodnevnih intervencijah, če seveda vodja intervencije presodi da prizadeti to pomoč potrebujejo. Tudi v sklopu javne gasilske službe MOL se gasilci usposabljajo za nudenje tako imenovane tovariške psiho socialne pomoči. Poleg tega MOL sofinancira tudi druge nevladne organizacije, ki se ukvarja s področjem psihosocialne pomoči, kot na primer Center za psihološko svetovanje Prosvet, Zvezo prijateljev mladine Moste Polje, Društvo Ozara, Altra, Šent in še bi lahko jih našteval in jih le te tudi uporabljamo v te namene. V zdravstvenem domu Ljubljana pa imajo Center za duševno zdravje odraslih in otrok, trenutno se zato obnavljajo prostori na Trgu mladinskih delovnih brigad. V letošnjih poplavah smo že v naših nastanitvenih centrih v delo vključili Rdeči križ Slovenije, območne združenje Ljubljana, kasneje so se potem na terenu pridružili tudi predstavniki Centrov za socialno delo, Center za psihološko svetovanje Prosvet, Zveza prijateljev mladine Moste Polje s svojimi strokovnjaki za nudenje psihosocialne pomoči. V drugi fazi so se tem priključili mobilni timi strokovnjakov za izvajanje psihosocialne pomoči prebivalcem na terenu, Center Zdravstvenega doma Ljubljana za duševno zdravje odraslih v sodelovanju z NIJZ in Ministrstvom za zdravje. Naša nadaljnja naloga je analizirati delo vseh teh in njihova spoznanja vključiti v posodobljene postopke odziva na dogodke in le te v načrte zaščite reševanja Mestne občine Ljubljana. Hvala lepa.

**GOSPOD ZORAN JANKOVIĆ**

Jaz bi se gospod Bagari zahvalil za čestitke vsem našim gasilcem, civilni zaščiti, prostovoljcem in pa tudi našim sodelavcem na VO-KA Snaga, ki so naredili ogromno dela. Mimogrede, ker bom to še enkrat govoril, če dovolite, vseh pregledanih objektov na področju Ljubljane v posledicah poplav je bilo 406. Naša komisija je delo zaključila v pravem roku, predala, skupaj je stroškov 7.603.000 EUR. Od tega je privatnih, stanovanjskih stavb 284, v skupnem znesku 3.660.000 EUR. To je brez tega, kar je zdaj Robi rekel, to bom potem posebej govoril pri poročilu župana. Tako, da še enkrat hvala v imenu vseh tistih, ki so res opravili ogromno dela. Gospa Sojar, izvolite. 3 minute.

**GOSPA MOJCA SOJAR**

Pozdravljeni vsi prisotni na današnji seji mestnega sveta. Moje vprašanje se nanaša na brezdomce in odvisnike v Ljubljani, in sicer na povečano število, ki smo ga Ljubljančani in Ljubljančanke v letošnjem poletju zaznali v parku Zvezda in v Miklošičevem parku, pa verjetno še kje drugje. Vsi se gotovo zavedamo, da reševanje vprašanja brezdomcev in odvisnikov je zelo kompleksno in rešitve zanj niso prav enostavne. V parku Zvezda smo verjetno vsi navajeni srečevati skupine brezdomcev, ki sedijo posamično, v skupinah in večino časa niso moteči za obiskovalce, kar pomeni da sta gospod župan in Mestna oblast očitno do sedaj imela nekakšen nadzor nad njimi. Ne želimo biti nedovzetni za stiske brezdomcev in odvisnikov, vendar pa ne moremo dopustiti da brezdomci in odvisniki včasih z nasilnim pristopom z kletvicami in z žaljivimi besedami spravljajo v stisko mimoidoče, ker ne dobijo denarja ali pa ga ne dobijo po njihovem mnenju, ga dobijo premalo. Tudi turistični vodniki so se letos zelo pritoževali nad stanjem v parku Zvezda, saj so brezdomci in odvisniki nadlegovali tudi turiste med vodenimi ogledi in seveda vsi vemo da v parku Zvezda je kar nekaj takih stvari kamor turistični vodniki pripeljejo skupine. Med tujci se je parka Zvezda celo prijelo ime park brezdomcev in so spraševali vodnike kdaj bomo šli pa pogled park brezdomcev. Park je postal v letošnjem poletju za brezdomce nekakšen njihov kraj zaslužka, dnevna soba in kopalnica tudi pralnica včasih. Odvisniki so se v parku drogirali in puščali uporabljeni igle, preprodajalci drog pa so vse dni krožili po parku s skiroji in niti skrivali niso več prodaje drog. Park Zvezda je križišče poti, prijeten kraj za srečevanje, poleti tudi hladna senca, skratka prostor, ki ga imamo Ljubljančani radi. Mnogi Ljubljančani, občani so v raznih medijih objavljali svojo razočaranja pisno in v sliki, da ne morejo več mirno hoditi skozi park, še manj pa posedeti na klopci ali v travi. Zato sprašujem, ali mestno oblast in mestno redarstvo pripravljate kakšne dodatne rešitve in ukrepe za prihodnje leto za izboljšanje vzdrževanja reda in miru v parku? Ali so bili mestni redarji med poletjem dnevno prisotni v parku Zvezda in v Miklošičevem parku ali so prihajali samo na interventne klice občanov? In pa vemo, da pristojnosti mestnega redarstva je kar nekaj, vendar pa mora kdaj posredovati tudi policija. Kako mestno redarstvo sodeluje s policijo pri nadzoru preprodaje drog ter pri urejanju težav z brezdomci? Mislim da sem postavila spoštljivo vprašanje in pričakujem tudi tak odgovor. Hvala.

**GOSPOD ZORAN JANKOVIĆ**

Hvala lepa. Odgovor bo podala Tanja Hodnik. Izvoli Tanja.

**GOSPA TANJA HODNIK**

Spoštovane, spoštovani. V MOL se problematike brezdomstva in odvisnosti v mestnem središču zavedamo in v okviru pristojnosti aktivno pristopamo k reševanju. Mestno redarstvo je s patruljami dnevno prisotno v centru mesta prav tako nevladne organizacije še posebej Kralji ulice. Mestno redarstvo izvaja samostojne nadzore prav tako nadzore s policisti Policijske postaje Center. Za ta namen smo sklenili protokol o medsebojnem sodelovanju. V poletnih mesecih so policisti obravnavali 16 prekrškovnih postopkov zaradi kršitev zoper javni red in mir na tem območju. Naj poudarimo, da mestno redarstvo ne more ukrepati proti ljudem, ki se na javnem mestu zgolj zadržujejo in pri tem ne kršijo javnega reda in miru. Obenem so pristojnosti mestnega redarstva omejene zgolj na obravnavo lažjih kršitev javnega reda, za obravnavo prekrškov in kaznivih dejanj povezanih s preprodajo in uživanjem prepovedanih drog je pristojna izključno policija. Prav zaradi zaznanega motečega zadrževanja posameznikov in skupin na različnih lokacijah v mestu smo tako lani kot letos naročili dodatno okrepljeno terensko delo. Terenski delavci in delavke tako na različnih lokacijah v mestu nudijo posameznicam in posameznikom neposredne oblike pomoči in podpore, od svetovanja do stikov z institucijami in razdeljevanje higienskih pripomočkov. Samo v avgustu so tovrstno podporo nudili 76. Osebam. Mestno redarstvo se namerava s policijsko upravo Ljubljana dogovoriti še za dodatne periodične skupne poostrene nadzore, rešitev vidimo tudi v izgradnji novega zavetišča, kjer bo poleg dodatnih namestitev okrepljeno tudi svetovalno delo s posamezniki in posameznicami in omogočen večji zunanji prostor za druženje. Hvala.

**GOSPOD ZORAN JANKOVIĆ**

Hvala lepa. To je res problem praktično vseh prestolnic. Da bom rekel, da je pri nas še številčno mali ampak tu v parku Zvezda se midva strinjava, da je ta problem. In kadar sem tam, mislim, da ga kar uspešno urejam. Ampak drugače morajo pa klicati redarje in policijo, ampak dejstvo, da policija in redarji imajo skupne patrulje ravno zaradi brezdomcev pa motoristov po peš coni. Grem na točko 3.

**AD 3. POROČILO ŽUPANA**

Tu vas bom prosil. Postopkovno? Izvolite gospod Primc, postopkovno.

**GOSPOD ALEŠ PRIMC**

Gospod Bregar mi je pokazal zapisnik in me opozoril na pred AD1 besedilo in je v resnici gor tudi napisano kar se je dogajalo pri sprejemu dnevnega reda. Tako, da se gospodu Bregarju in Zoranu Jankoviću opravičujem, da sem jih po krivem obtožil tako, da jaz prosim, da obadva sprejmeta moje opravičilo.

**GOSPOD ZORAN JANKOVIĆ**

Opravičilo sprejeto. Vsaj to. Očitno pač ne beremo zapisnike. Tu to je ne, ampak glejte, vsak ima pravico do pomote, nimam problemov.

Zdaj vas prosim, ko ne bom vsega bral sproti, ker je gor napisano, ker je res veliko v tem času nastalo, pa bom bral samo te točke, ki se meni zdijo pomembne, ostalo imate pa gor, pa bo tudi v zapisniku nastalo. 1. julija smo obeležili dan borca v Mostecu. Potem smo imeli **100. obletnico prostovoljnega gasilskega društva Kozarje. Pazite to, 3. julija je Turizem Ljubljana v Londonu za svoj profil na družbenem omrežju TikTok in za športni spektakel Odbojka na Ljubljanici prejel eno izmed najbolj zaželenih marketinških nagrad na področju potovanj in turizma v kategoriji družbena omrežja. Ogledalo si ga je več kot 80 mio ljudi! Potem izpostavljam, da smo imeli 60. obletnico delovanja Pionirskega doma na Jakopičevem sprehajališču v parku, krasna. 30. julija smo se** udeležili spominske slovesnosti pri Ruski kapelici**. 8. julija smo prenovili igrala na otroškem igrišču v Parku slovenske reformacije. 9. julija smo v stavbi na Stolbi končali z ureditvijo dveh studiev, ki ponujata namestitev za gostujoče umetnike in popotnike. To je tisto, kar ste zadnjič rekli. Povprečna ocena po tistih prvih je 9.1. Tako tistim, ki znajo napisati kako je slaba povprečna ocena, pa jih danes tu spet ni notri. 4. avgusta so poplave,** do sedaj največje v samostojni Sloveniji,prizadele pretežni del Slovenije. Čeprav so tudi v Ljubljani nekateri prebivalci, predvsem Sneberij ostali brez svojih domov, ki jim sedaj skupaj z Zvezo prijateljev mladine Ljubljana Moste-Polje z donacijskimi sredstvi pomagamo pri prenovi, je Ljubljana tokrat izšla brez večjih posledic tako na infrastrukturi kot na javnih objektih. To je predvsem zasluga že izvedenih protipoplavnih ukrepov, za katere smo v MOL namenili 14 milijonov evrov, namesto države, da bo jasno vsa ta leta, ob tem pa je DRSV v veliki meri že izvedel protipoplavne ukrepe na Malem grabnu in Gradaščici.Na celotnem območju MOL je bilo poplavljenih 297 objektov, evakuirali smo 84 ljudi. Po p**oplavah, govorim v soboto zjutraj, že v petek smo čistili oziroma vozili ljudi, so gasilci pričeli s črpanjem vode iz poplavljenih objektov, nato so začeli VO-KA Snaga zaposleni odvažati odložene odpadke z ulic. Do konca avgusta smo odpeljali kar 6.600 ton odpadkov Pa ne samo Ljubljane, dodatno še Medvode in pa Mengeš.** **Na spletnih straneh smo redno obveščali o dogajanju na terenu, potem sva se skupaj z Anito Ogulin, predsednico Zveze prijateljev mladine Moste-Polje in častno meščanko** ustanovili donacijski sklad. Pisali smo ljubljanskim podjetjem in dobili smo odgovore, pozitivne, za 1,8 mio EUR. Doslej je prišlo na račun Zveze prijateljev mladine še 900.000 EUR. In to hočem poudariti, ne pa bom rekel, tisto kar je komisija, ki je zadolžena s strani države na teh 284 objektih naredila popise. Škode je bilo po teh popisih 3.662.000, se pravi z donaciji pokrivamo polovico te škode, potem dobijo še od države bodo dobili, pa verjetno še od zavarovalnice. In od tega smo ponudili tudi izvajalce, da delajo po posebni ceni, 20.000 eur, govorim Snebersko nabrežje oziroma Lajovčeva ulica ali pa v Kajakaški cesti. Tako, da sofinanciramo tistim družinam, ki živijo tam notri bivalne prostore in imajo prejemke manj kot 1.500 eur 75 %, kar pomeni 15.000 eur, in tistim, ki imajo več, 50 %, kar pomeni 10.000 eur. Lahko zberemo te izvajalce, lahko zberejo sami ali pa sami delajo, vendar oni morajo račune dobiti in Zveza prijateljev mladine plačuje direktno izvajalcem oziroma na račun, kateri vzamejo to robo. **Do 15. septembra smo na Sneberskem nabrežju prizadetim omogočili brezplačne tople obroke, ki jih je Rdeči križ naredil seznam in mi smo samo plačevali in vozili. In VO-KA Snaga bo mesečni račun zmanjšala za avgust in september na polovico.** Še naprej si prizadevamo, da bodo v celoti izvedeni protipoplavni ukrepi. Nujno je, da DRSV zaključi ukrepe na Malem grabnu in Gradaščici ter, da še v letošnjem letu začne delati zadrževalnik v sosednji občini na Razori. Kolega župan občine Dobrova Polhov Gradec, ko sem ga klical v soboto po poplavah, kako so šli skozi, je rekel, prva stvar, ki sem naredil, sem klical vodjo civilne iniciative proti zadrževanju. Pa sem ga vprašal, a si še vedno proti? Njih je tudi Šujica poplavila, ker če bi bilo to rešeno, bi bilo to urejeno. DRSV-ju smo predali od dr. Fazarinca ukrepe za obnovo nasipov ob Savi. Zdaj morajo to speljati, javno naročilo, računamo, da se bo drugo leto začelo delati in v naslednjih dveh letih načrtujemo še čiščenje mulja tako Ljubljanice kot v Grubarjevem prekopu. Odprli smo novo 3-kilometrsko tematsko pot na Rakovi jelši. Novo šolsko leto. Obiskal sem 5 šol, Janeza Levca, Vič, Majde Vrhovnik, Vrhovci in Savsko Naselje. Letos se izobražuje **26.433** osnovnošolcev v **1.171** oddelkih. V javne šole je vključenih **25.212** učencev, letos imamo 7 oddelkov manj kot preteklo šolsko leto. V ljubljanske vrtce pa je vključenih **12.918 otrok**, ki jih je pa tudi manj kot predhodna tri leta. Vsako leto nam pada. V letih 2022 in 2023 smo za investicije na področju, poudarjam samo investicije na področju izobraževanja namenili **več kot 95 mio EUR**. Od leta 2006 do letos smo za področje predšolske in šolske vzgoje namenili 1,5 milijarde evrov. Tretjina proračuna gre za predšolsko in šolsko vzgojo. Štipendije – so se lahko prijavili dijaki do **5. septembra, to lahko študenti storijo do 5. oktobra, tokrat imamo tudi kadrovske štipendije. Imeli smo prvi Festival športa v Ljubljani, izjemno dobro in naš cilj je, da od 66 % Ljubljančanov, ki je 2x tedensko telovadijo povečamo na 75 %. Potem je 9. septembra je v Križankah potekal** 8. festival Lekarne Ljubljana**, festival zdravja. Izjemno tudi, oni so podarili tako gorski reševalni službi avto in pa Sneberje oziroma poplavljenim 100.000 eur. Tisto, kar gre še pod točko 34 – Evropski teden mobilnosti. Rad bi izpostavil samo tri točke, prvič, začeli bomo s** prenovo Linhartove ceste, da odstranili bomo 51 dreves, dodali bomo nove, več kot 100 dreves in poudarjam še enkrat 10. 10. bo tu predstavitev celega projekta tako, da pred javno so vsi lepo vabljeni. Prenovili smo Litijsko cesto med Hruševsko in Kajuhovo, odprli smo Črnovaško cesto, ki je zame strokovno največji dosežek in pa 2. oktobra bomo poskusno dvignili količke v Kosezah tako, da tam prometa ne bo razen dostave, ki bo od 6.00 do 8.00, potem bomo pa do novega leta zbirali predloge za dokončno rešitev. Na drugi strani oziroma točka 35, nov **Četrtni center Golovec, izjemen objekt, ponudba prekrasna tako, da verjamem, da so veseli.** 20. septembra smo ministrici ge. Bratušek in generalnemu direktorju Slovenskih železnic predstavili projekt javne infrastrukture v okolici PCL. Ko govorim o okolici PCL, to pomeni tudi izvoz na obvoznico. Se pravi, da boste videli izvoz na obvoznico, ne samo to, kar je okoli CPL-ja. In pa opozarjam, da d**o 23. oktobra JSS MOL zbirajo prijave na 20. javni razpis za dodelitev 200 neprofitnih stanovanj. In pa do 5. novembra zbiramo tudi pobude za pete spremembe in dopolnitve Občinskega prostorskega načrta Mestne občine Ljubljana - izvedbeni del. Na m**ednarodnem delu bom tudi izpostavil samo 6 točk. Sprejeli smo predsednika Republike Albanije, delegacijo Visokega Anti-korupcijskega sodišča Ukrajine, veleposlanico Republike Srbije, ki se poslavlja, odbojkarsko reprezentanco, ki je na evropskem prvenstvu osvojila bronasto medaljo, zame zlata. 14 direktorjev glavnih mest, prestolnic, glavnih mest Evrope s svojimi delegacijami, izjemno srečanje. Direktorica Urša je to vodila, same pohvale sem dobil. In pa ministra za koordinacijo dejavnosti in ukrepov na področju odnosov Republike Srbije in diaspore, gospoda Milićevića. Sem uspel, hvala.

Gremo na točko 4.

**AD 4. KADROVSKE ZADEVE**

Se opravičujem. A lahko jaz to, Saša, to nimam okrog. A lahko jaz to dam, da se zaokroži to poročilo o objektih, ki so, ali pa skopiraj in daj jim prosim te. Gradivo ste prejeli. Prejeli ste tudi predloge. Prosim gospoda Čerina, da poda uvodno obrazložitev.

**GOSPOD ALEŠ ČERIN**

Še enkrat lepo zahvalim za besedo. Komisija vam v presojo predlaga 5 sklepov in 2 mnenji. Med temi bi posebej podčrtal, da je dolgoletni izjemni direktor Kina Šiška gospod Simon Kardum vmes napredoval v člana uprave RTV Slovenije in komisija vam predlaga, na njegov predlog za v.d., vršilca dolžnosti, njegovega dosedanjega pomočnika Mitja Bravharja. Obenem pa je šel ven tudi razpis za to mesto. Hvala lepa.

**GOSPOD ZORAN JANKOVIĆ**

Hvala lepa. Prva točka je predlog Sklepa o prenehanju mandata in imenovanju nadomestne predsednice Odbora za finance. Razprava? Ni razprave. Gospa Dedić, izvolite. Morate dvigniti.

**GOSPA DR. JASMINKA DEDIĆ**

Hvala lepa. Jaz bi samo rekla, da sem--

-----------------------------------------------------------------KONEC POSNETKA ŠT. 20230925­\_153842

**GOSPA DR. JASMINKA DEDIĆ**

--pogledala malo glede nove predsednice Odbora za finance, gospe Jelke Žekar. In sem videla, da je bila včasih gospa tudi podžupanja Mestne občine Ljubljana. In se mi je zdelo to, tako sem pomislila, da bi to bilo nekako pač prav, v luči mojega prejšnjega predloga, da bi lahko bila gospa imenovana tudi za podžupanjo. Hvala lepa.

**GOSPOD ZORAN JANKOVIĆ**

Gospa Dedić, imate moje pooblastilo, da jo nagovorite. To sem ji predlagal že pred dvema letoma, ampak poskušajte še vi. Ugotavljam navzočnost po celotni točki. 35.

**Glasovanje poteka O PREDLOGU SKLEPA: Mojci Lozej preneha mandat predsednice odbora. Za predsednico odbora se imenuje Jelka Žekar. Mandat imenovane je vezan na mandat Mestnega sveta Mestne občine Ljubljana.**

Prosim za vaš glas.

**36 ZA,**

**0 PROTI.**

Gremo na drugi predlog Sklepa o prenehanju mandata in imenovanju nadomestnih članov Odbora za gospodarske javne službe in promet. Razprava? Jaz imam razpravo. A imam, smem tudi jaz pravico razpravljati? Zakaj se vidva ne javita, ker sta člana mestnega sveta, ker imata prednost?

… /// … iz dvorane – ker smo se pač odločili, da bo… ///

**GOSPOD ZORAN JANKOVIĆ**

Ampak mestni svet ima prednost, potem boste spet nekoga drugega imela, ko bo to razlagal, tu ste, zraven sedite in to je moj predlog, če se odločite, mi to umaknemo, pa jaz predlagam to kontra.

… /// … iz dvorane – naj tako ostane… ///

**GOSPOD ZORAN JANKOVIĆ**

Se pravi, nista dobra člana mestnega sveta?

… /// … iz dvorane – odlična sta… ///

**GOSPOD ZORAN JANKOVIĆ**

Ja, očitno ne. Okej.

**Glasujemo O PREDLOGU SKLEPA: Klemnu Babniku in Igorju Prodanoviću prenata mandata članov odbora. Odbor za gospodarske javne službe in promet se za člana imenujeta Rihard Gerbec in Andrej Klemenc. Mandat imenovanih je vezan na mandat mestnega sveta Mestne občine Ljubljana.**

**34 ZA,**

**0 PROTI.**

Dobro delo jim želim vsem.

Gremo na tretji predlog Sklepa o imenovanju treh članov Mestne občine Ljubljana v Svet javnega zavoda Kinodvor. Razprava prosim? Ni razprave.

**Glasovanje poteka O PREDLOGU SKLEPA: V Svet javnega zavoda Kinodvor se imenujejo Karpo Godina, Semira Osmanagić, Aleš Pavlin. Mandat imenovanih traja 5 let.**

**27 ZA,**

**1 PROTI.**

Sprejeto.

Gremo na šesti predlog Sklepa o prenehanju mandata in imenovanju nadomestnega predstavnika Mestne občine Ljubljana v Svet Zavoda za gluhe in naglušne Ljubljana. Razprava? Ni razprave.

**Glasovanje poteka O PREDLOGU SKLEPA: Maruši Babnik preneha mandat članice Sveta Zavoda za gluhe in naglušne Ljubljana. V Svet Zavoda za gluhe in naglušne Ljubljana se za predstavnika Mestne občine Ljubljana imenuje Tilen Černe. Mandat imenovanega je vezan na mandat sveta šole.**

**36 ZA,**

**0 PROTI.**

Hvala lepa.

Šesti predlog Mnenja h kandidaturi za pomočnika direktorja Centra za socialno delo Ljubljana, enota Ljubljana Center. Razprava? Ni razprave.

**Glasovanje poteka O PREDLOGU SKLEPA: Gregorju Lapajnetu se da pozitivno mnenje h kandidaturi za pomočnika direktorja Centra za socialno delo Ljubljana, enota Ljubljana Center.**

**37 ZA,**

**0 PROTI.**

Hvala lepa.

Predlog Sklepa k razrešitvi pomočnice direktorja Centra za socialno delo Ljubljana, enote Ljubljana Moste Polje. Razprava prosim? Razprava? Ni razprave.

**Glasovanje poteka O PREDLOGU SKLEPA: Gordani Čižman se da negativno mnenje k razrešitvi s funkcije pomočnice direktorja Centra za socialno delo Ljubljana enote Moste Polje.**

Prosim za vaš glas.

**29 ZA,**

**4 PROTI.**

Predlog je sprejet.

Gremo na predlog Sklepa o razrešitvi direktorja in imenovanju vršilca dolžnosti direktorja javnega zavoda Center urbane kulture Kino Šiška. Razprava prosim? Ni razprave.

**Glasovanje poteka O PREDLOGU SKLEPA: Simon Kardum se razreši s funkcije direktorja Javnega zavoda Center urbane kulture Kino Šiška. Za vršilca dolžnosti direktorja javnega zavoda Center urbane kulture Kino Šiška se imenuje Mitja Bravhar. Mandat vršilca dolžnosti direktorja traja do imenovanja direktorja javnega zavoda, vendar najdlje za eno leto.**

Prosim za vaš glas.

**32 ZA,**

**5 PROTI.**

Sprejeto.

In s tem smo zaključili. Prehajamo na točko 5.

**AD 5. POROČILO O IZVRŠEVANJU PRORAČUNA MESTNE OBČINE LJUBLJANA ZA LETO 2023 OD 1. 1. DO 30. 6. 2023**

Gradivo ste prejeli, prejeli ste poročilo Odbora za finance ter zainteresiranih delovnih teles. Odbora za stanovanjsko politiko, Odbora za lokalno samoupravo, Odbora za zdravje in socialno varstvo, Odbora za zaščito, reševanje in civilno obrambo, Odbora za ravnanje z nepremičninami ter Odbora za gospodarske javne službe in promet. Prejeli niste poročila Odbora za varstvo okolja, ker je bilo prepozno. Prav tako ste pred sejo prejeli Primerjavo realizacije prejemkov in izdatkov med polletnimi poročili o izvrševanju proračuna MOL po ekonomski klasifikaciji od 2012 do 2023 in po uporabnikih proračuna od 2012 do 2023. Prosim gospo Bistan, da poda uvodno obrazložitev.

**GOSPA SAŠA BISTAN**

Hvala za besedo. Spoštovane svetnice in svetniki. Spoštovani župan, podžupani, sodelavci. Poročilo o izvrševanju proračuna Mestne občine Ljubljana za leto 2023, za obdobje 1. 1. do 30. 6. 2023 so prihodki realizirani v višini 189 mio oziroma 35,54 odstotno, odhodki pa v višini 205 mio oziroma 38,56 odstotno. Realizacija v tem obdobju je primerljiva z realizacijami v enakem obdobju v preteklih letih. Ob polletju beležimo odplačilo kreditov v višini skoraj 8 mio EUR. Na dan 30. 6. smo koristili 20 mio likvidnostnega kredita, dolgoročno pa se še nismo zadolžili. To načrtujemo v drugi polovici leta. MOL je v polletju zadolžena 102,6 mio EUR. Poglavitni razlog za takšen odstotek realizacije, slabih 40 % ob polletju je sezonski vpliv gradnje kar se tudi odraža v realizaciji pri investicijskih odhodkih 28,92 odstotno in investicijskih transferjih 13,04 odstotno ter posledično pri realizaciji transfernih prihodkov v višini 7,38 % saj se določeni projekti sofinancirajo iz državnih in evropskih sredstev, zahtevke za povrnitev sredstev pa lahko uveljavljamo le na podlagi izvedenih storitev. Vsi proračunski uporabniki so v tem obdobju realizirali 213 mio EUR odhodkov. Zneskovno najvišjo realizacijo ob poletju dosegajo Oddelek za gospodarske dejavnosti in promet v višini 71 mio, Oddelek za predšolsko vzgojo in izobraževanje v višini 49 mio in Služba za razvojne projekte in investicije v višini 28,5 mio, najnižjo pa Nadzorni odbor in inšpektorat. Odstotkovno pa najvišjo realizacijo beleži Oddelek za predšolsko vzgojo in izobraževanje 52 %. Hvala.

**GOSPOD ZORAN JANKOVIĆ**

Prosim gospo Sever, podpredsednico Odbora za finance, da poda stališče odbora prosim.

**GOSPA KSENIJA SEVER**

Spoštovani gospod župan, podžupani, svetnice, svetniki in vsi prisotni v dvorani. Lepo pozdravljeni. Odbor za finance je na 5. seji sklicani 20. 9. 2023 obravnaval gradivo za 7. sejo Mestnega sveta Mestne občine Ljubljana in ob obravnavi točke Poročila o izvrševanju proračuna Mestne občine Ljubljana za leto 2023 v obdobju od 1. 1. do 30. 6. obravnaval tudi poročila zainteresiranih delovnih teles, in sicer Odbora za lokalno samoupravo, Odbora za zaščito, reševanje in civilno obrambo, Odbora za gospodarske javne službe in promet, Odbora za ravnanje z nepremičninami, Odbora za stanovanjsko politiko in Odbora za zdravje in socialno varstvo, ki so bila brez pripomb in sprejel naslednji sklep. Odbor za finance se je seznanil s poročilom o izvrševanju proračuna Mestne občine Ljubljana za leto 2023 in sprejel sklep s štirimi glasovi za, enim glasom proti od petih navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak. Beseda je vaša.

**GOSPOD MARJAN SEDMAK**

Hvala lepa za besedo. Lep pozdrav vsem v dvorani. Statutarno pravna komisija k tej točki ni imela pripomb pravnega značaja. To je Zakon o javnih financah, vse je jasno. Hvala.

**GOSPOD ZORAN JANKOVIĆ**

Hvala lepa. Razprava prosim. Gledam najprej to stran, da ne bi potem koga izpustil. Videl, videl. Drugo stran, prosim. Razprava? Noben. Gospa Sever, izvolite, kar nadaljujte tam, kjer ste nehala.

**GOSPA KSENIJA SEVER**

Še enkrat hvala za besedo. Danes govorimo o realizaciji polletnega poročila za obdobje od 1. 1. do 30. 6.. To ni realna slika saj je le prikaz lahko bi rekli faktur zajeti na nek presečni datum pa vendar je zakonsko predpisan in ga bom tudi jaz malo pokomentirala. Realizacija proračuna mestne občine je 35,54 % približno taka realizacija je bila v vseh preteklih letih, pa vendar imamo letos sprejeti proračun 532.000.000 EUR kar je več kot 70.000.000 EUR glede na sprejeti proračun v letu 2022 ki je bil 462.000.000 EUR pa je bila realizacija 38,59 %. Na prihodkovni strani so kot vedno realizirane postavke na nedavčnih prihodkih, globe in kazni 48 %, torej Slovenci radi delamo prekrške. Postavka je vedno tudi ob koncu leta realizirana. Zelo minimalna pa je realizacija na kapitalskih prihodkih - prodaja osnovnih sredstev 5,71, še manj od zemljišč 4 procente, tudi transferni prihodki - sredstva iz EU kohezijskega sklada, državnega proračuna kar predstavlja konto 72, 74 in 78 skupaj je od 108.000.000 EUR realizacija le 5,87 % za vse tri. Vem, da je že sedaj realizacija pri 31. 8. večja vendar govorim pri 30. 6.. Na odhodkih je procent malo večji 38,5, kar je potem seveda posledica večjega primanjkljaja v višini -16.000.000 EUR, kar seveda ni relevantno, saj bo ob zaključnem računu povsem drugačen rezultat. Zelo majhni pa so tudi odhodki na investicijskih postavkah na transfernem kontu 43. Pa dovolite še komentar posameznih postavk. Proračunska rezerva v višini 2,5 mio EUR, od tu je bilo 900.000 EUR prenesenih v sklad za odpravo obremenitve okolja MOL, v obrazložitvi piše, da so bila sredstva porabljena za ureditev plaže ob Savi in strokovno svetovanje okoli 440.000 EUR. Pa žal tudi tukaj je bilo to poplavljeno in bo potrebna sanacija. Upam da bo MOL iz proračunske rezerve dala sredstva prebivalcem Ljubljane, ki so utrpeli škodo v poplavah, kajti prebivalci Broda so me kontaktirali, da so sicer bili predstavniki Mola in Zveze prijateljev mladine Moste s papirji pri njih in se za obisk zahvaljujejo. Papirje so izpolnili, vendar prejšnji teden še niso dobili nič, čeprav so vsi oddali vloge. Obrazložili ste, gospod župan, kako bo potekala sanacija in od kje bo šel denar, vendar dajem apel, v kolikor bo se pokazalo, da ti ljudje še rabijo da jim MOL iz te rezerve priskoči na pomoč. V razdelku programske klasifikacije imamo upravljanje in nadzor vodnih virov. To so investicijski projekti za izvedbo za zagotavljanje poplavne varnosti na območju MOL, realizacija je 0 od 146.000 EUR. Tudi tukaj vem, da je v Ljubljani saniran Grubarjev kanal, vendar se je sedaj pokazalo, da bi bilo potrebno pregledati strokovno vse vodotoke in obnoviti nasipe. Zelo mala je realizacija odhodkov na postavki znanost in tehnološki razvoj, malo več kot 6 %, prometna varnost, spodbujanje stanovanjske gradnje, zdravstveno varstvo in tako dalje, pa to so postavke od 400.000 pa do 846.000 EUR. Tudi na postavki - mala dela četrtnih skupnosti je realizacija 0. Moram pa pohvalit realizacijo odhodkov v kulturi, ki sledi planu. Na koncu imamo evidenco sklepov o prerazporeditvi proračunskih sredstev, tukaj bi lahko bil na koncu seštevek ali v glavi priloge 2 v znesku toliko in toliko. V naslednjih mesecih bomo sprejemali rebalans proračuna, kjer se bodo postavke, ki sem jih komentirala sigurno spremenile, pa takrat še kaj več. Sicer pa moram pohvaliti pripravljavce tega polletnega proračuna Hvala lepa.

**GOSPOD ZORAN JANKOVIĆ**

Hvala lepa v imenu vseh. Gospa Kovačič.

**GOSPA DARINKA KOVAČIČ**

Ja, hvala lepa za besedo, lep pozdrav vsem. Eno kratko vprašanje oziroma en pomislek imamo v zvezi s kontom 741, to so prejeta sredstva iz državnega proračuna iz sredstev proračuna Evropske unije in drugih držav. Med drugim je bilo v rebalansu načrtovano tudi sredstva v višini 2.796 EUR za projekt regionalna kolesarska povezava Kamnik – Mengeš – Ljubljana, v res majhnem znesku, ampak vseeno. Glede na to, da sem na moje vprašanje v zvezi s to tematiko oziroma s to kolesarsko povezavo dobila odgovor, da je ta projekt izvzet iz navedenega evropskega projekta, me zanima čemu so namenjena ta res majhna sredstva? Ali so bila porabljena ali niso bila porabljena? To je vprašanje. Hvala.

**GOSPOD ZORAN JANKOVIĆ**

Gospod Primc.

**GOSPOD ALEŠ PRIMC**

Poročilo je na 118. strani, poglavje 19069001, pomoči v osnovnem šolstvu navedeno, da je mestna občina v prvi polovici leta porabila za prevoze otrok v osnovno šolo in šole 3.075.860 EUR. Zanima me, koliko od tega denarja je bilo porabljeno za organiziran prevoz otrok s posebnimi potrebami v šolo in šole? To sprašujem zato, ker ste s 1. septembrom ukinili prevoz otrok s posebnimi potrebami iz šole in v šolo, kar je nesprejemljivo in diskriminatorno do otrok s posebnimi potrebami in me zanima kolikšen prihranek na otrokih s posebnimi potrebami načrtujete v drugih polovici leta? Zanima me ali ste s 1. septembrom ukinili organiziran prevoz v šolo in iz šole za vse učence ali samo za učence s posebnimi potrebami? In kakšni bodo prihranki, če ste ga ukinili za vse učence? Če ste ga ukinili za vse učence je to katastrofa, če pa ste ga ukinili samo za učence s posebnimi potrebami je to katastrofa in nezaslišana diskriminacija otrok s posebnimi potrebami in njihovi družin. Da gre za ukinitev je potrdila Marija Fabčič na seji Odbora predšolsko vzgojo in šolstvo. Povedala je, da občina po neuspelem razpisu 20. julija 2023 ni izvedla novega javnega razpisa, niti ni angažirala nobene od občinskih služb ali pa na primer mestnega podjetja, ki bi zagotovil organiziran prevoz otrok s posebnimi potrebami v šole in iz šole. Povedala je, da ste staršem ponudili ali brezplačno urbano, da bodo hodili z otroki v šolo in šole.

**GOSPOD ZORAN JANKOVIĆ**

In otroku.

**GOSPOD ALEŠ PRIMC**

Otrok jo že itak ima. In ali oziroma ali 21 centov kilometrine, da bojo starši otroke.

**GOSPOD ZORAN JANKOVIĆ**

V obe smeri, dvakrat.

**GOSPOD ALEŠ PRIMC**

No, kilometrine, saj se ve, da je v obe smeri. 21 centov kilometrine in brezplačno urbano. Zdaj vam pa povem, če tega še ne veste, kdor nima otroka s posebnimi potrebo mogoče težko razumete, ampak to ni organiziran prevoz. Otrok s posebnimi potrebami, ki sam ne more iti v šole in šole, ne more iti sam na avtobus in domov. In starši, če hočejo usklajevati kolikor toliko poklicno in družinsko življenje, to nujno pomoč, ki jo kot rečeno dobijo vsi učenci, ki so upravičeni do organiziranega prevoza, še bolj nujno na nek način potrebujejo. Jaz moram reči, da sem zgrožen nad tem, da se hoče v Ljubljani šparati na otrokih s posebnimi potrebami in to, da ste ukinili ta organiziran prevoz je kršitev 56. člena Zakona o osnovni šoli. Da je otrok upravičen do prevoza, organiziranega prevoza v šole in iz šole se ne odločijo starši, niti se ne odloči občina, ampak je določeno v odločbi o usmerjanju otroka s posebnimi potrebami. Se pravi tukaj dobesedno kršite Zakon o osnovni šoli, ki govori o tem, da je v odločbi določeno, da je otrok upravičen do tega organiziranega prevoza. Tako, da jaz pričakujem, da s to grobo diskriminacijo in nagajanjem družinam otrok s posebnimi potrebami prenehate in lahko takoj to prenehate, ker jaz mislim, da imate, da imamo v Ljubljani Ljubljanski potniški promet, ki je je prav specializirana služba, podjetje za prevoz oseb in da mi ne moremo ob Ljubljanskem potniškem prometu, ob vsej mestni upravi, ob parkiriščih in tržnicah imajo kombi, da mi ne moremo zagotoviti otrokom s posebnimi potrebami, da bi jim zagotovili organiziran prevoz v šole in iz šole je sramota za Ljubljano in prosim, da s tem čim prej nehate. Tako, da jaz pričakujem, da se bo, da bodo otroci s posebnimi potrebami, ki imajo z odločbo določeno, da potrebujejo ta prevoz, da ga bodo v najkrajšem času dobili. Potem pa v poročilu tudi piše, da je pristojni organ za varnost v prometu ugotovil, da v tistem primeru, ko ta prevoz izvaja ljubljanski potniški promet, ni zagotovljena varnost otrok, in zanima kako to, da ljubljanski potniški promet po oceni tega organa za varnost v prometu ni sposoben izvajati varnega prevoza otrok v šoli in iz šole? In bi prosil za zares pojasnilo, zakaj oni tega ne znajo delati? Potem v poročilu prav tako ne vidim nobene besede o investiciji v objekte, ki bi izboljšali kvaliteto življenja ljudi, ki živijo v blokih in večstanovanjskih hišah v nadstropjih. Vidite, ves čas govorim, dvigala so za ljudi v večnadstropnih stavbah ključen element kvalitete življenja, ključen. Nekdo, ki ima problem s stopnicami razen svojega zdravja nima večjega problema. In jaz sem zelo zgrožen, da ne vidim nobenega podatka o tem, da ste vi kaj denarja v prve pol leta investirali v kakršnokoli dvigala. Tako, da jaz si zelo želim, da bi ob končnem poročilu lahko ugotovil, da ste v resnično dvig kvalitete ljudi, ki so lahko rečemo neke vrste ranljive skupine, starejši, invalidi, ljudje z gibalnimi ovirami, osebe s posebnimi potrebami, nosečnice, mlade mamice itd. Da boste šli nasproti in da boste poglejte od tega rekordnega proračuna 532.000.000 EUR nekaj denarja namenili tudi za resničen dvig kvalitete z investicijo v dvigala in pa kot rečeno ne, ob rekordnem proračunu 532.000.000, ob občinskih podjetjih za prevoz, da ukinjate prevoz otrok, organiziran prevoz otrok s posebnimi potrebami v šole in iz šole je pa res totalna sramota in prosim, da s tem res nehate takoj. Hvala lepa.

**GOSPOD ZORAN JANKOVIĆ**

Gospa Pišljar, izvolite.

**GOSPA KSENIJA PIŠLJAR**

Jaz bi samo eno čisto kratko pojasnilo, res drži, da smo imeli to temo na odboru, vendar pa je gospa Marija Fabčič razložila, da je bil razpis, na katerega se ni nihče prijavil to je ena stvar, poleg brezplačnih urban, pa je tudi povedala, da tisti starši, ki so sami zagotavljajo prevoz otrok, da dobijo starši povrnjeno kilometrino. To je to. Hvala.

**GOSPOD ZORAN JANKOVIĆ**

Hvala lepa, zaključujem razpravo. In zdaj bom pa probal dati odgovore vsem trem razpravljavcem. Najprej to bi dodal, ne samo, da gospod Primc, ki dobro ve, ima svojega otroka tam in kadar sem ga jaz srečal na prireditvah v Janezu Levcu, se mi zdi da sta bila oba z otrokom zadovoljna s tem kar Janez Levc nudi. S tem, da mi Janeza Levca, kima, kima, v redu je, s tem da mi Janeza Levca prenavljamo zdaj na Karlovškem nabrežju, da dobimo objekt, ker bo jo lahko tudi te, ki so v okvari dobili svojo delavnico, govorim o delu z lesom, glino in tudi to je bila ena šola, ki sem obiskal 1. dan. Nismo ukinili prevoza, ampak nihče se ni javil. Eden od razlogov, zakaj se nihče ni javil, ne po mojem mnenju, po mnenju našega direktorja je to, da so se starši izmišljevali z taksisti in so nehali voziti, ne zdajle ob tej uri, 5 minut kasneje, pa obrni se nazaj, pa 7 minut kasneje in, če se nihče ne javi, potem prevoza ni. Ko govorimo o tem, da bi lahko dali našim, potem gremo tudi v varnost tega ne vem, prej bilo rečeno eno od naših podjetij. Tako, da mi smo ukinili, to je čisto zavajanje in pri vsem tem proračunu in prej sem rekel za otroke, pa ne govorim o stranki, ko je nekdo zlorabil to besedo, za otroke v tem mestu namenjena tretjina proračuna, si ne pustim, da kdo kaj reče. Kar se pa tiče druge njegove točke, blok - dvigala. Še enkrat pravim, nekdo mora prebrati zakonodajo, to dvigalo v blokih zasebnih ne bo, ker potem je vprašanje, zakaj dvigalo, zakaj pa ne meni peč. Ali pa mi piha okno in tako naprej.

… /// … iz dvorane – nerazumljivo … ///

**GOSPOD ZORAN JANKOVIĆ**

Gospod Primc, jaz sem bil čisto tiho, ali bodite tiho, ali pa pojdite ven, zelo direkt povedano, a je v redu? No, saj vas bom tudi reda navadil. Tako, da pravim, to je njegova stalna zgodba. Gospa Kovačič, niso bila porabljena na to, kar ste prej spraševala. Imam pa zelo veliko veliko veselje z gospo Sever, malo diskusije nad to bilanco. Dejstvo je res, da je mala realizacija na evropskih sredstvih, dejstvo je tudi, da čakamo 15 mio že plačani del, nekatere že več kot 3 mesece in dejstvo je tudi, da država bo mogla do konca leta pokazati porabo evropskih sredstev, ampak očitno kadra, ki bi to podpisoval ni. In mi čakamo v vrsti, kličem vsak dan. Dejstvo res tudi, da nimamo prodanih nepremičnin, ampak to dobro veste, da bo vedno več, ker če hočemo kaj prodajati, mora biti sprejeto, tako, kot bomo imeli spet na seji in tako naprej. Kar se pa tiče tistega najbolj pomembnega vprašanja, mene niste poslušali prej zelo jasno, Brod kar vi pravite, imamo dve komisiji, ena komisija je ta, ki je predala državi, povedali smo, da smo dali za 7.600.000, od tega tri minus šesto je sredstev privatnih objektov na 408 objektov, ki bo pač podelila kaj bo dajala iz vseh teh ukrepov, ostalo je kar se dotika javnega sektorja, se pravi infrastruktura, pa vrtec. Tisto, kar se pa jaz govoril je pa donacijski sklad in takrat, ko sem jaz pripravljal seznam podjetij, katerim pišemo in sva z Anito Ogulin podpisala, sem vedel, kaj se bo dogajalo in zato sem tudi v dogovoru z njo dogovoril, da ta sredstva gredo na zvezo prijateljev in mladine. Ona zagotavlja pravičnost, ona je obiskala vse družine, ona je rekla, mi smo pa dali pravilo, dajemo samo za bivalne prostore, lastnikom objekta, ki živijo v njih, ne najemnikom in ne za črne gradnje. In pri vseh teh ogledih, za kleti bo lahko, ampak mi smo zbrali donacijska sredstva in, če bo to porabili, rabili bo pa do maja naslednje leto, ker tisti, ki imajo zidane hiše pravijo, počakamo še zimo, da to kar je poplavljeno zmrzne, pade dol, da uredimo, ampak sredstev jih bodo čakala. 15.000 ali 10.000, oni dobijo polovico sredstev od vseh poplavljenih objektov iz donacijskega sklada. To nima zveze z državnimi in tudi nima zveze z zavarovalnicami. Predvsem pa pravim, mi smo vse poslušali, ulične odbore javil se je prof. Humar, ki je zelo enostavno rekel, naredil bom sestavino premaza teh lesenih delov, ki je najboljša in potem smo čakal, da pripravil to, nakar je ugotovil, da je postopek registracije te sestavine tako dolg, da ne pride v poštev in se je ta teden, ki je minil zahvalil, je rekel kar naj kupujejo tisto, kar že kupujejo, ker mnogi so kupili v Sivaproduktu in mažejo s tistim, kar je že obstoječe.

--------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

Tako, da smo vse vse naredili kar se tega tiče, in ne vse, ne boste našli občine v Sloveniji ki je toliko prispevala svojim občanom. Kdor pa misli drugače, ga pa izzivam na diskusijo na katerikoli bajti v poplavljenem delu. Ugotavljam navzočnost po celotni točki. 38.

**Glasovanje poteka O PREDLOGU SKLEPA: Mestni svet Mestne občine Ljubljana se je seznanil s Poročilom o izvrševanju proračuna Mestne občine Ljubljana za leto 2023 od 1. 1. do 30. 6. 2023.**

Prosim za vaš glas.

**28 ZA,**

**10 PROTI.**

10 se jih ni seznanilo. Prav.

Gremo na naslednjo točko.

**AD 6. PREDLOG SKLEPA O DOPOLNITVAH SKLEPA O USTANOVITVI JAVNEGA ZAVODA LJUBLJANSKI GRAD**

Gradivo ste prejeli, prejeli ste prejeli poročilo pristojnega odbora. Prosim gospod Uršo Pleše Berishaj, iz Oddelka za kulturo, da poda uvodno obrazložitev.

**GOSPA URŠA PLEŠE BERISHAJ**

Spoštovani župan, podžupani.

**GOSPOD ZORAN JANKOVIĆ**

V mikrofon prosim, pa naglas, ne tako kot doma.

**GOSPA URŠA PLEŠE BERISHAJ**

Spoštovani mestni svetniki in svetnice, v predstavljenem predlogu sprememb Ustanovitvenega Sklepa javnega zavoda Ljubljanski grad gre za dve spremembi. Prva sprememba se nanaša na 7. člen sklepa kjer so naštete dejavnosti javnega zavoda, druga sprememba pa se nanaša na dopolnitev 33. člena sklepa v poglavju sredstva za delo zavoda, kjer dodajamo manjkajočo parcelno številko. Poglavitna sprememba je torej sprememba 7. člena, saj je zavod kot imetnik koncesij za graditev tirne vzpenjače ter za izvajanje gospodarske javne službe javnega prevoza potnikov po tirni vzpenjači ter kot njen upravljalec vzpenjačo dolžan vzdrževati in obnavljati tako, da ohranja gradbene konstrukcije. Za opravljanje posameznih gradbenih del v okviru vzdrževanja in obnovitvenih del na tirni vzpenjači mora imeti zavod kot odgovorna oseba za izvajanje del v skladu z določbami 16. člena Gradbenega zakona v poslovni register vpisano dejavnost gradbeništva. Prav tako mora imeti javni zavod v skladu z določbami 17., 18. in 19. člena Gradbenega zakona zaposlenega vodjo teh del, ki ima opravljen strokovni izpit za vodjo del s področja strojništva in je vpisan v imenik vodij del pri Inženirski zbornici Slovenije. Zato se z namenom izpolnitve navedenih pogojev s tem predlogom sklepa dopolni dejavnosti zavoda v 7. členu sklepa o ustanovitvi tako, da se doda dejavnost s šifro F42.120 to je gradnja železnic in podzemnih železnic, v okvir katere sodijo tudi gradnja žičnic ter obnovitvena dela, popravila in vzdrževanje le-teh. Na podlagi registracije navedene dejavnosti se bo vodja službe za obratovanje tirne vzpenjače v javnem zavodu lahko vpisal v imenik vodji del pri Inženirski zbornici Slovenije. Nobena od predlaganih sprememb nima finančnih posledic za proračun MOL, javnemu zavodu pa omogoča nemoteno delovanje in poslovanje. Naprošam vas za potrditev predlogov sprememb.

**GOSPOD ZORAN JANKOVIĆ**

Hvala lepa, Urša. Prosim gospoda Bagari za stališče odbora.

**GOSPOD LUDVIK BAGARI**

Dame in gospodje, cenjeni gospod župan. Na šesti redni seji je bil sprejet naslednji sklep: Odbor za kulturo in raziskovalno dejavnost podpira sprejem predloga Sklepov o dopolnitvah Sklepa o ustanovitvi javnega zavoda Ljubljanski grad. Hvala lepa.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEMAK**

Hvala za besedo. Statutarno-pravna komisija je pregledala pravne utemeljitve in ni imela k njim nobenih pripomb. Hvala.

**GOSPOD ZORAN JANKOVIĆ**

Razprava? Izvolite, gospod Primc. Gospod Primc, izvolite no.

**GOSPOD ALEŠ PRIMC**

Okej. Jaz se seveda strinjam, da je vzpenjača redno servisirana in vzdrževana, se pa čudim, da šele po 17. letih rabimo to vpisati v sklep o ustanovitvi tako, da bi vprašal, kako se je ta vzpenjača do sedaj servisirala pa vzdrževala, če tega če tega dopolnila v sklepu o ustanovitvi ni bilo? Bi pa prosil, da na vprašanja, ki jih postavljam v posameznih razpravah, da se mi odgovori. Jaz pravzaprav čisto ob vsaki razpravi postavljam vprašanja, pa ne dobim tako rekoč nobenih odgovorov tako, da upam vsaj tu kakšen odgovor dobil, ampak za naprej bi pa res prosil, da na vprašanja pač ali Zoran Janković ali pa pristojni šefi oddelkov odgovarjajo, ker mislim, da je debata temu namenjena, da se razčiščujejo zadeve, brez veze, da jaz potem na podlagi vseh poslanih vprašanj na katere ne dobim odgovorov pišem pisne zahteve za odgovore. Hvala lepa.

**GOSPOD ZORAN JANKOVIĆ**

Gospod Horvat.

**GOSPOD JOŽEF HORVAT**

Hvala za besedo. Lepo vsi pozdravljeni. Malo me čudi to, da sedaj morajo imeti strokovnjaka, pa izvajalca, pa varilce pa ne vem, kaj še. A to pomeni, da bomo zdaj v vsaki šoli zaposlili še strokovnjake za izdelavo pohištva, oken, ker to je vse del tega. Mislim, da smo šli v eno skrajnost. In da se da te stvari tako, kot do sedaj »outsoursat« oziroma stvari dati na trg, razpis in tako kot so se sedaj stvari dogajale, za obnovo, za izgradnjo in kot pravim, v nobenem vrtcu, nobeni šoli, nobeni bolnici ne bodo zahtevali, da mora biti nekdo kvalificiran, da bo izdeloval postelje, pa šolske table, pa mize in tako naprej. Hvala lepa.

**GOSPOD ZORAN JANKOVIĆ**

Hvala, zaključujem razpravo, obema bom dal odgovore, ker oboje gre v isto smer. To gre za moj okus gospod Horvat malo na norčevanje, primerjavo neprimerljivega, tisto prvo vprašanje je pa zelo preprost odgovor, ko vi govorite, da se da »outsoursat«, na drugi strani pa nič »outsoursat«, treba je vse zaposliti, če bo gospa Honzak poslušala kdaj, bo tudi to slišala, ampak jo ne zanima, druga zadeva pa kar se tiče tega, v tem času, ko kadra primanjkuje, to je eden od načinov, da človeka zadržiš da ima pač višjo izobrazbo, višjo plačo. Ugotavljam navzočnost po celotni. Obrazložite glas, gospod Primc.

**GOSPOD ALEŠ PRIMC**

Glasoval bom za, zato ker se mi zdi, da je pomembna varnost in je prav, da pač naredimo vse za to, da ne bi kdaj kdo očital temu mestnemu svetu ali pa meni osebno, da sem naredil karkoli, kar ne bi zagotavljalo varnosti vzpenjače.

**GOSPOD ZORAN JANKOVIĆ**

Pri vas je to potrebno, da obrazložite glas, kadar je za, ker to je zelo tako redko, tako da opravičeno. Rezultat navzočnosti: 37.

**Glasujemo O PREDLOGU SKLEPA: Mestni svet Mestne občine Ljubljana sprejme predlog Sklepa o dopolnitvah Sklepa o ustanovitvi Javnega zavoda Ljubljanski grad.**

Prosim za vaš glas.

**36 ZA,**

**1 PROTI.**

Hvala, sprejeto.

**AD 7. PREDLOG SKLEPA O DOPOLNITVI SKLEPA O USTANOVITVI JAVNEGA ZAVODA MLADI ZMAJI** - **CENTRA ZA KAKOVOSTNO PREŽIVLJANJE PROSTEGA ČASA MLADIH**

Gradivo ste prejeli, prejeli ste poročilo pristojnega odbora. Prosim gospo Gorenc za kratko uvodno obrazložitev.

**GOSPA KATARINA GORENC**

Spoštovani župan, podžupani spoštovane mestne svetnice in svetniki. Ob ustanovitvi vsakega javnega zavoda MOL kot soustanoviteljica in lastnica premoženja s sklepom o ustanovitvi stvarno premoženje mesta preda javnemu zavodu v upravljanje. Sklep o ustanovitvi javnega zavoda Mladi zmaji - Centra za kakovostno preživljanje prostega časa mladih to določa v 14. členu. S predlogom dopolnitve sklepa daje Mestna občina Ljubljana javnemu zavodu Mladi zmaji v upravljanje poslovni prostor v izmeri 146,9 m² v stavbi na Pesarski 14, ki se nahaja v okviru novozgrajenega objekta Centra Golovec. V novem 4. mladinskem centru bo javni zavod izvajal svojo osnovno dejavnost, in sicer izvajanje programov in dejavnosti za kakovostno preživljanje prostega časa mladih in njihovih družin. Sprejetje predloga sklepa nima neposrednih finančnih posledic za proračun mestne občine Ljubljana, posredno pa bo MOL povečala sredstva za kritje materialnih stroškov za delovanje nove enote v okviru novega četrtnega mladinskega centra. Prosimo za vaše soglasje k predlagani dopolnitvi. Hvala.

**GOSPOD ZORAN JANKOVIĆ**

Hvala lepa. Prosim gospo Pišljar za stališče odbora.

**GOSPA KSENIJA PIŠLJAR**

Hvala za besedo. Torej Odbor za predšolsko vzgojo in izobraževanje je to obravnaval, predlog Sklepa o dopolnitvi Sklepa o ustanovitvi javnega zavoda Mladi zmaji Centra za kakovostno preživljanje prostega časa mladih je bil sprejet sklep z 10 glasovi za, od 10 navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija nima pripomb pravnega značaja. Hvala.

**GOSPOD ZORAN JANKOVIĆ**

Razprava prosim. Gospa Babnik, izvolite.

**GOSPA MARUŠA BABNIK**

Samo eno kratko pohvalo, da smo veseli, da se v novih prostorih Četrtnega centra Golovec našel prostor za delovanje javnega zavoda Mladi zmaji Centra za kakovost in preživljanje prostega časa mladih. Želimo vam čim več obiska nadobudnih mladih in možnosti različnih vključujočih programov, da bodo mladi radi prihajali v ta center in se intelektualno, socialno in še na kakšen drug način razvijali.

**GOSPOD ZORAN JANKOVIĆ**

Hvala lepa. Zaključujem razpravo. Ugotavljam navzočnost: 35.

**Glasovanje poteka O PREDLOGU SKLEPA: Mestni svet MOL-a sprejme predlog Sklepa o dopolnitvi Sklepa o ustanovitvi Javnega zavoda Mladi zmaji** - **Centra za kakovostno preživljanje prostega časa mladih.**

Prosim za vaš glas.

**38 ZA,**

**0 PROTI.**

Hvala lepa.

Gremo na točko 8 dnevnega reda.

**AD 8. A) PREDLOG SKLEPA O SPREMEMBAH IN DOPOLNITVAH SKLEPA O NAČRTU RAVNANJA Z NEPREMIČNIM PREMOŽENJEM MESTNE OBČINE LJUBLJANA V VREDNOSTI NAD 200.000 EUROV ZA LETO 2023**

**B) PREDLOG SKLEPA O SPREMEMBI SKLEPA O DOLOČITVI SKUPNE VREDNOSTI PRAVNIH POSLOV NEPREMIČNEGA PREMOŽENJA, KI JIH LAHKO SKLEPA MESTNA OBČINA LJUBLJANA V LETU 2023**

**C) PREDLOG SKLEPA O SOGLASJU K OSNUTKU BESEDILA PRAVNEGA POSLA – PRODAJNE POGODBE ZA NEPREMIČNINO – POSAMEZNI DEL ŠT. 12 V STAVBI ŠT. 323, K.O. 1725  AJDOVŠČINA  V SKUPNI IZMERI 170,00 M2 NA NASLOVU GOSPOSVETSKA CESTA 1 V LJUBLJANI**

**D) PREDLOG SKLEPA O SOGLASJU K OSNUTKU BESEDILA PRAVNEGA POSLA – MENJALNA POGODBA NAMESTO RAZLASTITVE**

Gor so napisane. Hvala lepa obema. Predlagam, da se uvodne obrazložitve in razprava opravijo za vse točke skupaj, glasovanje pa bo potekalo o vsaki točki posebej. Gradivo ste prejeli. Po sklicu ste prejeli še sklep o določitvi pristojnega delovnega telesa k točki 8.d in poročilo Odbora za ravnanje z nepremičninami. Prosim go. Remih, da poda uvodno obrazložitev za vse točke.

**GOSPA SIMONA REMIH**

Hvala za besedo. Spoštovane svetnice, spoštovani svetniki, spoštovani župan. Pod točko 8A) mestnemu svetu v sprejem predlagamo Sklep o spremembi Sklepa o načrtu ravnanja z nepremičnim premoženjem MOL v vrednosti nad 200.000 eur za leto 2023. V letnem načrtu ravnanja tako načrtujemo pridobivanje nepremičnega premoženja MOL v orientacijski vrednosti 9.625.360 EUR in razpolaganje z nepremičnim premoženjem MOL v orientacijski vrednosti 60.061.085 EUR. K točki 8B) na podlagi Zakona o stvarnem premoženju države in samoupravnih lokalnih skupnosti ter Statuta MOL mestnemu svetu predlagamo v sprejem Sklep o spremembi sklepa o določitvi skupne vrednosti pravnih poslov nepremičnega premoženja, ki jih lahko sklepa MOL v letu 2023. MOL lahko v primeru spremenjenih prostorskih potreb, ki jih ni bilo mogoče določiti ob pripravi načrta ravnanja z nepremičnim premoženjem ali ob nepredvidljivih okoliščinah na trgu, ki niso bili predvideni v veljavnem načrtu ravnanja sklepa pravne posle v skupni vrednosti, ki je določena s predlaganim sklepom v višini 20 % od skupne vrednosti vseh predlaganih pravnih poslov. In sedaj s spremembo tega sklepa znaša 22.347.053 EUR. Pod točko 8C) in 8D) mestnemu svetu na podlagi 5. odstavka 29. člena Zakona o stvarnem premoženju države in samoupravnih lokalnih skupnosti predlagamo v sprejem dva sklepa, in sicer Sklep o soglasju k osnutku besedila pravnega posla, to je prodajne pogodbe za nepremičnino posamezni del številka 12 v stavbi številka 323 k. o. Ajdovščina v skupni izmeri 170 m2 na naslovu Gosposvetska cesta 1 v Ljubljani. Izhodiščna vrednost predmetne nepremičnine znaša 680.000 EUR in ne vključuje davkov. MOL nepremičnine ne potrebuje za lastno delovanje, zato se bo le ta prodajala po metodi javne dražbe. In drugi sklep, Sklep o soglasju k osnutku besedila pravnega posla menjalne pogodbe namesto razlastitve sklenjene med Mestno občino Ljubljana in Slovenskimi železnicami, katere predmet je menjava nepremičnin namesto razlastitve, vrednost nepremičnin, ki so predmet menjave na strani pridobljenih nepremičnin znaša 1.468.368 EUR in na strani izročenih nepremičnin 1.472.130 EUR. MOL bo na podlagi pravnega posla pridobila v last nepremičnine, ki jih potrebuje za dosego javne koristi, in sicer za namen prevzema in gradnje objektov gospodarske javne infrastrukture za rekonstrukcijo Masarykove, Vilharjeve in Šmartinske ceste in posledično za realizacijo projekta PCL - Potniški center Ljubljana ter za pridobitev lastninske pravice na obstoječih javnih površinah, občinskih javnih cestah, ki morajo biti skladno z Zakonom o cestah v njeni lasti. Hvala lepa.

**GOSPOD ZORAN JANKOVIĆ**

Hvala lepa, Simona. Prosim gospo Žekar za stališče odbora.

**GOSPA JELKA ŽEKAR**

Lepo pozdravljam vse prisotne v dvorani. Odbor za ravnanje z nepremičninami je obravnaval vsa 4 gradiva, ki so pod današnjo osmo točko dnevnega reda in soglasno predlaga mestnemu svetu da tudi vsa 4 gradiva potrdi oziroma sprejme, potrdi ustrezne sklepe. Hvala lepa.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija k nobeni od štirih točk ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Honzak, izvolite.

**GOSPA URŠKA HONZAK**

Hvala za besedo. V Levici veste, da smo jasno proti razprodajanju občinskih nepremičnin tudi, če gre za zadevo, ki je kot smo uspeli razbrat naslov na katerem stoji gostilna Slovenska hiša oziroma bivši Figovec. Povedala bom čisto samo eno anekdoto oziroma zadevo, ki sem slišala v soboto, in sicer je bila v soboto v Mariboru na obisku Graška županja Elke Kahr. Gradec je zelo znan tako po svoji prometni politiki zelo dobri kot tudi svoji stanovanjski politiki in ko smo gospo županjo vprašali--

**GOSPOD ZORAN JANKOVIĆ**

In po novi sežigalnici.

**GOSPA URŠKA HONZAK**

--ko smo gospo županjo vprašali, kaj je njihova osnovna, kako oni se lotevajo stanovanjske problematike, kjer mimogrede v mestu nimajo čakalnih vrst za nova javna najemna stanovanja, ampak lahko dobiš po enem letu bivanja v Gradcu, se daš v vrsto in dobiš stanovanja v roku dveh ali treh mesecev največ. Smo jo vprašali kakšni so pa ukrepi, ki jih oni na občinski ravni zavzemajo in prva zadeva, stvar, ki jo je gospa najbolj poudarila je bilo to, da imajo že v koalicijski pogodbi napisano da ne bodo razprodajal občinskega premoženja, občinskih nepremičnin, ampak, da pač jih ne prodajajo raznim špekulantom, ki potem tam gradijo raznorazne zadeve, ampak pač občina sama razvija projekte na občinskih zemljiščih. Tako, da ena zadeva za premislek pa razlog zakaj bomo vsaj v nekaterih delih pri tej točki glasovali proti pri menjalni pogodbi je seveda pa razumljivo da se pač občina pa železnice neke zadeve, urejata lastništvo. Hvala.

**GOSPOD ZORAN JANKOVIĆ**

Zaključujem razpravo, pa bom dal odgovor tudi na to. Prvič občina Ljubljana ne razprodaja premoženja ampak kdo lahko uredi še višjo ceno, naj kar pride. Drugič, če bi se tam lotili, pa bi šli delati gostinski objekt, bi bilo spet govora zakaj je to treba, pa za koga? Ker Levica bi imela vedno problem. In tretjič, ena taka banalnost, proračun Gradca je na prebivalca 10x višji od Ljubljane. Ampak, kar se pa tiče to, da je pod točko D levica rekla, da ja, me pa zelo veseli, ker mi dajemo 6000 m zemljišča za 60.000 m cest. Ugotavljam navzočnost po celotni točki. Rezultat navzočnosti: 36.

**Glasujemo O PREDLOGU SKLEPA pod točko A): Mestni svet Mestne občine Ljubljana sprejme predlog Sklepa o spremembah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2023.**

Prosim za vaš glas.

**25 ZA,**

**4 PROTI.**

**Pod B) glasovanje poteka: Mestni svet Mestne občine Ljubljana sprejme predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2023.**

**24 ZA,**

**4 PROTI.**

Sprejeto.

**Pod C): Mestni svet Mestne občine Ljubljana sprejme predlog Sklepa o soglasju k osnutku besedila pravnega posla – prodajne pogodbe za nepremičnino – posamezni del št. 12 v stavbi št. 323, k.o. 1725  Ajdovščina  v skupni izmeri 170,00 m2 na naslovu Gosposvetska cesta 1 v Ljubljani.**

**22 ZA,**

**4 PROTI.**

Sprejeto.

**Pod D): Mestni svet Mestne občine Ljubljana sprejme predlog Sklepa o soglasju k osnutku besedila pravnega posla – menjalna pogodba namesto razlastitve.**

**27 ZA,**

**0 PROTI.**

Hvala lepa.

**AD 9. PREDLOG ODLOKA O PROGRAMU OPREMLJANJA STAVBNIH ZEMLJIŠČ V OBMOČJU ZAZIDALNEGA NAČRTA ZA OBMOČJE POTNIŠKEGA CENTRA LJUBLJANA**

Gradivo ste prejeli, prejeli ste poročilo in grafične priloge. Prosim gospo Osolin za uvodno obrazložitev.

**GOSPA KATJA OSOLIN**

Spoštovani mestni svetniki, mestne svetnice, spoštovani gospod župan. Mestna občina Ljubljana bo za območja zazidalnega načrta Potniški center Ljubljana opremila stavbna zemljišča oziroma zgradila vso potrebno javno infrastrukturo za priključevanje načrtovanih objektov na območju. Na podlagi zazidalnega načrta za območje PCL so bili izdelani projekti za izgradnjo nove komunalne opreme, ki jo po zakonu zagotavlja občina. Že sprejeti program opremljanja na tem območju je zaradi nove zakonodaje s 1. 6. 2022 prenehal veljati, zato danes za to območje sprejemamo nov program opremljanja. Na podlagi izdelane projektne dokumentacije smo pripravili nov program opremljanja, ki je izdelan v skladu s 163. členom Zakona o urejanju prostora, s katerim se med drugim določajo tudi podlage za odmero komunalnega prispevka za novo komunalno opremo. V programu opremljanja so ocenjeni skupni stroški gradnje nove komunalne opreme, ki znašajo 71.600.959 EUR. Ob odmeri komunalnega prispevka za novo komunalno opremo bo investitorjem odmerjen tudi pripadajoči komunalni prispevek za obstoječo komunalno opremo. Predlagamo vam, da potrdite predlagani predlog odloka. Hvala.

**GOSPOD ZORAN JANKOVIĆ**

Hvala lepa. Gospod Horvat Igor, stališče odbora prosim.

**GOSPOD IGOR HORVAT**

Hvala za besedo. Lep pozdrav vsem navzočim. Odbor za urejanje prostora je obravnaval gradivo na svoji 5. redni seji in sprejel naslednji sklep: Odbor za urejanje prostora podpira predlog Odloka o programu opremljanja stavbnih zemljišč za zazidalni načrt na območju Potniškega centra Ljubljana. Sklep je bil sprejet s šestimi glasovi za od šestih navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Honzak.

**GOSPA URŠKA HONZAK**

Hvala za besedo. Jaz se bom nanašala, da ne bom ponovno spet označena, da smo v Levici nestrokovni in laični, pred par dnevi je bila tiskovna konferenca koalicije za trajnostno prometno politiko, ki se navezuje točno na to zadevo, in sicer predvsem na prometno ureditev v okolici bodočega Potniškega centra Ljubljana. Jaz bom samo povzela nekaj njihovih glavnih ugotovitev, njihova prva in glavna--

**GOSPOD ZORAN JANKOVIĆ**

Se opravičujem gospa Honzak, govorimo samo o komunalnem prispevku. To kar vi govorite o PCL, ne, ne, se opravičujem, kar govorite vi o PCL, govorimo o komunalnem prispevku, da to je druga točka, ureditev tak da boste po deseti, ne boste.

… /// … iz dvorane – nerazumljivo … ///

**GOSPOD ZORAN JANKOVIĆ**

Ne boste govorila, vem, kaj boste spet, govorimo o komunalnem prispevku za to območje.

**GOSPA URŠKA HONZAK**

V gradivu je določena nova komunalna oprema, na primer rekonstrukcija Vilharjeve ceste v štiripasovno, železna cesta kot dvopasovna in tako naprej in točno na to se odzivajo v koaliciji za trajnostno prometno politiko.

**GOSPOD ZORAN JANKOVIĆ**

Ja, sem tudi z njimi govoril, sem jih povabil, vi govorite o komunalnem prispevku. Tu je predlog komunalnega prispevka. Poglejte sklep.

**GOSPA URŠKA HONZAK**

Vem, kakšen je sklep.

**GOSPOD ZORAN JANKOVIĆ**

No, o tem govorimo.

**GOSPA URŠKA HONZAK**

Ja, ampak jaz bom vseeno povzela razen, če mi boste vzeli besedo še enkrat. Povzela še enkrat njihove pač.

**GOSPOD ZORAN JANKOVIĆ**

Pa vaše plakate na drevesih.

**GOSPA URŠKA HONZAK**

Ja, pa naše plakate na drevesih. Lahko tudi omenim.

**GOSPOD ZORAN JANKOVIĆ**

Vam bom vzel besedo.

**GOSPA URŠKA HONZAK**

Prav, pa mi vzemite besedo.

**GOSPOD ZORAN JANKOVIĆ**

Lepo prosim komunalni prispevek.

**GOSPA URŠKA HONZAK**

Lahko mi vzamete besedo, ni problema, ampak jaz bom povedala ključno njihovo pritožbo, in sicer, da se novi potniški center kljub vsem tem novim ureditvam cest ne navezuje na mestni potniški promet oziroma zadeva vsaj zaenkrat še ni nič jasno, da bi se. In sploh v projektu ta zadeva ni obravnavana, kaj šele, da bi bila v izhodišču načrtovanja in ja, seveda, naslednje stvari so tudi, da ta nova komunalna ureditev okoli prometnega centra še vedno daje prednost avtomobilskemu prometu pred mestnemu avtobusnemu, pred pešci in kolesarji, da na več mestih projekt predvideva posek drevoredov, točno ta komunalna ureditev nova, ali na Linhartovi in na Vilharjevi in, da seveda še zadeva vsebuje dostop do več tisoč parkirnih mest, k čemer spet avtomobilski promet dodajamo v center.

**GOSPOD ZORAN JANKOVIĆ**

Hvala lepa. Zdaj, povedali eno veliko neresnico ne, ker ta skupina je prav obratno pohvalila, da je boljše za kolesarski promet. To so prav napisali. In vi ste rekli, da ne, obratno, ker pač govorite tisto, kar vam paše, ne kar so rekli in druga zadeva, ki je zelo jasna, jaz sem govoril z gospodom Peterlinom, sem tudi njega povabil, da pride 10. na predstavitev projekta celovitega projekta, potem pa naj se tu stroka v tej sobi med sabo sporazume kaj je prav in kaj ni prav. Gospod Grošelj, izvolite.

**GOSPOD ANTON GROŠELJ**

Hvala za besedo. Spoštovani predsedujoči, drage kolegice in kolegi, jaz mislim, da bom tudi jaz nekako prekinjen, ker ne mislim razpravljat o ožji vsebini ampak mislim o teh okoliških stvari.

**GOSPOD ZORAN JANKOVIĆ**

Po desetem.

**GOSPOD ANTON GROŠELJ**

Glejte, to je vedno, če lahko odgovorim ali povem, post festum nekako, ko bo ta predlog odloka sprejet, se bo stvar že nekako začela črpati, jaz imam tudi znesek 53,5 mio evrov za to komunalo. To že teče, a ne, kaj če bo treba gor kaj spreminjat, bo to vse narobe a ne, tako si mi predstavljamo in se bo to lahko tudi zgodilo zaradi slabih komunikacijskih poti, ki ni upoštevano recimo LPP od tako naprej, imam veliko tega pripravljenega, bilo je v medijih enormno, tega pa nihče ni govoril, mestni svet bo pa šele potem govoril, ko bo že nekaj sprejeto a ne?

**GOSPOD ZORAN JANKOVIĆ**

Gospod Grošelj, samo informacijo, tudi vam da dam. Ko pravite LPP. LPP je celo zarisal predlagana parkirna mesta v projektu na področju LPP, da je videl kako lahko avtobuse parkira. In to, kar pišejo, pač mediji pišejo tisto, kar želijo in poslušajo tistega, ki hočejo. Še enkrat pravim, vsi ste lepo vabljeni tu 10. pa boste vsi skupaj videli. To, kar ste pa vi rekli, teče, mi smo že kanal prestavili na pol Vilharjeve ceste, da se lahko sploh gradi gor in dol. Ampak ta projekt je že sprejet. Gospod Primc, izvolite.

**GOSPOD ALEŠ PRIMC**

V programu odloka vidim da je predvidenih 13.565.274,09 EUR za kanalizacijsko omrežje za komunalno odpadno vodo. Nikjer pa ne vidim, da je v tem znesku predvidena protipoplavna zaščita tega območja, vključno z tamkajšnjim podvozom na Dunajski cesti, ki vemo, da je poplavljen pravzaprav ob vsakem večjem dežju. Ob avgustovskih poplavah smo videli, da je bila zalita celo elitna Situla itd., kar več kot očitno kaže ne samo, da tiste stvari na tem območju ki so bile grajene pred 50. več leti ampak tudi to, kar je bilo zgrajeno pred parimi leti ni poplavno varno. In me zanima, kako boste zdaj ob kanalizacijski opremi, ob opremi tega zemljišča zagotovili prvič odvodnjavanje, da ne bo to območje zalito, drugič kako boste zagotovili da ne bo še več vode v podvozih, Situli in v okolici, in kako boste celostno uredili ta del Ljubljane z vidika poplavne varnosti? Ker, če se to zdaj ne bo naredilo, potem ne vem kdaj se bo, glede na to, da se te stvari tako zdaj delajo in glede na to, da smo imeli to grozljivo izkušnjo pred dobrim mesecem z poplavami mislim, da bi morala biti politična volja, da se v kontekstu komunalne opremljenosti tega območja zagotovi maksimalna protipoplavna zaščita vključno, če je potrebno z grajenjem vodnih zbiralnikov itd.. Tako da to naj stroka pove, jaz sem vesel da Zoran Janković ob tej temi pravi, da bo zbral skupaj stroko iz vseh mogočih strani in da bo povedala svoje, jaz bi si želel nekaj podobnega tudi, kar se kanala C0 tiče, ampak mislim da je to prava pot, prava pot in želim in pričakujem, da bo ta stroka povedala tudi kako bo v tem kontekstu, se pravi komunalne opreme in potem gradnje potniškega centra zagotovljena poplavna varnost tega dela Ljubljane. Hvala lepa. Prosim za odgovor, če se da.

**GOSPOD ZORAN JANKOVIĆ**

Bom, bom. Saj pravim, zaključujem razpravo. Veste, gospod Primc, to je pravo vprašanje. Ampak zdaj bom drugo vas vprašal. Ta podvoz konkretno pri Orto baru, tam stoji že odkar jaz pomnim 60 let in več, Situla je zgrajena pred 7. 8. leti, kot elitna. A ne bi vi vprašali mogoče, če je kakšen projektant tam falil, ko je to delal, da zdaj iz podvoza, ki je nižji gre voda gor. In da jih poplavlja, so tudi pisali odvetniki njihovi, to jaz zelo enostavno odgovorim. Od teh poplavah mi imamo podvoz pri Unionu, pa pri Dunajski, ki je dejstvo, ki je vedno poplavljen in bom rekel, edina rešitev ni zadrževalnik ampak je ponikalnica, če bomo lahko vodo spravili prej. Na obeh področjih. Pri Orto baru mogoče lažje, ker takoj za podvozom imamo tam desno zelenico, ki jo lahko damo in je dol šoder to ponikalnico. Ker prenovljena cesta na Zadobrovški, ki je bila tudi poplavljena tokrat z novo preureditvijo nima nič vode. Tako, da kar se tiče Situle je mogoče vprašanje za tistega, ki je to delal, projektiral in izvajal, elitni objekt ob železnici, ki je zdaj pritožujejo zaradi hrupa, da so poplavljeni v garaži. Če bi mene vprašali, tu imate prof. Koželja pa docenta Žnidaršiča, bi jaz tam, ki gre v garažo notri, ob progi zelo preprosto naredil--

-----------------------------------------------------------------KONEC POSNETKA ŠT. 20230925­\_163842

**GOSPOD ZORAN JANKOVIĆ**

--železni, železno zaveso, ki je dvigne v tem času in ne bi šla voda notri. Če pa nočejo, pa nočejo, ampak to je njihov problem. Da zdaj Ljubljana rešuje tudi njihovo, imajo pa vsaj dvigala, ki ne delajo kadar so v vodi. Ugotavljam navzočnost po celotni točki. 34.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Odloka o programu opremljanja stavbnih zemljišč v območju zazidalnega načrta za območje Potniškega centra Ljubljana.**

Prosim za vaš glas.

**25 ZA,**

**5 PROTI.**

Hvala lepa.

Gremo na točko 10 dnevnega reda.

**AD 10. OSNUTEK ODLOKA O OBČINSKIH CESTAH V MESTNI OBČINI LJUBLJANA**

Gradivo ste prejeli, prejeli ste poročilo pristojnega odbora. Prosim gospo Žitnik za uvodno obrazložitev.

**GOSPA MAJA ŽITNIK**

Pozdravljeni. Za sprejem osnutka Odloka o občinskih cestah predstavljajo pravno podlago naslednji predpisi: Zakon o cestah, Zakon o gospodarskih javnih službah, Statut mestne občine Ljubljana. Osnutek odloka, se opravičujem, je pripravljen samo iz razloga ker je bilo v letu 2022 sprejet nov Zakon o cestah, ki velja od 29. oktobra 2022 in je zato potrebno veljavni odlok uskladiti z omenjenim zakonom. Osnutek odloka je razdeljen na 2 sklopa. Prvi sklop ureja obvezno gospodarsko javno službo rednega vzdrževanja občinskih cest, katerega v bistvu javna služba se za posamezno vsebinsko celoto zagotavlja v okviru javnih podjetij ali s podelitvijo koncesije osebi zasebnega prava. Dela javne službe kot so pregledniška služba, redno vzdrževanje cestnih objektov, bankin, naprav za odvodnjavanje itd. opravlja koncesionar KPL. Dela javne službe kot so vzdrževanje prometne signalizacije, opreme, tekočih stopnic, dvigal, ploščadi za invalide itd. opravlja javno podjetje Ljubljanska parkirišča in tržnice. Dela javne službe čiščenje občinskih cest in rednega vzdrževanja kolektorjev pa opravlja javno podjetje vodovod-kanalizacija. Drugi sklop osnutka Odloka pa podrobneje ureja določene segmente, ki se nanašajo na upravljanje občinskih cest. Bistveni v bistvu te segmenti so, da je v sklopu načrtovanja in razvoja občinskih cest velja poudariti obveznost usklajenega projektiranja gradnje druge gospodarske javne infrastrukture, bodisi državne ali lokalnega pomena, ki ne služi občinski cesti ali njeni uporabi v primeru gradnje oziroma rekonstrukcije občinskih cest. Za usklajeno projektiranje je odgovoren pristojni oddelek Mestne občine Ljubljana. Pri varstvu občinskih cest je potrebno omeniti 9. člen osnutka odloka, ki določa širino varovalnih pasov. Pri mestni cesti ali krajevni cesti se glede na veljavni odlok širina varovalnega pasu ne spreminja in ostaja 8 m, pri javni poti se za vse kategorije te poti imamo prva, druga in tretja kategorija širina varovalnega pasu določi enotno in znaša 3 metre. Pri javni poti za kolesarje pa je širina varovalnega pasu glede na veljavni odlok iz dva se spreminja iz 2 metrov na 1 m. Cestni priključki na občinsko cesto so opredeljeni v 10. členu osnutka odloka in omejujejo število cestnih priključkov na 1 priključek za vsak objekt. Dovoljene so sicer izjeme ampak samo ob izrednem soglasju pristojnega organa. V sklopu prometne signalizacije je potrebno povedati, da na občinskih cestah na območju MOL in nekategoriziranih cestah, ki se uporabljajo za javni cestni promet prometno signalizacijo postavlja in vzdržuje JP LPT na podlagi odločitve pristojnega organa torej upravljalca občinske ceste. Potem naslednjo področje urejanja odloka je gospodarska javna infrastruktura v območju občinske ceste, to je v bistvu 13. člen, kjer se v bistvu določa način in pogoje za gradnjo gospodarske infrastrukture, potem imamo da se z osnutkom odloka ureja oglaševanje v območju občinske ceste, to se pravi postavljanje in uporaba objektov za oglaševanje, katere so že opredeljene v odloku o občinskem prostorskem načrtu. Potem odlok omenja tudi zapore občinske ceste, ki se jo postavi, nadzoruje in odstranjuje JP LPT. In pa zadnje področje urejanja je ustanovitev centra za upravljanje prometa, ki upravlja in nadzoruje promet na občinskih cestah ter seveda obvešča javnost o stanju občinskih cest in prometa na njih. Ta center je ustanovljen in že deluje v okviru izvajalca ravno tako JP LPT. To pomeni, če na kratko povzamem, da osnutek odloka ne spreminja bistveno finančnih obremenitev občine kot upravljalca občinskih cest. Toliko na kratko.

**GOSPOD ZORAN JANKOVIĆ**

Hvala lepa. Prosim gospo Žibert, podpredsednico odbora, da poda stališče odbora.

**GOSPA JULKA ŽIBERT**

Hvala za besedo. Spoštovani župan, spoštovani svetniki. Odbor za gospodarske javne službe in promet je na 6. seji razpravljal o osnutku Odloka o občinskih cestah v Mestni občini Ljubljana.

**GOSPOD ZORAN JANKOVIĆ**

Kar v mikrofon prosim. V mikrofon.

**GOSPA JULKA ŽIBERT**

In je sprejel naslednji sklep: Odbor za gospodarske javne službe in promet podpira osnutek Odloka o občinskih cestah v Mestni občini Ljubljana. Sklep je bil sprejet s 5 glasovi za in nihče proti.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija k tej točki ni imela pripomb pravnega značaja. Hvala.

**GOSPOD ZORAN JANKOVIĆ**

Razprava, prosim. Babnik, izvolite.

**GOSPA MARUŠA BABNIK**

Jaz bi imela samo eno kratko vprašanje. Seveda je treba veljavni odlok uskladiti z zakonom zaradi postavitve oglaševalskih panojev pa imam naslednje vprašanje. Ali bodo kaznovani tudi gasilci ali pa različna društva, ki se za potrebe enkratnega letnega dohodka za oglaševanje--

**GOSPOD ZORAN JANKOVIĆ**

Ne bodo.

**GOSPA MARUŠA BABNIK**

--poslužujejo, samo trenutek, da končam, potem boste pa vi zagotovil in si bom to zapisala.

**GOSPOD ZORAN JANKOVIĆ**

Ne bodo.

**GOSPA MARUŠA BABNIK**

Za oglaševanje poslužujejo nekega panoja na lesenem ogrodju, ki je postavljen največ 14 dni za posamezni dogodek ali veselico?

**GOSPOD ZORAN JANKOVIĆ**

Ne bodo.

**GOSPA MARUŠA BABNIK**

Pišem.

**GOSPOD ZORAN JANKOVIĆ**

Gasilci pa res ne bodo.

**GOSPA MARUŠA BABNIK**

Pa kakšno društvo tudi.

**GOSPOD ZORAN JANKOVIĆ**

Govorim o gasilcih. Gospa Sojar.

**GOSPA MOJCA SOJAR**

Hvala za besedo. Kar mene najbolj tukaj noter, ne da me je zmotilo ampak me zanima obveščanje o zaporah cest. Ta odlok to tudi ureja, velikokrat naletiš na neko zaporo ceste, ki je že malo mimo, vsaj jaz sem že kar nekajkrat naletela, tam so bile še vedno postavljene označbe, da je cesta preusmerjena, zaprta, mogoče mičkeno obrnjene ampak človek se ustavi in si misli, da tukaj se ne sme več peljat. Drugo je obveščanje o zaporah cest. Seveda je napisano, da to vsaka četrtna skupnost dobi obvestilo, običajno četrtni to se pravi iz tajništva četrtne skupnosti obvestijo četrtne svetnike. Upam, da to v vseh četrtnih skupnosti to tako teče, o zaporah cest, ti morda nekam potem naprej posredujejo seveda je to tudi na portalu Mestne občine Ljubljana objavljeno, ampak pri kakšnih manjših cestah to se pravi vsi občani Ljubljane ne prebirajo portala. Jaz ne znam povedat rešitve ampak saj kot rečeno velikokrat je potem taka nepotrebna jeza, ko naletiš na zaprto cesto kar naenkrat brez, da bi vedel, da je tam zapora ceste. Verjetno ni dolgo časa postavljena, mislim velikokrat ni dolgo časa, včasih pa tudi, a ne. To pomeni se mi zdi težava to obveščanje o zaporah ceste ali pa preusmeritve prometa.

**GOSPOD ZORAN JANKOVIĆ**

Hvala lepa. Obveščanje o cesti, če po zakonu za vsako zaporo ceste se naredi elaborat, obvestimo, pošljemo medijem vsem, vsem medijem, še enkrat poudarjam, ne moremo pa vplivati kaj objavijo. Tudi jaz preberem pod mali drobni tekst, danes zjutraj v medijih, kaj smo včeraj pošiljali. In več kot toliko ne moremo, kar se pa tiče tisto, da prej stoji, da je cesta že prevozna, pa da je še vedno znak. Dokler ni uporabnega dovoljenja mora biti znak. Gospod Zakrajšek.

**GOSPOD ARNE JAKOB ZAKRAJŠEK**

Ja, hvala za besedo. Zdaj v izvedenem delu občinskega prostorskega načrta so predpisane lokacije objektov za oglaševanje s tem, da je v posameznih oppn-jih, ki se sprejemajo dopustno določiti še nove lokacije oglaševanja. Postavitev je dopustna na podlagi soglasja organa Mestne uprave MOL, Oddelka za gospodarske dejavnost in promet. Zato v Levici že pred izdajo morebitnih soglasij k postavitvi za komercialne namene ponovno opozarjamo na prekomerno oglaševanje, saj je mesto že preplavljeno z najrazličnejšimi reklamami, ki kazijo podobo mesta in pogosto fizično omejuje premikanje pešcev in kolesarjev. Objektov za oglaševanje je vedno več, še posebej na zelo frekventnih in prometno obremenjenih lokacijah, zato pristojen organ pozivamo naj mest za postavitev novih objektov ne širi, vsakega posebej skrbno prouči in objektov kot so transparenti, svetlobne vitrine in panoji ne namešča na področja, kjer bi le-ti zakrivali pogled na kulturno dediščino, omejevali pozornost udeležencev v prometu in nenazadnje privatizirali javni prostor. Zato predlagamo, da se z vidika cestne varnosti panoje popolnoma prepove ob križiščih, mestnih vpadnicah in podobnih mestih, kjer lahko že trenutek nepozornosti povzroči nevarnost za udeležence v prometu. Si bom pa za na konec privoščil še nekaj, da demantiram vašo prejšnjo izjavo, proračun Gradca je dvakrat večji od proračuna Ljubljana ne desetkrat večji.

**GOSPOD ZORAN JANKOVIĆ**

Desetkrat, ampak pustiva. Lahko grem pa gledat, ampak ena druga stvar, da se zdaj midva zmeniva, tu imate prav, ampak ne berete eno, ker smo tudi dali obvestilo za javnost in tudi povedali, 15 let je trajalo, da smo dobili, da nam je država spremenila, da so nam dali nam v upravljanje oglaševanja. In v tem letu in pol smo že 1000 panojev umaknili tako, da jih ni več, ampak manj in po planu, to kar prof. Koželj že prvi vodil je 6000 objektov preveč. In vse te bomo umaknili, gre pa postopek zelo počasi, ker jih obvestiš, da umaknejo, nakar se zgodi, da to ne umaknejo, potem mi gremo spet, potem pošlješ odvetnika in potem čakamo, ampak v principu vse bomo umaknili in počistili bomo. Zame je največji uspeh Trg MDB, pred Kino Vičem, tisti velik objekt, ki je bil na tistem gostišču, da ga je moral umakniti.

**GOSPOD ARNE JAKOB ZAKRAJŠEK**

To je bil predlog, ne kritika.

**GOSPOD ZORAN JANKOVIĆ**

Saj sem rekel, da sem sprejel, da absolutno, nisem tudi besede rekel. Gospod Primc, vi ste hoteli tudi.

**GOSPOD ALEŠ PRIMC**

Kot rečeno, se bomo tukaj lahko pogovarjali o cestnih otokih, Ljubljana je, to sami veste, ob vsakem malo večjem dežju poplavljena na določenih mestih vedno istih, včasih tudi na drugih in pa ogromne zaplate, luže so ob cestah največkrat--

**GOSPOD ZORAN JANKOVIĆ**

Kadar dežuje.

**GOSPOD ALEŠ PRIMC**

--zaradi nedelujočih cestnih odtokov. Prosim, če mi pustite da povem ker bo tudi povedal, se mi zdi da je tudi sistemsko razlog tudi v temu odloku zakaj je to tako.

**GOSPOD ZORAN JANKOVIĆ**

Ampak, gospod Primc, vaša točka, ki ste o tem govorili, je bila zavrnjena in vam bom vzel besedo, ne boste še enkrat ponavljali na drugi način. To vam zdaj povem. Če nimate.

**GOSPOD ALEŠ PRIMC**

Ne, ne, jaz se bom držal.

**GOSPOD ZORAN JANKOVIĆ**

Ne, če boste o tem govorili o odtokih, vam ne bom pustil, evo.

**GOSPOD ALEŠ PRIMC**

Jaz se bom držal odloka.

**GOSPOD ZORAN JANKOVIĆ**

Ne, jaz vam o odtokih ne bom pustil, ker ste to imeli zavrnjeno točko.

**GOSPOD ALEŠ PRIMC**

Okej. Dobro. Del cestne infrastrukture so tudi odtoki in tisto kar je problematično za moj okus tudi z vidika tega odloka je to, da imamo pred sabo odlok, ki naj bi naslavljal tudi čiščenje odtokov. Žal ugotavljam, da je osnutek odloka pomanjkljivo pripravljen, pristojnosti v odloku pa niso jasno razmejene. Dejstvo je, da velika večina pločnikov in kolesarskih stez poteka ob cestah, zato se mi zdi neprimerno, da se vzdrževanje celotnih prometnih površin kamor sodijo ceste, pločniki in kolesarske steze ne obravnava skupaj v tem odloku. To se mi zdi prvi zelo resen problem, prvič zato, ker so ti objekti kot rečeno v večini primerov eden ob drugem, hkrati pa so medsebojno funkcijsko povezani. Na primer, ko greste čez pločnik oziroma če sprehod za pešce greste navadno iz enega pločnika na drugega razen, če greste na križišče Grablovčeve pa ob Ljubljanici, ko pridete iz enega pločnika v blato, ampak recimo načeloma je tako da greš iz pločnika v pločnik in je v času prehoda to površina za pešce. Se pravi, naslednja zadeva, ki jo vidim je, da se vseh teh funkcijskih celot ne obravnava v enem odloku. Ta odlok govori samo o cestah, nič o pločnikih in nič o kolesarskih stezah. Zato predlagam, da se v ta odlok vključi izrecna odgovornost in pristojnost koncesionarjev, ne samo za cestno infrastrukturo ampak tudi za pločnike in kolesarske steze, tudi zato, ker je včasih še težko ločiti, kaj je stvar pločnika, kaj je stvar kolesarske steze in kaj je stvar ceste. To je ena zadeva, drug problem pa vidim, da tudi pristojnosti, ko gre za same ceste niso jasno razmejene in tukaj vidim, da je razlog tudi neočiščenih cestnih odtokov. Za vzdrževanje cest in cestnih objektov kamor štejem kot rečeno tudi cestne odtoke, vključno z zimsko službo je zadolžen en koncesionar. To zdaj zaenkrat izvaja KPL. Se pravi za, še enkrat, da bomo razumeli, ker gre za zelo podobne izraze, da se razume za kaj gre. Se pravi za vzdrževanje cest in cestnih objektov je zadolžen KPL vključno z zimsko službo, za vodne kolektorje in čiščenje cest pa je po osnutku tega odloka zadolžena VO-KA. To se mi zdi neprimerno, ker se ravno ob čiščenju cest lahko ugotovijo večje deformacije tudi odtokov in seveda tudi ugotovi, da je ta odtok potrebno popraviti oziroma da je potreben ne samo čiščenja ampak že lahko rečemo tudi vzdrževanju. In po mojem trdnem prepričanju, bi moral za čiščenje cest in vzdrževanju odtokov biti pristojen en in isti izvajalec, ki bi bil sproti seznanjen s stanjem odtokov in tudi v celoti odgovoren za pretočnost otokov. Zdaj, ker imamo mi dva, en čisti, en je za vzdrževanje, se lahko vedno en na drugega zgovarjata kdo je kriv. Če rečeš, za pretočnost odtokov je založen en in isti, ki jih čisti in vzdržuje, potem je jasno na kom je odgovornost. Tako, da predlagam, da se v tem odloku vzdrževanje in čiščenje odtokov poveri eni in isti pravni osebi oziroma koncesionarju. Pa še to bi rad rekel, jaz sem prejle priznal pa se opravičil za svojo napako Zoran Janković pa tega ni sposoben na primeru Gradca. Hvala lepa.

**GOSPOD ZORAN JANKOVIĆ**

Gospod Horvat Jožef.

**GOSPOD JOŽEF HORVAT**

Hvala za besedo. Jaz bi mogoče ko smo govorili o JP LPT-ju, ki postavlja zapore in signalizacijo. Da se drži striktno pri zaporah cest. V Evropskem tednu mobilnosti, ko smo na Črnučah zaprli Primožičevo cesto je zaporo postavil, mi smo določili od 9.00 do 12.00, je postavil en dan prej zvečer ob šestih tako, da so stanovalci malo čudno gledali kaj se dogaja, umaknili zaporo tako, da so lahko sploh prihajali domov in šli od doma ker sta na obeh straneh, pa še napačno je bila postavljena, ker je tam kjer sploh nismo planirali se je zaprla velika garaža tako, da stanovalci sploh niso bili obveščeni o tem, da bo tam zapora. Tako, da vse te zapore naj se izvajajo res po tajmingu. Hvala lepa.

**GOSPOD ZORAN JANKOVIĆ**

Bova z Majo skupaj odgovorila. Jaz bom samo tukaj najprej, gospod Horvat, to je vaša zadeva. Četrtna skupnost je odločila in ste vi naročili kako in kaj. Tako, da si kar sebi prepišite.

**GOSPOD JOŽEF HORVAT**

Mi smo naročili od 9.00 do 12.00, zapora je bila postavljena.

**GOSPOD ZORAN JANKOVIĆ**

Ja, potem bi pa poskrbeli. Gospod Horvat, če ste naročili od 9.00 do 12.00 poslujejo od 9.00 do 12.00.

**GOSPOD JOŽEF HORVAT**

Ja, ampak JP LPT je postavil zvečer.

**GOSPOD ZORAN JANKOVIĆ**

Pa pravim, vi bi takrat naročili, ste rekli, ne smete postaviti, vi ste naročili to poskrbite. Kako naj bi pa zdaj tu mi vedeli, ali so en dan prej zaprli. In če ste vi naročili kot četrtna skupnost, kar je prav, potem pač ne dovolite jim, da postavijo en dan prej. Kar je tudi prav.

**GOSPOD JOŽEF HORVAT**

Ampak jaz tudi ne morem cel dan stati tam, pa zvečer že pogledat.

**GOSPOD ZORAN JANKOVIĆ**

Saj vas je v četrtni skupnosti, saj ste videli, potem pa ne razlagajte, potem pa stojte drugje, če nimate cel dan. Ne, jaz bom tam na vseh 30 lokacijah bom pa jaz stal tam zraven? No, je že v redu. Maja, lepo prosim, gospod Primc, glede ceste, pločnikov pa kolesarske steze, ker ne bere.

**GOSPA MAJA ŽITNIK**

Saj bom probala biti precej kratka. ampak na žalost ponovno ugotavljamo, da res ne preberete gradiva in res izhajate iz nestrokovnosti. Seveda v tem odloku se obravnavajo skupaj in cesta in pločnik in kolesarska steza. Če bi šli natančneje si vi tole Grabljevičevo pogledat, bi se tudi kdaj vprašali s kom vse sodelujemo, ko urejamo te pločnike. Zraven je proga, hočem reči precej se bomo potrudili tudi za take vaše komentarje. Kar se tiče odloka bi v prihodnje res želel da pač preberete, ker delamo to skupaj. Glede enega koncesionarja kot ste predlagal, da bi mogoče ga uvedli, a ne za vse tri objekte, bi pa jaz rekla, le čevlje sodi naj kopitar, a ne, vsak je dober v svojem področju. Če je VO-KA Snaga pristojna za svoje bo svoje delovala, za promet imamo LPT in za ceste in pločnike in sanacijo imamo KPL in oni trije skupaj so usklajeni in delajo pod eno direktivo. Hvala.

**GOSPOD ZORAN JANKOVIĆ**

Pa še dodatek, zdaj se je pa Maja razburila, ker je iz stroke, bom pa jaz bolj prijazen, ker nisem iz stroke. Ampak ima pa prav. Ker vi ste polovičar. KPL opravlja to, kar ste rekli samo pluženje, KPL ne čisti cest, niste, ker ste rekli, da delata različna, čisti ceste in odtoke dela VO-KA Snaga, eno podjetje, to kar ste vi predlagali.. jaz, potem pa, se opravičujem, potem se pa poslušajte, kaj bo zapisano, ker tudi to, kar ste rekli pred dvema minutama ne veste več. To je brez veze. Ugotavljam navzočnost po celi točki. 37.

**Glasujemo O PREDLOGU SKLEPA: Mestni svet Mestne občine Ljubljana sprejme osnutek Odloka o občinskih cestah v Mestni občini Ljubljana skupaj s pripombami. Sploh ne vem kaj so bile pripombe, ampak recimo skupaj s pripombami.**

**32 ZA,**

**1 PROTI.**

Sprejeto, skupaj s pripombami.

Gremo na točko 11.

**AD 11. PREDLOG SKLEPA O ODVZEMU STATUSA GRAJENEGA JAVNEGA DOBRA (NA NEPREMIČNINAH Z ID ZNAKOM: PARCELA 1740 146/13, PARCELA 1695 212/41, PARCELA 1723 1713/3, PARCELA 1723 1636/2, PARCELA 1723 1635/36, PARCELA 1723 1635/21, PARCELA 2636 979/4, PARCELA 1740 146/10, PARCELA 1740 146/14, PARCELA 1740 146/13, PARCELA 1740 146/12, PARCELA 1740 146/11, PARCELA 1740 146/18, PARCELA 1740 146/6, PARCELA 1740 146/17, PARCELA 1740 146/7, PARCELA 1740 146/16, PARCELA 1740 146/15, PARCELA 1740 146/8 IN PARCELA 1740 146/9)**

Gradivo ste prejeli, po sklicu ste prejeli še poročilo pristojnega odbora. Prosim gospo Žitnik za uvodno obrazložitev. Sem ti rekel, da tu bodi.

**GOSPA MAJA ŽITNIK**

Pozdravljeni. To se pravi, predlog Sklepa o odvzemu statusa grajenega javnega dobra ima pravno podlago v 262. členu Zakona o urejanju prostora, ki v prvem odstavku določa, da status grajenega javnega dobra preneha, če se uredi zemljišče, zgradi drug objekt ali njegov del z enakim namenom splošne rabe zaradi česar se lahko vzame status na prvotno javnem dobru. Za odvzem statusa grajenega javnega dobra se smiselno uporablja tretji odstavek 260. člena tega zakona, in sicer se status grajenega javnega dobra odvzame z ugotovitveno odločbo, ki jo na podlagi sklepa pristojnega občinskega organa po uradni dolžnosti izda občinska uprava. V 27. členu Statuta Mestne občine Ljubljana, ki določa, da mestni svet sprejema statut, odloka in druge akte Mestne občine Ljubljana. Na navedenih nepremičninah ni več podan razlog za obstoj statusa grajenega javnega dobra, ker je bila občinska cesta urejena na drugih nepremičninah poleg tega nobena od nepremičnin nima več funkcije javne površine, zato se predlaga odvzem.

**GOSPOD ZORAN JANKOVIĆ**

Gospod Igor Horvat, stališče odbora.

**GOSPOD IGOR HORVAT**

Hvala. Odbor za urejanje prostora je na 5. redni seji, ki je bila 19. septembra 2023 obravnaval gradivo in sprejel naslednji sklep: Odbor za urejanje prostora podpira predlog Sklepa o odvzemu statusa grajenega javnega dobra na navedenih 20 nepremičninah. Sklep je bil sprejet s šestimi glasovi za in nobenim proti. Dovolite mi pa no samo, da še ob tej vse pozivam, prejšnja točka dnevnega reda je bila kakršna je bila ampak dajmo biti spoštljivi eden do drugega, pa brez povišanih glasov zato, ker mislim si Ljubljana to zasluži. Hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija nima pripomb pravnega značaja. Hvala.

**GOSPOD ZORAN JANKOVIĆ**

Razprava. Gospa Sojar, izvolite.

**GOSPA MOJCA SOJAR**

Hvala lepa za besedo. Zdaj moje vprašanje je, tako na splošno, ali obstaja seznam, koliko je v Ljubljani še takih majhnih površin kot jih vidimo v tem odloku, ki se jim namerava odvzeti status javnega dobrega? Ker zanima me tudi recimo videla sem, da okrog parkirišča pri Intersparu na Viču so to, to je travnata površina je en pas, pa en vogavček, pa je vogavček pa ob Jamovi, ali je izkazal Interspar oziroma Spar, da se odvzame javno dobro, da bo prišlo v njihovo last oziroma tam ob Verovškovi oziroma, ja ob Verovškovi je prav taka dolga linija zelo nesmiselna to ne vem, če je bila kdaj cesta, a so tukaj lastniki izkazali interes, da se odvzame javno dobro, ker bi želeli oni to si prilastiti? Tega seznama pa verjetno ni, a ne? Koliko je še takih, podobno kot škrbin v Ljubljani?

**GOSPOD ZORAN JANKOVIĆ**

Gospod Horvat, bom.

**GOSPOD JOŽEF HORVAT**

Mogoče replika. Če pogledate, kje so te parcele, ki so navedene, to so na Verovškovi cesti.

**GOSPA MOJCA SOJAR**

Ja, pa Spar tudi.

**GOSPOD ZORAN JANKOVIĆ**

Ja, ta je pa na Tbilisijski, Spar.

**GOSPOD JOŽEF HORVAT**

Ja, so pa to površine nad toplovodom, na katerem ne moreš nič graditi, ampak kvečjemu vrtički zato, ker mora biti prost dostop do vzdrževanja.

**GOSPOD ZORAN JANKOVIĆ**

Lepa hvala. Zaključujem razpravo, pa bom, mislim, da je to zanimiva točka za obrazložiti tudi za naprej.

Vi veste smo mi naredili z LUZ-om javno zasebno partnerstvo, ko smo šli po vseh teh letih kar obstaja Ljubljana kot glavno mesto samostojne države, končno smo dobili nek pregled zemljišč. Tisti projekt je stal 7.000.000 EUR in smo bili pohvaljeni, ker smo do zdaj iztržili že deset mio evrov, prav na tem, ko so mnogi vzeli svoja zemljišča, mestna zemljišča v svojo uporabo. In tisto, kar ne paše od tega kot vi zdaj sprašujete ne obstaja, ker v principu bi morali mi vsem ponujat, ampak prihaja do tega tako kot ob Verovškovi cesti, ko je en lastnik rekel, jaz bi pa za sabo kupil še tiste 3 metre, potem smo pa vsem ponudili in po isti ceni, da to kupijo. Enako je tu pri Šparu, na Tbilisijski, ta zelena por površina ostaja, on dela kolo park zato in je moral zemljišče zaokrožiti. Tako da, ko nekdo predlaga za te koščke, mislim, da je bilo lepo narisano kaj se daje, da se ve, da ne more se kaj gradit potem pač gre v prodajo in se odločamo na podlagi cenitev od primera do primera, mora pa strokovna služba govorim urbanizem pa predvsem pa OGDP potrditi to. Ugotavljam navzočnost po celotni točki: 34.

**Glasujemo O PREDLOGU SKLEPA: Mestni svet Mestne občine Ljubljana sprejme predlog Sklepa o odvzemu statusa grajenega javnega dobra na nepremičninah, ki so gor navedene.**

Lepo prosim za vaš glas. Tudi, če jih berem, si ne bomo zapomnili.

**34 ZA,**

**0 PROTI.**

Hvala lepa. Hvala lepa gospa Žitnik. Bodite prijazna.

**AD 12. PREDLOG ODLOKA O SPREMEMBAH IN** **DOPOLNITVAH ODLOKA O ORGANIZACIJI IN DELOVNEM PODROČJU MESTNE UPRAVE MESTNE OBČINE LJUBLJANA S PREDLOGOM ZA HITRI POSTOPEK**

Gradivo ste prejeli. Prejeli ste poročilo pristojnega odbora. Prosim gospo Uršo Otoničar, direktorico, da še danes poda uvodno obrazložitev.

**GOSPA URŠKA OTONIČAR**

Pozdravljeni, bom prijazna. S tem predlogom Odloka o spremembah in dopolnitvah Odloka o organizaciji in delovnem področju Mestne občine Ljubljana ustanavljamo službo za Evropske projekte, ki je do sedaj delovala kot Odsek za razvojne projekte znotraj Službe za razvojne projekte in investicije. Radi bi dvignili pomembnost službe za Evropske projekte, saj bo z novo finančno perspektivo na voljo veliko sredstev, radi bi pa tudi.

**GOSPOD ZORAN JANKOVIĆ**

59 mio, a ne?

**GOSPA URŠKA OTONIČAR**

Ja, z ustanovitvijo službe bo pa tudi vodja neposredno odgovoren županu oziroma pristojnemu podžupanu. Ostale spremembe so manjše, gre pri inšpektoratu za uskladitev z novo gradbeno zakonodajo in s tem tudi za nove naloge našega inšpektorata, gre pa za manjše, manj zahtevne spremembe, zato predlagamo hitri postopek.

**GOSPOD ZORAN JANKOVIĆ**

Hvala lepa. Prosim gospo Kovačič za stališče odbora.

**GOSPA DARINKA KOVAČIČ**

Ja, lep pozdrav še enkrat. Torej Odbor za lokalno samoupravo je na 4. redni seji dne 13. 9. 2023 obravnaval gradivo za sedmo sejo Mestnega sveta Mestne občine Ljubljana sprejel 2 sklepa: 1. sklep se glasi Odbor za lokalno samoupravo podpira sprejem predloga Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana po hitrem postopku. Sklep je bil sprejet s 5. glasovi za od petih navzočih. In drugi sklep: Odbor za lokalno samoupravo podpira sprejem predloga Odloka o spremembah in dopolnitvah Odloka o organizaciji in delovnem področju Mestne uprave Mestne občine Ljubljana. Sklep je bil ravno tako sprejet s 5. petimi glasovi za od petih navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD IGOR HORVAT**

Hvala za besedo. Najprej glede hitrega postopka. Statutarno pravna komisija meni, da je izpolnjen pogoj za hitri postopek, kot ga določa četrta alineja tretjega odstavka 122. člena Poslovnika Mestnega sveta Mestne občine Ljubljana. Se pravi manjše spremembe. K samemu aktu statutarna komisija nima pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Odpiram razpravo. Najprej o hitrem postopku. Ni razprave. Ugotavljam navzočnost po celi točki. 35.

**Glasovanje poteka O PREDLOGU SKLEPA: Mestni svet MOL sprejme predlog, da predlog Odloka o spremembah in** **dopolnitvah Odloka o organizaciji in delovnem področju Mestne uprave Mestne občine Ljubljana sprejme po hitrem postopku*.***

Prosim za vaš glas.

**39 ZA,**

**0 PROTI.**

**GOSPOD ZORAN JANKOVIĆ**

Zdaj pa prosim gospa Kovačič.

**GOSPA DARINKA KOVAČIČ**

Hvala še enkrat za besedo. Zdaj, jaz bi se najprej ustavila pri tem novem 14. a členu, tako kot smo ravnokar slišali, gre za novo službo za Evropske projekte. Upam, da bo res ta sprememba oziroma dopolnitev pripomogla k bolj učinkovitemu in večjemu črpanju evropskih sredstev, ker po trenutnih podatkih je to črpanje zanemarljivo, 0,016 % v 1. polletju. Tako, da pričakujem, da se bo s to novo službo zadeva popravila. Kar se pa tiče 24. člena, ki se ravno tako v nekih malenkostih spreminja oziroma dopolnjuje, bi pa samo opozorila na, gre za to kot je bilo že rečeno za inšpektorat. Za inšpektorat kot prekrškovni organ in opravlja pač tukaj je naštetih približno ene 20 del, področij dela, med drugim je tudi področje odvajanje in čiščenje komunalne in padavinske odpadne vode. Kaj to pomeni? Po mojem to pomeni, da bi ta inšpektorat lahko nadziral ker opravlja nadzor nad izvajanjem oziroma spoštovanjem zakonov in drugih predpisov, da bi lahko izvajal nadzor nad tem ali se ti odtoki oziroma kanali čistijo ali ne? To je v povezavi s tistimi predhodnimi točkami o katerih smo danes že kar nekaj slišali. Ima pa ta inšpektorat na voljo tudi določene vzvode, to se pravi lahko izdaja odločbe, če karkoli ni v redu izdaja sklepe o upravnem in prekrškovnem postopku. In zdaj me zanima ali ta inšpektorat opravlja tudi ta dela bom rekla vestno in pravočasno v bistvu. Ne da po enem letu, ko ali pa ne vem po nekaj mesecih šele pač pogleda. Vsi vemo, da je to takrat treba takoj na licu mesta stvar sanirati, ko je podhod zalit pol metra ali pa meter vode. Hvala.

**GOSPOD ZORAN JANKOVIĆ**

Hvala lepa, zaključujem razpravo, bom probal podati odgovor na obe. Prosim? Ja, saj, pa je glasovala za. Če ste zastopili? Ne, ne ona je bila razprava. Zaključil sem razpravo, ni več razprave. Zaključil sem razpravo, sem poklical za razpravo, gospod Primc poslušate, ne spat. No, ampak, mislim, da sta obe vprašanji zelo korektni, bom podal odgovor. Najprej nam je to všeč, da gospa Kovačič upa, da bo nova služba delovala bolje. Jaz pa samo upam, da bo delovala tako kot doslej, da ne bo bolje delovala. Mi smo imeli eno izvrstno vodjo oddelka gospo Zdenko Šimonovič, ki je to vodila na najvišjem nivoju in je bila celo predsednica vseh v ZMOS-u na evropskih sredstvih, žal je ni več med nami. In, v obdobju 2014 - 2020 smo mi vse pogodbe podpisali tisto, kar nam je pripadalo tako, da smo za primer celo po dogovoru z ostalimi občinami, tisti, ki ni mogel porabiti, smo določena sredstva tudi mi njihova porabili. To, kar vi pravite, da je rezultat slab, se pa strinjam. Spet bom rekel, kdo si želi, lahko povzame izterjavo od države 15 mio, bom zelo vesel, pa bo rezultat mnogo boljši. Kar se pa tiče inšpektorata, to kar vi razlagate pa bom probal na primeru povedat, je v principu za moje sodelavce v VO-KA Snaga žaljivo. Da, inšpektorat opravlja svoje delo zelo vestno, kontrolira, mi brez tega s kamero kontroliramo praktično vse ključne črne točke, ker obstaja pravilnik na koliko časa se mora posamezen odtok čistiti, tam, kjer je pa hudo pa delamo. Primer tipičen je spet Situla. Kako lahko voda gre gor? Očitno takrat, ko so gradili, ko so bili predpisi, nihče ni računal na take vremenske prilike oziroma neprilike, da toliko dežja pade v trenutku. Če ne bi toliko dežja padlo tudi Sava ne bi poplavila. In treba je zdaj pač ugotoviti, da se pač vremenske prilike spreminjajo na slabše ali pa bom rekel na zelo neenakomerno in zato tisto kar je bilo narejeno, in še enkrat Orto Bar, podvozje 60 let tam stoji ni bilo problema, zdaj pa zadnje leto so bili dvakrat poplavljeni. In sprašujejo zasebniki, ki so kupili ta ekskluzivna stanovanja mesto občino, kaj bo naredila, da ne bo njihove garaže poplavilo? Na njihovem mestu, moj predlog je bil tak, dobite si enega arhitekta, enega Fazarinca, pa naj vam naredi ukrep, ki v bo ščitil vašo imovino. Nihče od vas, pa tudi, nihče vas ne sprašuje kako rešite svojo hišo. Jaz si sam rešujem svojo vodo ker mi udari s hriba. Tako, da pravim, kar se tega tiče, je odgovor to kar sem reku. Ampak mi smo za primer po porabi sredstev 2014 – 2020, tudi zdajle smo se na zahodu zmenil, ker je bila delitev taka, da je edino Nova Gorica se prav goriško področje dobilo manj kot 100 %, da smo se ostale 3 regije na predlog Zorana Jankovića odločile, da del svojih sredstev prispevamo tudi tako, da smo zdaj to podpisali in poslali v Bruselj. In mi dobimo 59,6 mio, če sem čisto eksakten. Ugotavljam navzočnost po točki. Izvolite gospod Primc, postopkovno.

**GOSPOD ALEŠ PRIMC**

Bom glasoval za. Zato, ker se mi zdi pomembno, da imamo specializirano službo, ki se ukvarja samo s tem, sam prihajam iz ene take inštitucije, ki je prav specializirana za črpanje evropskih sredstev in vem kako resen posel je to. Tako, da to pozdravljam in se prav čudim, kako lahko te zadeve do zdaj ni bilo. Hvala.

**GOSPOD ZORAN JANKOVIĆ**

Rezultat. Ne bom komentiral. Rezultat navzočnosti: 39.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Odloka o spremembah in** **dopolnitvah Odloka o organizaciji in delovnem področju Mestne uprave Mestne občine Ljubljana.**

Prosim za vaš glas.

**33 ZA,**

**0 PROTI.**

Hvala lepa.

Gremo na točko 13.

**AD 13. A) PREDLOGI SKLEPOV O SOGLASJU K DOLOČITVI DELA PLAČE ZA DELOVNO USPEŠNOST RAVNATELJIC IN RAVNATELJEV JAVNIH VZGOJNO-IZOBRAŽEVALNIH ZAVODOV: OSNOVNA ŠOLA DR. VITA KRAIGHERJA, OSNOVNA ŠOLA DRAVLJE, OSNOVNA ŠOLA LEDINA, OSNOVNA ŠOLA LIVADA, OSNOVNA ŠOLA NOVE FUŽINE, OSNOVNA ŠOLA PRULE, OSNOVNA ŠOLA SPODNJA ŠIŠKA, OSNOVNA ŠOLA ŠENTVID, OSNOVNA ŠOLA ŠMARTNO POD ŠMARNO GORO, OSNOVNA ŠOLA TONETA ČUFARJA, OSNOVNA ŠOLA VALENTINA VODNIKA, OSNOVNA ŠOLA VIČ, OSNOVNA ŠOLA VIDE PREGARC, OSNOVNA ŠOLA VIŽMARJE BROD, OSNOVNA ŠOLA ZADOBROVA IZ NASLOVA POVEČANEGA OBSEGA DELA ZA LETO 2023**

**B) PREDLOG SKLEPA O SOGLASJU K DOLOČITVI DELA PLAČE ZA REDNO DELOVNO USPEŠNOST DIREKTORICI SVETOVALNEGA CENTRA ZA OTROKE, MLADOSTNIKE IN STARŠE LJUBLJANA ZA LETO 2022**

Predlagam, da točki obravnavamo skupaj, glasovanje pa bo potekalo o vsaki točki posebej. Gradivo ste prejeli. Po sklicu ste prejeli še poročilo pristojnega odbora. Prosim go. Fabčič za uvodno kratko obrazložitev za obe točki. Direktorica, počakaj direktorica, kam se ti pa mudi?

**GOSPA MARIJA FABČIČ**

Spoštovani. Mestnemu svetu so skladno s predpisi v soglasju predloženi sklepi pod A) 15. svetov osnovnih šol o določitvi dela plače za delovno uspešnost iz naslova povečanega obsega dela za ravnatelje za leto 2023. Prosimo za soglasje k že sprejetim sklepom, pod točko B) je pa svet zavoda Svetovalni center za otroke, mladostnike in starše Ljubljana zaprosil za soglasje k redni delovni uspešnosti za direktorico zavoda dr. Matejo Hudoklin za redno delovno uspešno za leto 2022, po odločitvi sveta je dosegla 100 % meril. Prosim za soglasje. Hvala lepa.

**GOSPOD ZORAN JANKOVIĆ**

Hvala lepa. Gospa Pišljar, prosim za stališče odbora.

**GOSPA KSENIJA PIŠLJAR**

Pozdravljeni. Hvala za besedo. Odbor je sprejel oba sklepa, in sicer predlog Sklepov o soglasju k določitvi dela plače za delovno uspešnost ravnateljic in ravnateljev javnih zavodov Osnovna šola dr. Vita Kraigherja, Osnovna šola Dravlje, Ledina, Livada, Nove Fužine, Prule, Spodnja Šiška, Šentvid, Šmartno pod Šmarno goro, Toneta Čufarja, Valentina Vodnika, Vič, Vide Pregarc, Vižmarje Brod, Zadobrova iz naslova povečanega obsega dela za leto 2023. Sklep je bil sprejet z osmimi glasovi za od 10 navzočih, in drugi sklep o soglasju k določitvi dela plače za redno delovno uspešnost direktorici Svetovalnega centra za otroke, mladostnike in starše Ljubljane za leto 2022. Sklep je bil sprejet z devetimi glasovi za od 10 navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa. Statutarno pravna komisija k obema podtočkama ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Ni. Ugotavljam navzočnost. Rezultat navzočnosti: 32.

**Glasovanje poteka O PREDLOGU SKLEPA k točki A): Mestni svet Mestne občine Ljubljana sprejme predloge sklepov o soglasju k določitvi dela plače za delovno uspešnost ravnateljic in ravnateljev javnih vzgojno-izobraževalnih zavodov, ki so gor napisani.**

Prosim za vaš glas.

**24 ZA,**

**0 PROTI.**

Hvala.

**Glasujemo O PREDLOGU SKLEPA k točki B): Mestni svet Mestne občine Ljubljana sprejme predlog Sklepa o soglasju k določitvi dela plače za redno delovno uspešnost direktorici Svetovalnega centra za otroke, mladostnike in starše Ljubljana za leto 2022.**

Prosim za vaš glas.

**29 ZA,**

**0 PROTI.**

Sprejeto. Hvala lepa.

Gremo na točko 14.

**AD 14. PREDLOG SKLEPA O MANJŠI NOTRANJI IGRALNI POVRŠINI V JAVNIH VRTCIH MESTNE OBČINE LJUBLJANA ZA ŠOLSKA LETA 2023/2024, 2024/2025, 2025/2026, 2026/2027 IN 2027/2028**

Gradivo ste prejeli, prejeli ste poročilo pristojnega odbora. Prosim gospo Fabčič za uvodno besedo.

**GOSPA MARIJA FABČIČ**

Spoštovani. Predlagani akt je potreben zaradi ureditve pogojev v vrtcih za sprejem maksimalnega števila otrok na podlagi veljavnih predpisov. Trenutno imajo vrtci v povprečju 3,1 m² notranje igralne površine na otroka, kar pomeni glede na preteklo obdobje izboljšanje, saj pri rekonstrukcijah in novogradnjah striktno uporabljamo sodobne normative in standarde ali celo presegamo. Prav tako je v obdobju po letu 2018 prišlo in sukcesivno prihaja do upada števila otrok v vrtcih. Nikakor pa se igralne površine v vrtcih ne zmanjšujejo kot smo slišali na odboru, pač pa z vsako investicijo se povečujejo. Predloženi sklep predlagamo pravzaprav na zalogo za vseh 23 vrtcev, kajti v vsakem vrtcu mora vsaka enota dosegati te pogoje za celotno obdobje do leta 2028, saj je potrebno dosegati normativ kot sem rekla v vsaki enoti vsakega vrtca, zaradi zatečenega stanja je pa situacija taka, da vsaka enota tega še ne dosega, čeprav je trenutno za 79 od skupaj 109 enot vrtcev ta ukrep brezpredmeten ker ti vrtci že dosegajo to minimalno zmanjšano površino. Zakaj do tega prihaja? Kljub opozarjanju vseh slovenskih občin določbe državnega pravilnika veljajo tako za novogradnje kot tudi za zatečen fond stavb vrtcev, ki precej star in seveda je bil v preteklih letih zgrajen po takrat veljavnih normativih. Ocenjujemo, da bo želeni normativ 3 oziroma 4 kvadratne metre notranje igralne površine na otroka v obstoječih stavbah slovenskih vrtcev tudi na dolgi rok nemogoče dosegati, prav iz teh pogojev. Zato se posledično prehodno obdobje za reševanje te problematike v vrtcih stalno podaljšuje, saj bi v primeru, da se uveljavi, da se takoj uveljavi normativ 3 oziroma 4 kvadratne metre v vsaki enoti, prišlo do bistvenega upada prostih mest v vrtcih, kar bi pomenilo poslabšanje dostopa družin do kakovostnega predšolskega vzgoje in varstva v vrtcih in seveda dostopa družin do vrtca in hkrati povečanja cen v vrtcih za starše, ponekod pa vrtcev tudi ne moremo širiti. Glede na trenutne podatke bi nesprejem predlaganega sklepa pomenil takojšnjo izključitev 1000 do 1100 otrok iz ljubljanskih vrtcev, pri tem moram povedati da po sklepu Ustavnega sodišča tudi dejstvo, če starši ne plačujejo vrtca, vrtec teh otrok ne more izključiti, kaj šele, da bi bil ta nesprejem tega sklepa pomenil to posledico. Tako da prosimo za soglasje tudi pri tem sklepu. Hvala lepa.

**GOSPOD ZORAN JANKOVIĆ**

Marija, se opravičujem. Samo počakaj dopolnitev tega, kot si rekla. Imava še čas. Od teh 20 vrtcev, ki ne dosegajo, imamo kar nekaj vrtcev v blokih. Ko je bila takrat nuja so predelali stanovanja v blokih. Konkretno vzel primer Trnovega, Vrtec Trnovo. Gradimo novi vrtec in takrat bo blok spraznjen, tam ga nimamo kje povečati, igralno površino razen, da zmanjšamo število otrok in to kar bo spraznjeno, bo šlo naprej ta prostor stanovanjskemu skladu za stanovanja. Pa imamo ta primer na Galjevici, kjer to gradimo nov vrtec oziroma čakamo gradbeno dovoljenje tako da je to en odgovor zakaj ne dati otroke ven pustiti jih v stavbah, govorim pa imamo pravim kar nekaj skoraj polovico teh, ki ne dosegajo, prav v blokih. Hvala lepa. Gospa Pišljar, stališče odbora.

**GOSPA KSENIJA PIŠLJAR**

Hvala lepa. Sprejeli smo naslednji sklep, in sicer Sklep o manjši notranji igralni površini v javnih vrtcih Mestne občine Ljubljana za šolska leta od leta 2023 do leta 2028. Sklep je bil sprejet s šestimi glasovi za, tremi proti od 10. navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija tudi k 14. točki ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Bregant, samo držite malo najprej gor, prosim. Hvala. Gospa Bregant.

**GOSPA DR. TINA BREGANT**

Ja, hvala za besedo. Otroci za svoj razvoj potrebujejo igro, o tem ni nobenega dvoma. Mali otroci potrebujejo prostor, dovolj prostora za gibanje, za razvoj motoričnih veščin in tudi za igro. Razumem sicer, da je cilj sprejeti čim več otrok v vrtce, vendar pa prosim ne na račun manjših površin zanje. Sploh v luči tega, da se zagotavlja prostor v mestu Ljubljana za nadstandardna stanovanja, hkrati pa se ne zagotovi dovolj prostora za njihove otroke in prav otroci najbolj potrebujejo ta prostor. Lepo bi bilo, če bi v Ljubljani poskrbeli tudi za otroke, da bi oni imeli večja morda celo nadstandardno velike prostore za svojo igro, saj hočemo otrokom dobro, ne?

**GOSPOD ZORAN JANKOVIĆ**

Gospa Kovačič.

**GOSPA DARINKA KOVAČIČ**

Ja, še enkrat lep pozdrav. Jaz se bom navezala na točko, ki smo jo pri prejšnji, na prejšnji seji preložili, in sicer za Vrtec Črnuče gre oziroma sosesko Lagom, v sklopu katere naj bi zgradili ali pa zagotovili tudi 6 enot vrtca. Zdaj, kot je bilo nekje že namignjeno, da tam vrtca ne bo, to je gospod Rink na Odboru za stanovanjsko politiko nekako nakazal, torej da teh 6 oddelkov v tej soseski ne bo, seveda se postavlja vprašanje kam z otroci, ki se bodo kot mlade družine z otroci naselili v ta stanovanja? To gre za skoraj 260 stanovanj, kar predstavlja 50 najmanj 50, 60 novih otrok od enega do 5 let starosti. Zdaj, glede na to, da pa ta normativ znižuje to površino, igralno površino mislim, da gre tu ravno na narovaš tega da bodo lahko v obstoječi vrtec oziroma še 2 enoti sprejel še teh 50, 60 otrok seveda tako kot je že kolegica povedala s tem bojo otroci prikrajšani pri igri, da ne govorimo o zdravstvenem vidiku tako bom rekla natlačenih oddelkov, kjer se bolezni hitro širijo predvsem pred temi majhnimi otroci tako, da to nikakor ni v prid otrokom, to zmanjšanje te površine. Hvala.

**GOSPOD ZORAN JANKOVIĆ**

Gospa Sever.

**GOSPA KSENIJA SEVER**

Hvala za besedo. V tem mestnem svetu smo že imeli burne razprave prav na temo zmanjševanja površine za otroke v vrtcih. Na 6. seji v letu 2019 smo sprejeli sklep, in sicer da se za vseh 23 javnih vrtcev notranje igralne površine, ki se zagotovijo v šolskih letih 2019-2020 in 2020-2021 znašajo 3 kvadratne metre na otroka za otroke do drugega leta starosti 2,6 kvadratnega metra na otroka za otroke od drugega do 3. leta starosti in 1,75 kvadratnega metra na otroka za otroke od 3. leta starosti do vstopa v šolo. To je verjetno veljalo do danes? Malo sem zdaj zmedena, ko sem poslušala obrazložitev da, če ne bomo zmanjšali na 2 kvadratna metra da bo 1100 otrok odpuščenih. Istočasno pa sem prebrala v časopisu, da imajo vrtci v Ljubljani dovolj prostora za sprejem vseh predšolskih otrok, da niso vključeni le tisti ki želijo točno določen vrtec, da ni potrebe po graditvi novih vrtcev v novih soseskah kjer se vseljujejo mlade družine in celo, da lahko starši vozijo otroke v vrtec, ki je sicer oddaljen ampak ima proste kapacitete. V obrazložitvi mi manjka tabela, ki bi vključevala vpis otrok v 23 ljubljanskih vrtcev, poleg tega imamo še 22 zasebnih vrtcev in vpis otrok v druge vrtce izven občine Ljubljane, kjer pa je občina tudi zavezanka za doplačilo teh otrok če so iz Ljubljane. Pogledala sem polletna poročila od leta 2020 do 2023 in imam naslednje podatke: leta 2020 je bil vpis v vrtce v Ljubljani 13353, izven Ljubljane, to se pravi druge občine 265 otrok, za zasebnega ni podatka. 2021 isto, 13119 in izven 290, leta 2022 ista številka 13083, 330, 2023 13080, 343. Tukaj bi mogoče opozorila na eno majhno napako, da je v polletnem obračunu na strani 2/112 zapisano, da je v maju 2023 obiskovalo vrtec 13080 otrok, v predlogu sklepa pa je 13070 otrok. Torej, če pogledamo je v teh številkah vpisanih otrok okoli 13400 brez zasebnih vrtcev, niso upoštevani. Priznam, da je graditev novih vrtcev veliko breme občine, da ima občina odprtih nešteto investicijskih projektov, vendar zmanjšanje površin pomeni tudi prenašanje okužb med otroki, bolniške odsotnosti staršev, ki so se v zadnjih letih izjemno povečale. Otrokom se omejuje gibalna površina in tako dalje. Zato pogrešam tudi tabelarni prikaz za vseh 23 vrtcev površine in število otrok, ki obiskujejo posamez vrtec in koliko imajo površine. Zmotila pa me je v obrazložitvi 3. posledica, da lahko pride do odpuščanja delavcev in bo ta strošek posledica višje cene programa za starše, kar pa mislim da je v tej državi, oprostite bizarno. Če se odpusti delavca gre na Zavod za socialno zavarovanje, če pa ima pogoje za upokojitev res je takrat pa, če ni planirana odpravnina, pa je strošek, ampak, da bodo zaradi tega to plačevali starši v naši državi, ki je socialna, pa ne zdrži. Mislim oziroma želim, pa tudi morda je, da bi občina imela v svojih prioritetah v mislih dobrobit otrok in bi v teh petih letih pristopila k izgradnji novih vrtcev predvsem v soseskah, kjer se naseljujejo mlade družine. Mislim, da bo potreben še kakšen vrtec v Ljubljani. Hvala lepa.

**GOSPOD ZORAN JANKOVIĆ**

Hvala lepa. Gospod Primc.

**GOSPOD ALEŠ PRIMC**

Hvala lepa za besedo. Kot sem že na začetku povedal sem seveda jaz proti temu, da se ta površina manjša. Meni se zdijo neke vrste razumni razlogi, ki jih je prej gospa Fabčičeva povedala, recimo, če bi bilo treba otroke odpuščati ali pa tako naprej in bi tudi razumel, v redu potem bomo rekel za tistih par vrtcev, kjer ni mogoče zagotoviti standarda višjega 2 m² za tiste vrtce se to sprejme in tudi bi rekel ne za 5 let ampak za neko krajše obdobje, ker se računa, da bomo neke stvari rešili, ne pa da se sprejme za vse vrtce za 5 let. Ker, če se sprejme za vse vrtce za 5 let, jaz razmišljam o tem, da hoče nekdo zmanjšati število vrtcev ali pa zmanjša število oddelkov v teh vrtcih. Zakaj? Naša demografska slika je blizu katastrofalne, mi bomo verjetno v letošnjem letu imel najmanjše število rojstev v zgodovini. Zelo verjetno bomo šli pod 17000. To bo glede na lansko leto 7 do 8 % upad števila ljudi. In mi imamo v zadnjih, v zadnjih letih v Ljubljani približno 100 otrok na leto manj vsako leto v vrtcih. To pomeni, da bi človek pričakoval, da se bodo standardi zviševali, ker če je manj otrok, potem na enega otroka pride več prostora. In da ob tej katastrofalni demografski sliki za katero tudi Mestna občina Ljubljana očitno noče narediti nič za to, da bi se spremenila, ko vemo, da se bodo generacije manjšale, očitno še nekaj časa, če bi bilo bo po moje se ne bi, ampak bojim se, da se bodo. Ob tem, da vemo, da bomo imeli čedalje manj otrok v vrtcih mi nižamo standarde. To se mi zdi prav prav neverjetno, ob tem, da že v tem trenutku imamo 400 mest v vrtcih nezasedenih, se pravi danes bi lahko v ljubljanske vrtce sprejel 400 otrok več, kot jih v tem trenutku je. To nisem si jaz izmislil, to so podatki oddelka za predšolsko vzgojo in šolstvo. Tako, da meni se zdi to to nesprejemljivo in bi res predlagal, da se sprejme tak sklep, če že zato, da se ne bi to zgodilo, zato da ne bi bilo treba otroke odpuščati, za tiste vrtce kjer to je zdaj problem in še to največ za 2 leti ker 2 leti je neka realna doba, da se lahko zadeve uredijo. To se mi zdi, da je ena stvar, ki je zelo pomembna. Bi pa prosil Zoran Jankovića, da po mojih razpravah ni žaljiv do mene in naj me ne označuje z nekimi oznakami polovičar itd., ker za prejšnjo zadevo, ko smo se pogovarjali odlokov o cestah v tem odloku besede pločnik vi ne boste videli pa tudi besede kolesarska steza ne tako, da ste bili zelo žaljivi in mogoče glede na to sem se jaz na začetku--

### -------------------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Gospa Dedić.

**GOSPA DR. JASMINKA DEDIĆ**

Hvala lepa. Jaz vam bom vrnila tisto pooblastilo, ko ste mi ga prej dali gospod župan, če je v redu. Skratka jaz ne bi ponavljala to kar sem povedala že uvodoma glede manjšanja notranjih igralnih površin v vrtcu, bi pa v bistvu dodala to, da kar res je pač, da pravilnik v prehodnih določbah dejansko dopušča odstopanje od minimalnega normativa treh kvadratnih metrov za tiste javne vrtce in zasebne vrtce s koncesijo, ki zaradi zagotovitve notranje površine treh kvadratnih metrov na otroku otroka ne bi mogli sprejeti vseh vpisanih otrok. Ampak to ne pomeni, da lahko občina ustanoviteljica zniža normative notranje igralne površine na 2 m² na otroka, ki je dvakrat manjša od priporočene igralne površine štirih kvadratnih metrov za vse javne vrtce, ne glede na to ali posamezni vrtci izpolnjuje minimalne normative ali ne. Če mi ne verjamete, bom prebrala direktno iz pravilnika to prehodno določbo. Piše takole: »Za javne vrtce in zasebne vrtce s koncesijo, ki zaradi zagotovitve notranje igralne površine treh kvadratnih metrov na otroka določene v 1. odstavku 19. člena pravilnika ne bi mogli sprejeti vseh vpisanih otrok, lahko občina ustanoviteljica oziroma občina koncedentka sprejme sklep o manjši notranji igralni površini vendar ne manjši od dveh kvadratnih metrov na otroka. Za izračun notranje igralne površine na otroka se upošteva dejansko število vključenih otrok«. Torej jaz sem prepričana, da ta sklep je res nesorazmeren, ker je gospa tudi prej povedala, da v bistvu pač to nekako sprejemajo kar tako, pač za vsak slučaj na zalogo je uporablja besedo in se mi zdi, jaz sem prepričana, da to v bistvu ta sklep bo ministrstvo razveljavilo. Tako, da jaz res predlagam, da tega sklepa ne sprejmete ampak tako kot je pač predlagala tudi kolegica, da se v bistvu tukaj pripravi tabela z vsemi vrtci, pa da vidimo res kje je dejansko prostorska stiska, ne pa v bistvu res kar tako počez vsem vrtcem in še to za 5 let. Hvala.

**GOSPOD ZORAN JANKOVIĆ**

Gospod Feratović.

**GOSPOD JASMIN FERATOVIĆ**

Hvala za besedo. To sejo smo večkrat slišal uporabo besede stroka, pa omembe, da je pač treba poslušat strokovnjake in pač prepuščati določene stvari njim, zato sem se kar se tiče tega vprašanja obrnil na Nacionalni inštitut za javno zdravje in sem dobil odgovor predstojne za epidemiologijo dr. Nine Pirnat in še tudi pediatrov glede tega vprašanja. Torej bom nekako na kratko povzel kakšno je mnenje NIJZ-ja kar se pač tiče tega znižanja, torej strokovnjaki temu predlogu nasprotujejo.

-----------------------------------------------------------------KONEC POSNETKA ŠT. 20230925­\_173843

**GOSPOD JASMIN FERATOVIĆ**

Zato, ker se jim zdi, da se bo povečala nevarnost za širjenje bolezni, da se bo zmanjšala kakovost zraka v vrtcih, opozarjajo na nevarnost, pač večjo nevarnost poškodb zaradi preobremenjenosti igral, opozarjajo tudi na to, da so kuhinje projektirane za določen normativ, da je prezračevanje projektirano za določen normativ in, da se pač s kršenjem tega povečuje tako nevarnost, še enkrat pač ponavljam širjenja okužb in tudi nevarnost slabše kakovosti hrane. Torej to je nekako mnenje, ki sem ga dobil od NIJZ in nekako v skladu s tem bom glasoval prosti temu predlogu.

**GOSPOD ZORAN JANKOVIĆ**

Hvala lepa. Gospa Blajhribar Kubo

**GOSPA PETRA BLAJHRIBAR KUBO**

Najlepša hvala za besedo. Tudi jaz ne bi ponavljala tistega, kar sem že v začetku seje povedala. Bi pa najprej citirala Strategijo razvoja v vzgoji in izobraževanju Mestne občine Ljubljana 2009-2019, in sicer na strani 12 piše: »Vrtcem, ki ne dosegajo 3 m2 igralne površine na otroka, bomo to zagotovili do leta 2010. Pri načrtovanju prostora bomo sledili fleksibilnim rešitvam, ki bodo vrtcem omogočale izvajanje dejavnosti v večnamenskih prostorih, kot so telovadnice, igralnice in podobno. Jaz bom tako rekla, tudi mene je pač tale predstavitev predloga sklepa malo zmedla, govorili smo o tem, da 79 enot itak dosega 3 m2 na otroka, da imamo trend upadanja, da ni čakalnih vrst, da ne rabimo novih vrtcev, ampak zdaj pa delamo za vse ljubljanske vrtce za pet let na zalogo zmanjšanje igralne površine. Jaz bi tudi predlagala, da se ta odlok malo predrugači ali pa se ga da ponovno v razmislek na oddelek, da se določi vrtce kjer je zatečeno stanje in se za določeno časovno obdobje pač uporabi ta sklep oz. predlog sklepa. Ja, to je to. Hvala.

**GOSPOD ZORAN JANKOVIĆ**

Hvala lepa. Gospod Horvat Jožef.

**GOSPOD JOŽEF HORVAT**

Hvala lepa za besedo. Bom tako rekel, 35 let se že ukvarjam z vrtcem posredno, tko, da poznam problematiko v čem je stvar, kako so otroci. Pa dajmo si to predstavljat, kako je v igralnici ali pa v sobi, če rečemo. Notri so mize, stoli, jejo otroci, ko grejo spat, se ta prostor nič ne zmanjša, mislim se zmanjša še za ležalnike in to so recimo 1,5 m x 70 cm po otroku. Zdaj, če mi želimo še dva, tri otroke dati notri, že zdaj je velikokrat problem ker so natlačeni kot sardine, kje se naj naspijo, ni miru, ker to je problem. 35 let vem kako je to. In me vzgojiteljice prosijo, ker se ne upajo izpostaviti pa pravijo, ne tega nam delati. Samo, ne nam tega delati. Ker pridite za tri dni, pa boste videli, kako jih je treba umiriti tolikšno število ali pa še kaj. Če bi meni nekdo zagotovil zdajle, tukaj, da to ne bomo uporabili za povečanje števila otrok v sobi, jaz sem takoj za to, samo naj mi nekdo to zagotovi, da ne bo več otrok. Ker, če pa bo to izgovor tako kot pravi gospa Kovačičeva, pri nas na Črnučah, ko ne bo kam otrok in jih bo treba nadštevilno filat v sobe, potem pa jaz ne privoščim tistim vzgojiteljicam tam dela. Res ne. Ker že tko vidim, kako pridejo izčrpane od vsega tega koliko se jim nadštevilno pa OPP-jev dali notri in vsega tega. Pa se morajo prebijat, da preživijo. In ne jim tega delati. Hvala lepa.

**GOSPOD ZORAN JANKOVIĆ**

Zaključujem razpravo. Ampak jaz sem prosil gospa Babnik, prej gledam. Izvolite, gospa, sem prosil zelo lepo eno pa drugo.

**GOSPA MARUŠA BABNIK**

Hvala za besedo in hvala vsem predhodnim govornikom za izčrpna dejstva in navedbe, ki pričajo v nesprejetje tega predloga sklepa. Predlog sklepa je res precej daljnosežen, do leta 2028, kar pomeni, če danes enoletnega otroka vključiš v enega, eno izmed 30 enot, ki nima ustrezne igralne površine, bo ta otrok v petih letih ves čas deležen manjše igralne površine. V porastu je razmišljanje o fit pedagogiki, ki v ospredju postavlja učenje o gibanju, gibanje skozi igro. Današnji otrok ni nikoli pri miru, živ otrok je zdrav otrok. Ne preprečujmo tega z daljnosežnimi predpisi, otroci so v vrtcu že zdaj skoraj v povprečju 9-10 ur dnevno. V strategiji, vaši 2009-2019, tudi zagotavljate, seveda tako kot je že predhodnica rekla, 3 m2 notranje igralne površine in do leta 2019 bodo imeli otroci vsaj v eni enoti vsakega vrtca na razpolago večnamenski prostor oz. telovadnico, temu danes ni tako zato, ker se raznovrstni, te prostori namenjajo igralnicam. S čim mi lahko zagotovite, da do leta, da leta 2028 ne boste, ne bomo v tem Mestnem svetu Mestne občine Ljubljana, zmanjševali minimalno notranjo igralno površino na m2? Žalosti me, da predlagani predlog sklepa podpirajo ravnatelji ljubljanskih vrtcev oz. predlog sklepa, je na seji Odbora za predšolsko vzgojo in izobraževanje podprla predsednica Združenja ravnateljev in ravnateljic ljubljanskih vrtcev. Torej, očitno ji ni mar, za dobro počutje, harmoničen, gibalno, čustven, socialni in intelektualni razvoj otrok in seveda za dobro počutje, delovno vnemo, intuziazem, strokovno pedagoško delo zaposlenih. Hvala.

**GOSPOD ZORAN JANKOVIĆ**

Zaključujem razpravo, pa bom probal dati odgovore na vse te točke. Tisto, kar me žalosti, jaz vem, da je razlika med pozicijo in opozicijo v tem, da opozicija pač opozarja ali nagaja kakor vam paše. Je pa ena stvar, ki se sklicujete na strategije Mestne občine Ljubljana, obstaja ena krasna knjižica, ki je bila okrog, kjer je oddelek naš, Marija Fabčič predstavila vse nove dosežke na področju vrtcev. To kar vi navajate, je treba povedati, da so naši vrtci eni najboljših v Evropi, hodijo Skandinavci gledat in da imamo za razliko od povprečja v Sloveniji kar 96 % vseh otok v vrtcih. Zdaj pa to, kar so nelogične stvari. Res je to na zalogo, po nepotrebnem, pač ostane na zalogo. Jaz bom zelo vesel, če bomo to rabili tudi leta 2098 kar pomeni, da bo tok več otrok v vrtcih. Mi smo ravno v prejšnjem tednu spet podpisali za prenovo enega vrtca in vam bom povedal kaj se dogaja, ne, da boste vedeli, da imamo še 400 mest prostih in, če bi zdaj bili taki, da naredimo vam zadovoljstvo, bomo rekli: toliko in toliko otrok iz Vrtca Črnuče pa naj gre na Parmovo. Tam imate eno najboljših ravnateljic v zgodovini Ljubljane, gospo Verbič, imate gospoda Kordiša, ki imajo vrtec, pa naj vam povejo kako to zgleda, ne da vi meni solite. Če bi mi otroke preselili, bi vsi otroci imel zadosti igralne površine, ker novi vrtci, ne da imajo 3 m2, imajo 4-10 m2, prenovljeni vrtci. In zelo enostavno je preseliti otroka in tudi vaša razlaga, zdaj pa poglejte kaj pravi gospod Primc, kar se ja strinjam, na žalost. Demografska struktura je tragedija pri nas. Se opravi manj otrok bo. Ampak istočasno pa v vsakem novem naselju naj bo še kakšen nov otrok. Dobro, da niste rekli za Šumi, da rabimo poleg vrtec ker je toliko stanovanj. Pa tam niso mlade družine. In veste v Črnučah ne bo vrtca. Jaz povem, da ga ne bo. Na naslednji seji bomo imeli, ker takrat smo rekli mora biti javni program. Ja, mi si želimo v vsakem naselju vrtec, samo ne poveste kaj bomo naredili z obstoječimi vrtci. Gospa ravnateljica Vrtca Jelka, je prišla pred tremi meseci s predlogom, da zapremo novo enoto, ki smo jo prenavljali pri OŠ Savsko naselje. Prenovljen vrtec, ki omogoči vse to kar razlagate, pa še dalj. Ima ogromno zelene površine in takoj iz enega objekta v drugi objekt – del šola. Ni otrok, ker je treba.. Najlepše je peljati otroka v copatah iz stanovanja v vrtec, jaz se s tem čisto strinjam. Samo pol se pa moramo vprašati, kje bomo pol vrtce sploh delali in to kar je bil predlog, bom rekel za Parmovo ali pa tu, konec koncev – delati vrtec v objektu stanovanjskem – jaz ga več ne bom pustil. Ker bomo pol prišli do tega, ja bomo dosegal ta kriterij otrok, ampak ne bomo imeli zunanjih površin zadosti, tok kar imajo recimo normalni vrtci, če gledate. In prej sem vam rekel, da bomo vrtce iz blokov dajali ven, v vrtce, bo pač 500 m dalj ali pa en km, zato, da bodo imeli, ne samo notranjo, ampak tudi zunanjo površino. Vse to kar vi berete, kaj ste gospod Feratović prebral, pa saj je logično, saj tudi tukaj, če bi tukaj dali notri še 50 ljudi, imamo večjo možnost okužbe, saj to ne rabiš biti strokovnjak. Ampak mi niti enega vrtca, ne zmanjšujemo igralno površino, niti v enem. Pač obstaja dejstvo in zdaj samo, če bi sprejel vaš predlog, saj mal bi me mikal, da bi rekel, mestni svet je sprejel, tle imate pet otrok preveč, dajte jih preseliti v sosednji vrtec, ki nima še zadosti prostora. 400 otrok imam, zdaj nam se dogaja letos, povem pa to, ker pridejo k meni na razgovor, da ni več, da zbirajo enoto vrtca. Zdaj že vzgojiteljico. Hočem to in to. Moj odgovor je bil ne. Odpeljite otroka drugam, ker to ne more bit in zdaj ko združujemo otroke, pač je toliko manj otrok. Če gledate trend, je pač padel, tok manj otrok. Jaz ne razumem, kako v bistvu sploh o tem diskutirate. Je na zalogo povedano, ni nič ne skrivamo, ampak ko govorite o strategiji mesta Ljubljane pri vrtcih, Marija, to kar si pripravila tisto gradivo, knjižico, naslednjo sejo hočem, da imajo vsi na mizi, tisto knjižico in tudi, da se ve koliko je bilo vloženo v investicije v vrtcih. Pa naš vrtec v Kašlju, je dobil prvo nagrado v Evropi, kot najbolj prijazen vrtec. Tega gospa Babnik ne bo omenila, ki je tam zraven pa ga pozna. A tam je premalo igralne površne v tem vrtcu? Povejte mi en nov vrtec, kjer je premalo igralne površine? Ne, vi govorite o danem dejstvu. Nikjer ne zmanjšujemo, enostavno smo tok prijazni, da pustimo staršu, da izbere in starš tudi ni neumen, pa se kljub temu odloči, da bo več otrok v enem vrtcu v eni enoti ker mu bolj odgovarja, kot, da ga bo vozil malo dlje. In so se navezali na vrtce. To je, povedal sem za Črnuče. Gospa Sever, mi smo vse otroke sprejeli, vse otroke do enega, imamo še 400 mest in boste dobili tabelico, vpis vseh otrok, noben problem, po posameznem vrtcu, tudi po posamezni površini, da boste videla kakšne so razlike. V tem času, kar midva skupaj sediva, a veste koliko oddelkov je za, koliko več otrok je sprejetih v Ljubljani, v tem času kar midva sediva? Vam bom povedal, tri tisoč otrok. Tri tisoč otrok je več sprejetih v vrtcih, javnih vrtcih mesta Ljubljane, ki so najboljši trdim, ki smo za primer povsod. Mi se zdaj pripravljamo, nekdo je rekel, da bo odpuščanje, kjerkoli piše, ne bo odpuščanja zaposlenih, ker vsako leto se o teh 2500 toliko upokoji in predlog je, ker bo prej ali slej prišel, pogovarjamo se o enem vrtcu v Ljubljani, zato, da bi te službe, govorim računovodstvo, ne dobimo računovodjo, govorim o javnem razpisu, govorim o financah, o upravnem delu na enem mestu. Vrtci postanejo samostojni, da se ukvarjajo s stroko, z otroci.

--------------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

In še eno. Še enkrat, dajte pomislit to kar razlagate, samo--

--------------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

--se opravičujem, ker se mi zdi točka izjemno pomembna. Vsako novo naselje, ki ima sto stanovanj, bi bilo fajn, da ima vrtec. Ampak ne v bloku. In pol boste vi odločal, boste povedal katere vrtce naj zapremo, da bomo dobili to igralno površino. Še enkrat bom rekel, dajmo vzet primer Brda, kjer je veliko stanovanj. Mi imamo že deset let kupljeno zemljišče za šolo in vrtec. Ampak po teh podatkih, ki jih imamo, mi smo imeli problem, da so prišli starši in so rekli, ne naše otroke v Tehnološki park. Prostori so boljši kot v šoli. Seveda, mogoče bo pa kakšen ratal, jutri, zaposlen v Tehnološkem parku. Ampak veste kaj je bil problem, kako so izbirali otroke, a grejo sam blond ali samo črni? Veste, ti otroci, ki pridejo k mojim otrokom, prihajajo iz naselja Brdo, kjer imamo veliko neprofitnih socialnih stanovanj in niso dobri poznavalci slovenskega jezika, pa niso mislili na angleščino. Se pravi, da jih, sem rekel, saj smo končali sestanek, ne samo, da je to diskriminacija, meji na rasizem. Tamle imate gospo Verbič, jaz sem z njo začel v tej seji, ko je bila ravnateljica in meni, vsak mesec - zakaj tam za Mercatorjem ne naredimo dodatne prostore gor? In moj odgovor je bil: Ne, v nadstropju vrtec, ni igralne površine, zunanje, ne notranje. In smo se pregovarjali ene par let, ker nimaš kam dati, edino, da jih zapremo. Tako da jaz lepo prosim, ne vi mislite, zdaj, tako, da ne bom jaz rekel, da katerikoli od vas v tej sobi, ima otroke raje od mene? Pa če ne verjamete, pojdite enkrat z mano pogledati kako me otroci sprejemajo ali v vrtcih ali v šolah. In to kar je Ljubljana dala, ne boste našli niti ene občine v Sloveniji, toliko za vrtce. In izzivam, kdor misli drugače, gospod Horvat se smeji, ker njemu je to znano, on je 35 let to spremljal, on točno ve, kako so reve uboge. Ljudje moji, enkrat pojdite na Aktiv ravnateljev vrtcev, tle v tej sobi pa boste poslušali kaj pravijo. Enkrat, vprašajte kakšno vzgojiteljico, ki pride ali za upokojitev ali kaj takega, kako ji gremo na roko, tako, da absolutno zavračam ta vaša mnenja opozicijska. Da, mi bomo vse otroke skozi sprejeli, predlagamo ta sklep, na zalogo ga predlagamo, ampak na to demografsko strukturo, kot je bilo rečeno, ni nobenega problema. In še enkrat pravim, dva nova vrtca se bosta gradila, tam kjer je edini priliv, največ imamo na Galjevici, presežek otrok in zato hodijo Pod Grad gor, na Gornji trg in tiste, te vrtce bomo potem zaprli in tam bomo delali stanovanje za mlade, brez avtomobila. Ker ne bomo več pustili avtomobilov. Se vozijo gor pa dol po Gornjem trgu. Tko, da lepo prosim, dajte malo, saj meni lahko nažigate, ampak dajte malo do teh ljudi ki delajo, pa so lahko za primer v celi Sloveniji. Ugotavljam navzočnost. Izvolite gospod Primc, to vam moram dati.

**GOSPOD ALEŠ PRIMC**

Glejte, vse to, kar je bilo zdaj rečeno, je lahko zelo lepo slišati ampak ni imelo veze s temo o kateri smo se pogovarjali. Zdaj še enkrat, jaz sem proti temu, da se generalno, na zalogo, za vse vrtce sprejme zmanjšana površina. Zato, ker se bojim, da se bodo vrtci zapirali, da se bodo oddelki zapirali in da se bodo, zemlja, na kateri zdaj stojijo vrtci, uporabila za druge namene. To sem odločno proti. Zato bom tudi glasoval proti.

**GOSPOD ZORAN JANKOVIĆ**

Zdaj pa samo še en stavk, gospod Primc. Jaz mam pa poln kufer tega, vi se bojite, v skrbi za Ljubljano, da bomo vrtce zapirali pa gradili recimo trgovske centre ali pa šole zaprl. Gospod Primc, eno stvar za vselej, prvi dan, ko sem prišel v mestno občino za župana, me je čakal na mizi predlog sklepa za mestni svet o zapiranju petih šol. Samo za podpisati je bilo. Ne, da smo jih zaprli, vam bomo pokazali tudi o tem predlogu, koliko novih šol smo odprli. Tako da, vi se to bojite iz izkušenj ker ste to doživeli. Ja, vsaka vam čast, da, ne bom. Zdaj sem hotel pa grdo povedati, pa se bom vzdržal. Rezultat navzočnosti: 37.

**Glasujemo O PREDLOGU SKLEPA: Mestni svet Mestne občine Ljubljana sprejem predlog Sklepa o manjši notranji igralni površini v javnih vrtcih Mestne občine Ljubljana za šolska leta 23/24 do 27/28.**

Prosim za vaš glas.

**23 ZA**

**14 PROTI**

Sprejeto. Hvala lepa.

**AD. 15 PREDLOG SKLEPA O DOLOČITVI CEN PROGRAMOV PREDŠOLSKE VZGOJE JAVNIH VRTCIH IN DODATNIH UGODNOSTIH ZA STARŠE**

Gradivo ste prejeli, prejeli ste poročilo pristojnega odbora. Prosim gospo Fabčič za ponovni nastop in obrazložitev.

**GOSPA MARIJA FABČIČ**

Še enkrat, spoštovani župan, spoštovani svetniki in svetnice.

**GOSPOD ZORAN JANKOVIĆ**

Marija, na glas prosim, da te jaz slišim, mikrofon dvigni, pa naglas.

**GOSPA MARIJA FABČIČ**

Aha, bližje, bom notri v mikrofon. Še zadnja točka našega oddelka. Spoštovani, nanizala bom razloge zakaj predlagamo povečanje cen.

**GOSPOD ZORAN JANKOVIĆ**

Lepo prosim, dajte malo pozornosti, no!

**GOSPA MARIJA FABČIČ**

Cene za vse javne vrtce na območju Mestne občine Ljubljana so enotne od 1. marca 2008. Od takrat naprej smo imeli manjše povečanje cen v istem letu 2012, nato ni bilo povečanja niti cen v vrtcih niti plačil staršev vse do izpred štirih let, s 1. septembrom 2019. Takrat so se cene povečale za 19% z dodatnimi subvencijami Ljubljane, MOL-a, pa so se plačila staršev manj kot linearno povečala, ampak ne za 19 ampak za 14 %, saj je prav tako kot je sedaj predlagano, mestni svet MOL povečal odstotek dodatnega povečanja--

**GOSPOD ZORAN JANKOVIĆ**

Tam zadaj prosim tiho!

**GOSPA MARIJA FABČIČ**

--dodatnega znižanja plačil staršev. In to razliko je pokril proračun Mestne občine Ljubljana. V tem obdobju, po 1. septembru 2019, zlasti v letu 2022 in 2023 je prišlo do bistveno povečanih stroškov v vrtcih. Na področju dela in stroškov plač, povečanje minimalne plače, povečanje izhodišč v plačni lestvici z lanskim letom, povečanje plačnih razredov za en plačni razred v letošnjem letu za vse javne uslužbence, torej za vse zaposlene v vrtcih, pred tem pa z januarjem tudi za tri dodatne plačne razrede za pomočnice vzgojiteljic, kar podpiramo, vendar to stane. Sprostitev izplačila redne delovne uspešnosti, povečanje plač zaradi rednega napredovanja, povečanje regresa za letni dopust, povečanje regresa za prehrano, sprememba in seveda povečanje načina plačila povračila stroškov prevoza na delo in z dela, v obliki kilometrine. Tretji razlog, ki se nanaša na materialne stroške, ki jih krije cena v vrtcih in na živila za otroke je pa inflacija. Inflacija od 1. septembra 2019 do konca julija 2023, ko smo oddajali in pripravljali to gradivo, je znašala točno 20 %, vrtcem v predlogu cene ne priznamo v isti višini stroškov sredstev za živila in materialne stroške za funkcionalne stroške osnovne dejavnosti, kajti razliko bodo pokrili iz svojih sredstev. Stroški programa so se tako od zadnje uskladitve, če pogledamo na letni ravni izpred štirih let močno povečali iz 51,5 MIO v letu 2019 na predvideno realizacijo v letu 2023 preko 65 MIO eur. Razlika znaša--

**GOSPOD ZORAN JANKOVIĆ**

Marija, kar nehajmo. Saj te ne poslušajo, Marija. A ne, gospod Horvat. Kar govori je brez veze, a ne?! Marija nadaljuj prosim.

**GOSPA MARIJA FABČIČ**

Ja. Iz teh številk, razlika znaša skoraj 14 mio, to je 27 % povečanje stroškov v teh letih. Enako smo v strukturi stroškov, ki jih vrtci imajo in, ki jih financiramo iz proračuna MOL, je bilo evidentirano v tem obdobju za enak odstotek to je 27 % več stroškov, ki jih iz proračuna neposredno financiramo vrtcem, vendarle pa spadajo po pravilniku o metodologiji v ceno programov. Vse te stroške krije MOL iz svojega proračuna, v tem času, v teh štirih letih se tako plačila staršev niso povečala, seveda se pa tudi doplačila drugih občin za približno tisoč otrok, ki jih imamo v naših vrtcih iz drugih občin tudi niso povečala, saj je osnova zanje cena programa. Bistveno večino stroškov predlagane uskladitve in te razlike v mio evrov bo krila Mestna občina Ljubljana iz svojih proračunskih sredstev, saj bodo starši po predlogu, ne bodo plačali 27 % več, vendar le 15, kar pomeni, da bodo letno plačali dodatno 3,3 mio eur dodatno. Tako, da mestnemu svetu predlagamo, da se povečajo cene programov v vseh programih v vrtcih za 27 % in s tem jim omogočimo normalno poslovanje. Hkrati pa, da se staršem otrok, za katere je MOL po veljavnih predpisih dolžna kriti del cene programa in imajo vključenega v dnevni program javnega vrtca na območju MOL povečajo plačila za nekoliko manj kot 15 %. Iz gradiva je jasno za 14,8 oziroma 14,9 %, glede na posamezne razrede. Razliko do linearnega povečanja do 27 % pa se z uvedbo nove draginjske subvencije zagotovi iz proračuna Mestne občine Ljubljana. V primerjavi s cenami in končnimi plačili staršev v drugih mestnih občinah, kar smo predložili v gradivu, ki so že vse povečale cene v vrtcih zaradi naraščajočih stroškov, je razvidno, da bodo plačila staršev po predlaganih cenah v MOL med nižjimi in povsem primerljiva z ostalimi. Če bi Mestna občina Ljubljana ne omogočila svojim občanom dodatnega znižanja plačila, bi se v tem najdražjem programu, to je program prvega starostnega obdobja, v najnižjem, t.j. v drugem dohodkovnem razredu, bi starši plačali 73,20 eur, z dodatnim znižanjem pa bo njihovo plačilo znašalo 50,58 eur ali 6,25 eur več na mesec, kar sta dve kavi. Torej dve kavi več kot plača sedaj. V tem programu, številke nizam samo za ta program, ki je najdražji, za vse ostale so potem manjše številke, ampak vsi izračuni so predloženi, so v gradivu. V devetem torej najvišjem dohodkovnem razredu, bi starši brez dodatnih znižanj plačali 563,64 eur, z vsem dodatnim znižanjem, ki ga krije proračun MOL, pa bo njihovo plačilo znašalo 419,91 eur. To pomeni, da bodo plačali 54,01 eur več na mesec kot plačuje sedaj. Gre za starše, ki imajo najvišje dohodke, v štiri članski družini z dvema otrokoma, recimo so ti dohodki min. 4.872 eur na mesec ali več. Hvala lepa.

**GOSPOD ZORAN JANKOVIĆ**

Še enkrat Marija, od teh 10 mio, dejanski strošek povečanja, ko smo mi pošiljali na vlado, smo napisali, da nočemo delati izračun, ampak smo napisali plačila primerljiva z april-april, maj-maj in smo šli do konca leta je 10 mio stroškov samo za vrtce, dodatni stroški so pa nastali v zavodih, kot so knjižnice in gasilci. Od teh 10 mio bo mestna občina pokrila iz proračuna dodatnih 6,7 mio, ali pa 6,67, starši za nekaj manj kot 13.000 otrok pa bodo pokrili 3,3 mio evrov. To je fakt kot tak. Gospa Pišljar, stališče odbora prosim.

**GOSPA KSENIJA PIŠLJAR**

Hvala. Obravnavali smo gradivo in sprejeli predlog Sklepa o določitvi cen programov predšolske vzgoje v javnih vrtcih in dodatnih ugodnosti za starše. Sklep je bil sprejet s 6 glasovi za, 3 proti od 10-ih navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija nima pripomb pravnega značaja. Hvala.

**GOSPOD ZORAN JANKOVIĆ**

Razprava prosim, leva stran. Še kdo prosim na desni strani, da ne bo potem? Samo gospa Babnik? Aha, gospod Primc. Ja, saj čist prijazno prosim. Ja, gospod Primc, če gledam najprej eno stran, sem rekel najprej leva stran, potem desna, a je to problem še vam? No, potem pa dajte malo mir. Gospa Blajhribar Kubo, izvolite.

**GOSPA PETRA BLAJHRIBAR KUBO**

Najlepša hvala za besedo. Samo, da si razjasnimo. Jaz si nikoli nisem mislila, da so ljubljanski vrtci slabi, odlični so, sploh pa vzgojiteljice in, če kdo, si one zaslužijo višje plače. Me pa zelo čudi pač, pred začetkom letošnjega šolskega leta, se pravi poleti so nas iz vrtca obvestili, da bomo zaradi varčevanja začeli združevati oziroma delati homogene starostne oddelke, kar pomeni, da se zviša normativ in, da je lahko v teh višjih starostih 24 otrok v skupini. V mojem vrtcu je pač tako. Prej jih je bilo, v prejšnjem letu sicer so bili tudi mlajši, jih je bilo 16, zdaj jih je pač z istima dvema vzgojiteljicama 24. Bila sem na tem roditeljskem sestanku, seveda niso se pritožile, ampak se je videla njihova stiska. Povedale so, 24 nas je, smo v igralnici, mi smo se trudile, da smo naredile tako, da bo pač za vsakega otroka nekaj prostora. Ampak to ne velja samo za igralnice, pa te majhne površine, to velja tudi za, ko recimo te otroci hodijo v center, hodijo v kino, hodijo v gledališče. V vzgojiteljici na 24 otrok, jaz si ne bi upala, to vam povem. In potem, mi smo višali normativ zato, da bomo varčevali. Ko je prišel september, smo se odločili, da bomo pač povišali cene tudi za starše. Jaz bom tako rekla, župan vi ste rekli, da damo tretjino proračuna za otroke. Prav je, ampak mogoče bi mogli dati pa polovico proračuna.

**GOSPOD ZORAN JANKOVIĆ**

Mogoče.

**GOSPA PETRA BLAJHRIBAR KUBO**

Jaz mislim, da pač v vašem mestu, da si prednost zaslužijo prebivalke pa prebivalci Ljubljane, sploh otroci pred kakšnim betonskim kosom. Lahko pač kje kakšno investicijo porežemo, pa mogoče dodamo kaj več za vrtce, za predšolsko pa šolsko vzgojo. Dobro. Najlepša hvala.

**GOSPOD ZORAN JANKOVIĆ**

Hvala lepa. Gospa Dedić.

**GOSPA DR. JASMINKA DEDIĆ**

Hvala lepa. Skratka, jaz bom samo ponovila to kar sem že uvodoma v bistvu omenila, da ta predlog za povečanje cen programov predšolske vzgoje ne upošteva sredstev, ki jih Ministrstvo za vzgojo in izobraževanje namenja v Nacionalnem akcijskem načrtu za jamstvo za otroke do leta 2030. In sicer, to je sprejela vlada v aprilu letos, ravno z namenom, da bi olajšala dostop do predšolske vzgoje, da bi izboljšali finančno dostopnost vrtcev za mlade družine, da bi prispevali k povečanju deleža otrok vključenih v vrtec. Ministrstvo v ta namen torej v treh letih namenja takole: v letu 2022 slabih 43 mio, v letih 2023 in 2024 pa po 50,4 mio EUR letno. Če navedem direktno iz Nacionalnega akcijskega načrta na strani 23, je takole zapisano: starši, ki imajo v vrtcu hkrati vključena 2 otroka, so plačila za mlajšega otroka oproščeni, prav tako so starši oproščeni plačila za vrtec za 3. in vsakega nadaljnjega otroka iz iste družine, ne glede na to, ali je v vrtec vključen hkrati s svojim sorojencem. Z omenjenim ukrepom se želi izboljšati finančno dostopnost vrtcev za mlade družine in prispevati k povečanju deleža otrok, vključenih v vrtec. Mene v bistvu pač čuti ker ne vem, ker iz tega predloga MOL ni razvidno ali je bilo, a so bila ta sredstva v bistvu sploh upoštevana? Jaz samo prosim, da se naredi nov izračun in, da se pogleda koliko bi lahko Mestna občina Ljubljana dobila od Ministrstva za vzgojo in izobraževanje dodatnih sredstev in potem na podlagi tega se lahko potem res informirano odločamo. Zdaj trenutno se mi zdi pač ne vem jaz res tega ne morem razumet. Zakaj povišujemo že zdaj v bistvu staršem ceno vrtca, če imamo nek denar na voljo od države, ki bi ga, ki ga Mestna občina lahko uporabi in ga lahko pridobi. Samo to v bistvu pozivam kolege kolegice, da to preložimo. In ko dobimo v bistvu ta izračun, da se potem odločimo, potem bomo lahko videli, a res moramo pač povečevat cene programov za, pa za starše.

**GOSPOD ZORAN JANKOVIĆ**

Hvala lepa. Gospod Zakrajšek.

**GOSPOD ARNE JAKOB ZAKRAJŠEK**

Hvala za besedo. V Levici predloga, kot je žal ne moremo podpret, ugotavljamo namreč, da ni v skladu s programskimi dokumenti strank aktualne koalicije niti koalicijska pogodba na primer predvideva javno in brezplačno predšolsko vzgojo in izobraževanje kot temelj solidarne družbe. Hkrati navaja, da bo preučena možnost brezplačnega vrtca za vse sistemsko financiranje predšolske vzgoje, na primer predvideva tudi program Svobode, pri Socialnih demokratih pa predvidevajo, da bi se na območju Republike Slovenije vzpostavil sistem brezplačnega predšolskega varstva in vzgoje, da se sicer prinese pristojnost urejanja in financiranja predšolske vzgoje iz ravni lokalne samouprave na ravni države in, da se do uveljavitve nove rešitve vzpostavi začasni mehanizem za preprečitev dviga cen predšolskega varstva. Zato v bistvu apeliram na kolegice in kolege, da se držijo svojih predvolilnih zavez in takega predloga ne podprejo. Moram pa izpostavil, da razumemo in pa podpiramo poziv ZMOS vladi za sistemsko ureditev financiranja, da pa bi do takrat, ko se ta stvar sistemsko uredi, vseeno pač MOL kril iz proračuna, vse stroške podražitve. Hvala.

**GOSPOD ZORAN JANKOVIĆ**

Gospa Babnik.

**GOSPA MARUŠA BABNIK**

Še enkrat, hvala za besedo. Že v sami formulaciji sklepa je nekaj posebnosti. Predlog Sklepa o določitvi cen programov predšolske vzgoje v javnih vrtcih in dodatnih ugodnostih za starše. Kako lahko govorimo o ugodnostih, če se plačilo vrtca povečuje in se ukinejo sklepi, ugodni za starše? Kako je to lahko tukaj ugodnost, če se nekaj ukinja? Nujna je potrebna korekcija cen. Ves čas govorimo veliko no, govorimo o stroških dela. V koalicijskih koalicijski pogodbi, ki jo je vladajoča politika podpisala leta 2022, je zaveza, da iz naslova povečanja plač stroški ne preidejo na uporabnika. Kaj so torej starši, ki bodo plačevali več? Oprostite, uporabniki javnih storitev. Tako kot je že kolega iz Levice rekel, koalicijska obljuba je v vseh medijih štrlela, kako boste zagotovili brezplačen vrtec za drugega otroka. Spoštovani mestni svetniki Svobode, Levice in Socialnih demokratov, če sledite svojim obljubljam obljubam na državni ravni, boste danes glasovali proti temu predlogu. Na Odboru za predšolsko vzgojo in izobraževanje je zopet predsednica združenja ravnateljev in ravnateljic ljubljanskih vrtcev govorila o nelikvidnosti vrtcev. To likvidnost naj odpravi občina, ne starši.

**GOSPOD ZORAN JANKOVIĆ**

Gospod Primc.

**GOSPOD ALEŠ PRIMC**

Kot rečeno vlada je obljubljala brezplačne vrtce, vrtce dražimo oziroma dražite, hočete podražiti. Kot razlog navajate, da se vse stvari dražijo. Jaz se strinjam, vse stvari se dražijo ampak dražijo se tudi za družine. Tudi za družine se dražijo in ker so vse stvari dražijo tudi za družine je treba podraži še vrtec. Jaz te logike ne razumem.

Če se stvari dražijo, moraš pomagati družinam, da bodo vzeli. Ker zdaj na koncu vse podražitve prenesejo na družine, kot da so družine malha brez dna. Kdo bo to plačal? Plače se ne višajo. Cene se višajo, plače se pa ne. In na koncu bo vse padlo na družine. To je to. In jaz mislim, da je tukaj res potrebna solidarnost. Jaz razumem zakaj Zoran Janković pač te popuste uvaja zato, ker je pač od države in tukaj nima nič proti, tukaj sem zdaj kot predstavnik mesta Ljubljana. In če država tolerira kar naj, da pač celotno povečanje plača država za otroke, 2., 3. in naslednje, ki jih je itak manj, kakor pa otrok, ki so v, ki so prvi otroci v družini, glede na to, da je večina družin z enim otrokom. Tako da jaz tem povišanjem pa s popusti načeloma nimam problema zato, ker kot rečeno država plača polno povišanje 27 %, za 2., 3. itd. otroka, občanke in občani, se pravi mame in očetje za tistega prvega plačajo pač manj. Imam pa seveda problem, da ta popust velja za otroke, ki so v javnih vrtcih, za otroki, ki so pa v privatnih vrtcih pa ta popust ne velja. So drugorazredni, se prav otrokom, ki hodijo v javni vrtec, je dodeljen od 18,5 do 30,9 procenten popust otrokom, ki so pa v privatnem vrtcu pa ne. Se pravi ti otroci so drugorazredni in to ni prav. Jaz bi rad povedal zdaj, da si malo predstavljamo o cifrah, kar je tudi prej vodja oddelka govorila o prvi starostni skupini, kaj to pomeni ob posameznih plačah? Recimo, da imamo 2, mamo in očeta z povprečno, ne minimalno plačo, bojo po novem plačali 190 EUR vrtca. Z minimalno plačo.

**GOSPOD ZORAN JANKOVIĆ**

Na leto.

**GOSPOD ALEŠ PRIMC**

Če sta 2, če sta 2 z povprečno plačo, se pravi tam okrog 1.400 EUR. Bosta plačala 361 EUR. Če imasta pa 2, ki imata 1.000 EUR, bosta plačala pa 234 EUR, to sem jaz preračunal, lahko je evro gor ali pa dol, ampak tu nekje so cene. Če ne me pa popravite.

**GOSPOD ZORAN JANKOVIĆ**

Bom.

**GOSPOD ALEŠ PRIMC**

Lahko, dajte. No potem se pa naprej sprašujem. Prejle smo govorili o demografiji. Kakšno sporočilo so ta povišanja vrtca za mlad par, ki se odloča za otroka? Kakšno sporočilo? Jaz zelo slabo. Tako da sporočila, ki jih dajemo na prejšnji seji niste hoteli podpret 1.000 EUR za ob rojstvu otroka, tokrat dvigujete cene vrtca. To so za potencialne mlade mame in očete slabe informacije in si rečeš, zakaj že? Ampak jaz mislim, da tisto kar moramo na vseh ravneh od države, občin kazati, da so dobro dobrodošli otroci, da so mlade družine dobrodošle, da naj se odločajo za otroke bodoče mame in očetje čim prej. Ker če se bo prej odločil večja je verjetnost, da bo imel še kakšnega otroka, ne samo enega. In vsa ta sporočila, ki jih dajemo z povišanjem cen itd. so zelo, zelo slaba sporočila. Še eno stvar bi rad rekel. Cena vrtca v družinskem proračunu ni majhen strošek, prej smo rekli, če dam za primer recimo 2 z minimalno plačo, je to več kot 10 % samo vrtec, se pravi to ni sol, ki daš recimo 3 EUR za celo leto, pa te ta povišanje za 15 % ne prizadene, to je najvišja položnica v povprečju v družinah. Se pravi, gre za zelo velik strošek, za zelo veliko povečanje. In kot rečeno, problem je za starše, ker morajo doplačati, problem je sporočila za tiste, ki se za otroka odločajo in, če bomo take stvari počeli, pa sem po naravi optimist, se bojim, da bo naslednje leto demografsko še slabše. Ker enostavno, če ne bodo občine pa država dajali pozitivnih sporočil tistim, ki so v rodni dobi, tistim, ki se odločajo za prvega in še za katerega otroka. Potem enostavno bodo ljudje ob poplavi slabih informacij se odločali za težave na vseh področjih, od tega, da zdaj poslušamo pravzaprav na kateri koli odgovor že imamo, da ni več možno dobiti ljudi za delo. Ne, ni kuharic, ni vzgojiteljic, ni hišnikov, ko se pogovarjam z gospodarstveniki isto. Potem se na koncu dajmo vprašati, kdo bo plačeval za naše penzije? Če ne bomo poskrbeli za demografijo, če ne bomo poskrbeli za pozitivna sporočila za tiste ljudi, ki se v tem trenutku, danes odločajo za otroka, boste rekli ja, saj se ljudje ne odločajo samo zaradi denarja za otroka. Ja res je, ne samo za denarja, ampak tudi zaradi teh informacij, ki prihajajo. Tako, da jaz bi si želel res, da dajemo, da pomagamo mamam in očetom v tej krizi v katero vsi zapademo. Še posebej zato, ker smo rekli od 2019 do 2023 se ni povišala cena vrtca, a od 2019 do 2023 je zrastel proračun Mestne občine Ljubljana za 146 mio. Bil je 2019 386 mio, danes je 532 mio. Mislim glejte, da se ob tem povečanju, ob tem povečanju vali breme na družine in vali in dela katastrofalna demografska sporočila, je za mene res nesprejemljivo. Tako, da jaz vas lepo prosim. Mislite na mame in očete, ki se odločajo za otroka. Mislite na tiste, ki imajo otroke v vrtcu in jim pomagajte, ne pa jih stiska za vrat. Hvala lepa.

**GOSPOD ZORAN JANKOVIĆ**

Gospa Bregant.

**GOSPA DR. TINA BREGANT**

Hvala za besedo. Po Prokrustovi postelji zmanjšanja standarda za otroke smo zdaj na Prokrustovi postelji zvišanja plačila za varstvo otrok. Zdaj kot smo slišali je v Ljubljani manj otrok. Zahtevano je bilo tudi zmanjšanje igralne površine zanje, hkrati bodo pa vrtci dražji. S tem se ne morem strinjati, lahko pa se strinjamo verjetno tukaj vsi, da brez otrok dejansko ni prihodnosti in verjamem, da glede na solidarnost Slovencev obstajajo tudi v proračunu države sredstva in tukaj res podpiram predlog kolegov za sistemsko rešitev. Zdaj višji stroški pomenijo neobhodno padec standarda, in ja, očitno nas čakajo finančno težka leta tudi za družine z otroki in mislim, da bi bilo lepo živeti v mestu, kjer bi v bistvu pozdravili otroke v vrtcih, kjer imajo dovolj prostora za igro v vrtcih, ki je spodbudno za njihov razvoj. In ja, želim si mesto, kjer bo nadstandardno poskrbljeno za otroke in tudi življenjski standard njihovih družin.

**GOSPOD ZORAN JANKOVIĆ**

Hvala, zaključujem razpravo. Pa si bom vzel ta čas, da zdaj da svoje odgovore. V bistvu vi razpravljavci menite, da smo vsi župani, pa bom vzel samo mestne občine malo čez les. Ker enostavno nimamo kaj počet kot, da zvišamo cene staršem za otroke, ne maramo pač otrok po vašem mnenju. Nadaljujem s tem, kar je gospod Zakrajšek rekel en stavek, pa se ga prav probal citirat: »ni v skladu s programskimi dokumenti koalicije«. Cene vrtcev so doživele spremembo na pogajanju vlade s sindikati, je dvig cene. In Ljubljana je bila edina, ki je čakala te ukrepe programske koalicije, da bojo ta strošek nadomestili. Vsi drugi, če boste šli gledat so začeli že aprila dvigovati cene, mi smo čakali, čakali, čakali, ker sem rekel, ne bomo delali izračune ampak bomo delali na točno danih podatkih. In potem ta razlaga, ki jo zdaj vi spravljate skozi ne, fajn se sliši a ne, mi smo pa za vas starše ne, ampak župan in koalicija v mestni občini ne pustijo. Pravzaprav, gospod Zakrajšek, ne vem zakaj se niste potrudili pri svojih kolegih, ki so taki borci ne, za otroke, za neprofitna stanovanja, za ne vem kaj. Zakaj se niste potrudili pa uredili to v koaliciji kar v programski shemi? Nekdo razlaga v tej sobi, da je tam denarja na pretek za vrtce, samo ta mestna občina in ostale mestne občine so tako trapaste, da ne znajo niti denarja pobrat. In to upate zagovarjat. Gospa Babnik reče, da ne razume ne, kako je lahko skupaj povišate cene ne in popust. Ni obrazložitve. Zelo jasno. Če ne bi dali tega draginjskega popusta, bi cena bila višja. Ampak, če me kdo še mogoče gospa Babnik, še matematiko učiti, bo težko šlo, ne. Treba je sam pa je brat ne. In ta razlaga spet. Dajmo še enkrat pogledat. Od povišanja cen pade na starše 3,3 na mestno občino 6,7 mio. In vi tako lepo razlagate. Mogoče bi pa malo manj nekaj naredili, pa bi dali za otroke za vrtce. Ampak naslednjo sejo boste imeli vsi gradiva, kaj se je naredilo v vrtcih v zadnjih letih, da boste videli koliko objektov. In potem, mislim da je gospa Dedić rekla. Dostop do vrtcev. Pri nas je 96 % vseh otrok v naših vrtcih, povprečje Slovenije je 84 % skupaj z Ljubljano. Se pravi nihče se ne more z nami primerjati po številu otrok v vrtcih, očitno starši drugo ocenjujejo. Saj tudi jaz, če bi šel, saj najlepše je iti pred Mestno hišo pa vzet mikrofon pa tulit. Kdo dviguje otrokom ceno vrtcev, pa istočasno rečejo, ja prav, da dobijo vzgojiteljice kar celo jaz pravim, da je prav, da dobijo vzgojiteljice, ker za tisti denar, mislim da je gospa Kubo prej rekla, da se ne bi upala iti. Jaz imam velikokrat otroke, praktično dvakrat tedensko pridejo na obisk mestne hiše. In veste eno realnost je pa treba gledat. Zdajle, ko se borite za starše, ma figo se borite za starše, borite za svoj glas, da se slišite. Mi smo proti podražitvi, mi te podražitve ne sprejmemo. Prosim?

**GOSPA DR. JASMINKA DEDIĆ**

To je nezaslišano. To je nezaslišano.

**GOSPOD ZORAN JANKOVIĆ**

Gospa Dedić, lepo bodite tiho, jaz sem vas poslušam brez besede. Bodite tiho.

**GOSPA DR. JASMINKA DEDIĆ**

Nezaslišano je.

**GOSPOD ZORAN JANKOVIĆ**

Ma, kaj vi govorite, kaj je vam nezaslišano, mi je prav vseeno, ampak vi se borite za svoj glas. Tako boste dobili glas, ker ste se borili za starše. Pa prej ste se borili za kvadratne metre, pa prej ste se borili proti ne vem čem. Proti temu, da sprejmemo polletno poročilo. Seznanimo se s polletnim poročilo, ste se borili proti. Kar pomeni, da nekdo očitno v tej sobi misli, da verjetno ponarejamo polletno poročilo. Mah, zaradi mene. Lepo prosim, da vam dajo opomin. Tako, da dragi moji.

**GOSPA DR. JASMINKA DEDIĆ**

… /// … iz dvorane – nerazumljivo … ///

**GOSPOD ZORAN JANKOVIĆ**

Dajte vi pisati kar v Mladino, pa se z Miheljakom pregovarjajte, ne z mano. In da ne bomo prišli na to, ženska, moški, ne vem kaj. In bom nehal, ker je nezaslišano. Ugotavljam navzočnost.

**GOSPA DR. JASMINKA DEDIĆ**

Obnašate se kot absolutni gospodar, fevdalec, ki lahko svojim podložnikom reče, karkoli hoče. Tako se obnašate.

… /// … iz dvorane - Proceduralno. … ///

… /// … iz dvorane - Obrazložitev glasu. … ///

**GOSPOD ZORAN JANKOVIĆ**

A dam prav gospe Dedić obrazložitev glasu? Gospa Babnik, izvolite.

**GOSPA MARUŠA BABNIK**

Prej nisem dobro formulirala. Kakšne dodatne ugodnosti, ki jih s tem sklepom sprejemamo, so ukinitev zdravstvene rezervacije, treba je kršiteljem stopiti na prste in na vse kar povprek, ne vse, kar povprek kaznovati zaradi zlorab nekaterih. Ukinitev znižanja dohodkovnega razreda za stanovanjski kredit. Vzrok, zakaj se starši odločijo, da njihov otrok ne obiskuje, obiskuje vrtec izven MOL-a, je seveda od družine do družine različen. Lahko možnost delovnega mesta, morda odbit vpis v MOL-u in sedaj je za vas ugodnost, da se ukine sklep, ki s tem staršem omogoča 7 % nižje plačilo vrtca. Onemogočanje rezervacij otrokom, ki obiskuje vrtec izven MOL-a. Jaz res ne vem, kje vi vidite ugodnosti za starše otrok v vrtcih samo to, da vi subvencionirate, subvencionirajo pa vse občine. Hvala.

**GOSPOD ZORAN JANKOVIĆ**

Ne, saj nima smisla, brez veze ne, jer vidijo ugodnost, 96 % otrok je v vrtcih. Gospod Primc. Obrazložite svoj cenjeni glas.

**GOSPOD ALEŠ PRIMC**

Ja, ki bom proti, seveda. Ker dvig cen prevaliti na starše, je v tem trenutku nesprejemljivo z vidika socialnega položaja njihovega in z vidika sporočila, ki ga demografsko dajemo. Še enkrat. Na vsakem koraku, se moramo kot občina in država truditi, da dajemo pozitivna sporočila. Ker, če mi ne obrnemo trenda demografskega glejte, bodo iz leta v leto hujši problemi na čisto vseh področjih in to se lahko, boste videli, kako se bo to dogajalo že v tem mandatu, tako da dajmo začeti dajati dobra, pozitivna sporočila in ne in eno od teh sporočile sigurno, glejte Ljubljana ne bo dvigala cen vrtca. Meni je bilo, glejte jaz z Zoranom Jankovićem nimam veliko skupnega ampak, ko je rekel Ljubljana ne bo višala cen, to je bilo enkrat spomladi ali še celo pozimi, se mi je zdelo dobro, sem rekel, evo končno je človek neki pametnega povedal, tako da čestitam in škoda, da tega ne držite naprej. Če boste pa, ampak, ker hočete očitno glasovat, bom odločno glasoval proti.

**GOSPOD ZORAN JANKOVIĆ**

Gospod Zakrajšek.

**GOSPOD ARNE JAKOB ZAKRAJŠEK**

Hvala. Gospod župan, ne znate obnašat. Tole je šerifovsko vodenje sej.

------------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Gospod Zakrajšek, vi obrazložite glas.

**GOSPOD ARNE JAKOB ZAKRAJŠEK**

--da se vaši mestni svetniki uspejo oglasiti takrat, ko je treba sikati opoziciji.

**GOSPOD ZORAN JANKOVIĆ**

Gospa Honzak.

**GOSPA URŠKA HONZAK**

Hvala za besedo. Jaz bom še enkrat poudarila, kar je bilo že poudarjeno. V polmilijardnem rekordnem proračunu se 3,3, 3,4  mio najde. Pa zadnjič sem potem na odboru slišala, ja kaj pa kopališče Ilirija, ki se je podražilo s 33 mio na 53 mio, nekje vmes. Kaj pa ne vem, Center Rog, smo v Levici mislim, da vemo kakšen imamo stališče do Centra Rog in še enkrat bom ponovila, kar sem enkrat v tem mandatu že povedala. Nič ne pomagajo lepi in novi in sodobni kulturni prostori, športni prostori, prostori za kakršnokoli izvajanje dejavnosti itd., če si v Ljubljani ljudje ne morejo več privoščiti živet in to velja tako za gradnjo stanovanj kot za vrtce. In tako naprej. Tako, da v Levici bom seveda glasoval proti.

**GOSPOD ZORAN JANKOVIĆ**

Gospa Dedić.

**GOSPA DR. JASMINKA DEDIĆ**

Ja, jaz bom tudi glasovala proti kakor sem napovedala in bi res prosila, jaz sem v bistvu pri svojih stališčih vseskozi dosledna in v bistvu sem tudi, ko sem nastopala tudi na lokalnih volitvah, sem govorila o tem, da moram imeti vsi prebivalci in prebivalke dobro življenje v okviru planetarnih zmogljivosti in zmogljivosti lokalnega okolja. In to vključuje tudi pač predšolsko varstvo otrok tako, da to nikakor tu ne pomeni, da jaz tukaj zdaj sem samo pač neki nastopam, ne vem ker se pač meni zdi to pač, da je tako fajn. Ne, jaz pač dosledno zagovarjam program Vesne Zelene stranke in jaz ne vem zakaj bi v tem vidite zdaj, da mi tu nekaj, ne vem pač, da enkrat glasujem tako, drugič drugače. Ne, to je pač, sem vedno dosledna in se držim v bistvu svojega programa in zato prosim 1 minimum spoštovanja, ampak to je ravno to, kar sem hotela povedati uvodoma. To, kdo vodi občino, ali je to izključno v moških rokah se--

------------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Hvala lepa. Čas je potekel. Gospod Sedmak.

**GOSPOD MARJAN SEDMAK**

… /// … nerazumljivo … ///

**GOSPOD ZORAN JANKOVIĆ**

Hvala lepa. Rezultat navzočnosti: 28.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Sklepa o določitvi cen programov predšolske vzgoje v javnih vrtcih in dodatnih ugodnostih za starše.**

Prosim za vaš glas.

**23 ZA,**

**14 PROTI.**

Sprejeto. Hvala lepa. Hvala, Marija.

Gremo na točko 16.

**AD 16. PREDLOG ODLOKA O SPREMEMBAH IN DOPOLNITVAH ODLOKA O OBČINSKEM PODROBNEM PROSTORSKEM NAČRTU ZA DELE OBMOČIJ UREJANJA ŠO 1/2 ŠIŠKA, ŠT 1/2 OBVOZNICA IN ŠS 1/6 ZGORNJA ŠIŠKA**

Gradivo ste prejeli, prejeli ste tudi poročilo pristojnega odbora. Prosim gospo Kondo, za uvodno obrazložitev.

**GOSPA MAG. KATARINA KONDA**

Danes bom predstavila predlog, torej že predlog za sprejem sprememb in dopolnitev OPPN za dele območij urejanja ŠO 1/2 2 Šiška, Obvoznica in Zgornja Šiška. Ja sej bom ojačala, hvala. Naročnik OPPN-ja so družba Aleja d.o.o., stolp Severnica pa PC 128, pripravljavec pa Protim Ržišnik Perc arhitekti. Lokacija se nahaja v Šiški, na zahodnem delu Ljubljane, ob Celovški cesti, obvoznici pa med Cesto ljubljanske brigade. Po OPN-ju je za območje opredeljena namenska raba BD, kjer so, to so površine drugih območij in so namenjene nakupovalnim središčem, sejmiščem, zabaviščnim parkom, kar je v območju tudi izvedeno in narejeno. Veljavni OPPN je bil tukaj sprejet leta 2009. Enkrat je bil že spreminjan, in sicer leta 2012 in v območju so že zgrajeni objekti, torej gre za objekt nakupovalnega središča Aleja z predlaganim OPN-jem so pa v območju možne še gradnje torej poslovno hotelskega objekta, prostorski enoti in poslovnih, manjših poslovnih objektov.

**GOSPOD ZORAN JANKOVIĆ**

Kje je telefon prosim? Katarina, počakaj prosim. Porkaduš.

**GOSPA MAG. KATARINA KONDA**

Ne, moram. Moj telefon, ampak ne vem kako je moj telefon, ker sem imela skos potiho tako, da res ne vem, to je bil pa škrat, se opravičujem.

**GOSPOD ZORAN JANKOVIĆ**

Saj je v redu.

**GOSPA MAG. KATARINA KONDA**

Tako, da jaz sem kriva sama sebi, res. Ne vem.

**GOSPOD ZORAN JANKOVIĆ**

Telefon te kliče.

**GOSPA MAG. KATARINA KONDA**

Telefon me kliče, ja. V redu tako, da se opravičujem, ni bilo nalašč. Tako, da tole je slika veljavnega zazidalnega mislim veljavnega OPN-ja, kjer je vidna situacija kakršna zdaj velja. Tole so predlogi, ki so bili predlagani torej v dopolnjenem osnutku in smo jih že gledali septembra lani, predlagane so bile spremembe, da se tukaj za objekt stolpnice spremeni gradbena meja, pa malenkost glede višin, mislim glede oblikovanja stolpov, višina se ni popravljala, za objekt Aleje se je predlagalo, da se tukaj, sta bila 2 objekta, ki sta bila ločena, da se ta 2 objekta zdaj v bistvu izvedeta kot prizidka k objektu Aleje, za tale obstoječi objekt pa se je določilo, da se ga v primeru, da če se ga pač, se ga lahko bodisi nadzida za 2 etaži oziroma, če se ga pa zruši, torej gredo lahko zdaj P+4, da gredo P+6. In tukaj je bil pa še podan predlog, da se na Celovški cesti dodata 2 zavijalna pasova v območje Aleje. Potem je bila seveda torej, to je bilo obravnavano oktobra in po fazi javne razgrnitve pa pripomb se je pa izdelala faza predloga. V fazi predloga sta se pa izvedle 2 večji spremembi, in sicer tukaj v območju te stolpnice se je ta, prej je bila določena samo gradbena meja, se je se je spremenilo, da se je pač cel objekt v to noter izrisal. Nič se niso povečali gabariti, še vedno je to 46 na 43. Pa tukaj v območju se je pa odvzel 1 zavijalni pas, torej nista predvidena 2 zaviralna pasova, ampak je samo 1, ker se je pač tudi po koroni toliko število obiskovalcev v šoping centrih spremenil, ker večina ljudi zdaj tudi kupuje preko spleta. Tako da to, ja torej z dveh na eno, to je zdaj faza predloga, ni kje kakšnih bistvenih sprememb, prerezi in pogledi. Vizualizacija stolpnice in to je to.

**GOSPOD ZORAN JANKOVIĆ**

Hvala, kar sem pridi Katarina k meni. Prosim gospoda Igorja Horvata za stališče odbora.

**GOSPOD IGOR HORVAT**

Hvala. Odbor za urejanje prostora je na 5. redni seji obravnaval gradivo in sprejel naslednji sklep: Odbor sprejema predlog Odloka o spremembah in dopolnitvah Odloka o občinskem podrobnem prostorskem načrtu za dele območij urejanja prostora Šiška, Obvoznica in Zgornja Šiška. Sklep je bil sprejet s petimi glasovi za in 0 proti od petih navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Statutarno pravna komisija nima pripomb pravne narave. Hvala.

**GOSPOD ZORAN JANKOVIĆ**

Ker k predlogu odloka ni bil vložen noben amandma, ni razprave, prehajamo na glasovanje. Ugotavljam navzočnost. Pardon, še enkrat prosim, prehitro.

**GOSPA MARUŠA BABNIK**

A lahko samo še obrazložitev glasu, prosim?

**GOSPOD ZORAN JANKOVIĆ**

Izvolite.

**GOSPA MARUŠA BABNIK**

V Slovenski demokratski stranki bomo glasovali za ta predlog. Zdi se nam dober. Čestitamo gospod župan, da ste tudi vi prisluhnili k temu, da je neka dobra konkurenca, dobro za ljudi. Hvala.

**GOSPOD ZORAN JANKOVIĆ**

Zdaj pa nisem razumel. Dajva še enkrat, gospa Babnik, ta drugo nisem razumel.

**GOSPA MARUŠA BABNIK**

V času vašega predsedovanja Mercatorju ste bil malo bolj, jaz vas razumem, v času začetka županovanja niste bil tako zelo, kako bi rekla naklonjen takim spremembam kot je ta, zdaj ste pa spremenil to in smo zelo zadovoljni. Hvala.

**GOSPOD ZORAN JANKOVIĆ**

Gospa Dedić.

**GOSPA DR. JASMINKA DEDIĆ**

Hvala. Jaz bom glasovala proti, ker te prostorske rešitve, ki jih predlaga odlok OPPN, ne sledijo usmeritev Odloka o določitvi Poti spomina in tovarištva. Za spomenik skupnega pomena za mesto--

-----------------------------------------------------------------KONEC POSNETKA ŠT. 20230925­\_183843

**GOSPA DR. JASMINKA DEDIĆ**

-- Ljubljane iz leta 1988. Namreč, Pot spominov in tovarištva naj bi bila namenjena med drugim tudi povezovanju zelenih in parkovnih površin s hortikulturnimi ureditvami, rekreacijskim in športnim dejavnostim, pešačenju, teku, smučarskemu teku, rekreacijskem kolesarjenju ter vsakodnevni sprostitvi v zdravem in urejenem naravnem okolju. V bistvu zdaj te rešitve nekako upoštevajo, izhajajo iz obstoječega stanja in tako, da v bistvu tudi tam, kjer bi bile neka širjenja moža ne, torej namesto, da bi ta nova pozidava, da bi pomagala uvajati dobre rešitve se prilagaja v bistvu slabim nekim rešitvam, ne. Torej, ki ignorirajo tudi pač te usmeritve iz odloka.

**GOSPOD ZORAN JANKOVIĆ**

Navzočnost: 22. Lepo prosim no. Ugotavljam navzočnost. Dajte še enkrat, če ste pri volji, lahko pa tudi zaključimo. 34.

**Glasujemo O PREDLOGU ODLOKA: Mestni svet Mestne občine Ljubljana sprejme predlog Odloka o spremembah in dopolnitvah Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška.**

Prosim za vaš glas.

**29 ZA,**

**5 PROTI.**

Sprejeto. Hvala lepa.

Gremo na naslednjo točko 17.

**AD 17. PREDLOG ODLOKA O OBČINSKEM PODROBNEM PROSTORSKEM NAČRTU 139 NOVI CENTER**

Tu je prišlo do ene napake, pa imam amandma. Dobili ste gradivo ste prejeli, prejeli ste poročilo pristojnega odbora. Prosim Katarino Konda, še enkrat, da pove svoje stališče.

**GOSPA MAG. KATARINA KONDA**

Naslednji odlok, naslednji OPPN je Odlok o občinskem podrobnem prostorskem načrtu 139 Novi center. Pobudo za izdelavo je izdal Javni stanovanjski sklad Mestne občine Ljubljana. Ta lokacija se nahaja v Centru ob Poljanski ulici pa med Poljansko in pa Povšetovo. V območju je predpisana namenska raba CU, to so taka mešana območja, kjer se prepletajo trgovske, oskrbne, socialne in pa stanovanjske dejavnosti, usmeritev OPPN so določala, da je treba pa območje tudi, tu je zbirni center, da se ga v območju umesti oziroma se ga ohrani in, da je treba izvesti natečaj tako, da je bila zbrana rešitev biroja Gužič Trplan arhitekti. Tukaj imamo na ekranu predlog te zazidalne rešitve. Videti je, da so tu v sprednjem delu po Povšetovi taka 2 kareja stanovanjskih blokov, v zalednem delu se je pa izkoristil višinski prehod, se je pa umestil zbirni center, ki ima streho, ki bo na nivoju višje ležečega terena in bodo na njej tudi urejene površine za razne učne programe medtem, ko imajo pa bloki površino za igro otrok urejene tu notri med kareji. Ta faza dopolnjenega osnutka je bila tudi obravnavana na seji mestnega sveta 27. februarja, po razgrnitvi in pripombah so bile izdelane 2 večji spremembi, in sicer se je zgodila sprememba, tukaj je bilo na vogalu predvideno na takole krožišče, na vogalu Povšetove pa tele ceste ob Ljubljanici. Zdaj smo predlagali, da se tukaj bolj promet umirja in, da se tu izvede eno tako krožišče kjer se promet umiri, tako da so te lokacije, da je to območje namenjeno pešcem, kolesarjem in pa sama torej ureditev te ulice Povšetove ob stanovanjski pozidavi, da se predvidi kot območje umirjenega prometa s pasom parkirišč za kratkotrajno parkiranje pa, da se uredi zelenica pod obstoječimi drevesi. Tako da tole je zdaj faza predloga, v bistvu ni nobenih takšnih večjih samih sprememb glede same pozidave, obstoječe območja, ki pa se tudi nahaja v območju OPPN, pa malo tiste usmeritve, da se lahko obnavljajo, rekonstruirajo, dozidujejo v skladu z določili OPN. Prerezi, objekti so višine do P+6, oziroma 22 m. Tole so pa predlog pozidave, ki izhajajo iz natečaja, ki je bil narejen.

**GOSPOD ZORAN JANKOVIĆ**

Hvala lepa. Prosim gospoda Horvata za stališče odbora.

**GOSPOD IGOR HORVAT**

Odbor za urejanje prostora je torej tudi to točko na 5. redni seji obravnaval in sprejel sledeči sklep: Odbor za urejanje prostora podpira predlog Odloka o občinskem podrobnem prostorskem načrtu Novi center. Sklep je bil sprejet s štirimi glasovi za od petih navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno upravna komisija nima pripomb pravnega značaja. Hvala.

**GOSPOD ZORAN JANKOVIĆ**

Obravnava predloga odloka se na podlagi 135. člena Poslovnika Mestnega sveta Mestne občine Ljubljana opravi po vrstnem redu posebej o vsakem členu, h kateremu so vloženi amandmaji. Razprava o posameznem členu je omejena na razpravo o amandmajih, ki so vloženi k temu členu. Glasovanje o amandmajih se opravi takoj po končani razpravi o amandmajih k posameznemu členu. In gremo na prvi, odpiram razpravo o 21. členu predlogu odloka, h katerem sem vložil amandma. Ni razprave. Ugotavljam navzočnost po celotni točki.

**Najprej glasujemo O AMANDMAJU, ki sem ga vložil:** **V 21. členu se v zadnjem stavku drugega odstavka oznaka prostorske enote »C1« spremeni v oznako »C2«.**

Prosim za vaš glas.

**28 ZA,**

**0 PROTI.**

**Zdaj glasujemo O PREDLOGU SKLEPA: Mestni svet Mestne občine Ljubljana sprejme predlog Odloka o občinskem podrobnem prostorskem načrtu 139 Novi center skupaj s sprejetim amandmajem.**

**GOSPOD ZORAN JANKOVIĆ**

Izvolite gospa Honzak.

**GOSPA URŠKA HONZAK**

V Levici bomo navdušeno glasovali za ta odlok in saj smo že, ko smo sprejemali osnutek, smo že bolj več razpravljali, ampak to so takšni projekti, kakršnih bi si želeli več v Ljubljani. Tako, da z veseljem glasujemo za.

**GOSPOD ZORAN JANKOVIĆ**

Seveda. Gospod Igor Horvat.

**GOSPOD IGOR HORVAT**

Hvala za besedo. Jaz bi samo se tukaj navezal na tematiko, ki smo jo imeli danes z vrtci in šolami, skratka, mene pa ob tej točki zanima, kam bodo ti otroci v tem novem stanovanjskem naselju hodili v vrtec in v osnovno šolo? Namreč rečeno je bilo tudi na odboru, da mogoče bodo nekateri šli tudi na osnovno šolo Ketteja in Murna, ki je v katastrofalnem stanju, čakamo na njeno obnovo že peto leto se mi zdi in od obljub se še nič uresničilo. Tako, da me res zanima ta problematika te infrastrukture, kam bodo te otroci šli? Hvala.

**GOSPOD ZORAN JANKOVIĆ**

A zdaj jaz odgovorim, ali ne? A hočete, da vam odgovorim, ali ne? Nimam pravice, če hočete, da vam odgovorim, da veste, zato sprašujem? Glejte, Kette Murn je moja šola, ne. Imeli smo kar 3 leta razgovore in dogovore z Zavodom za varstvo kulturne dediščine in na koncu je tudi novi podžupan sodeloval, da smo uspeli stališče in Kette Murn sta samo 2 šoli zdaj v vrsti za prednost tista, ki bo dobila prej gradbeno dovoljenje ali Kette Murn ali pa OŠ Prule. Tam imamo pa drug problem, da so stanovalci s sosednjega, sosednje hiše zavzeli zemljišče šole in zdaj poskušajo čez ZVETL dokazati, da je to njihovo. Mi pa tisto zemljišče rabimo da imamo zadosti zelene površine za urejanje šole. Kette Murn pravim, če bo imelo gradbeno dovoljenje, že drugo leto. Drugače pa, gospa Honzak, še vam, če sem že dobil besedo. Zelo bom vesel, ko bo vaše ministrstvo v Ljubljani zgradilo kakšno stanovanje. Ker do zdaj so toliko marmelade namazali, da ne vem kdo se bo od te sladkobe, tudi vi skupaj.

**26 ZA,**

**2 PROTI.**

Hvala lepa. Sprejeto.

In še tvoja, Katarina zadnja točka.

**AD 18. PREDLOG ODLOKA O OBČINSKEM PODROBNEM PROSTORSKEM NAČRTU 20 BARJANSKA CESTA ZAHOD – ZA DELE ENOT UREJANJA PROSTORA TR-467, TR-494, TR-453 IN TR-416**

Gradivo ste prejeli, prejeli ste tudi poročilo pristojnega odbora. Katarina, spet na sceni.

**GOSPA MAG. KATARINA KONDA**

Še zadnji predlog. To je pa Občinski podrobni prostorski načrt 20 Barjanska cesta Zahod. Naročnik je S-PARK Ljubljana in želi v območju razvijati nove trgovske dejavnosti. Lokacija se nahaja v Trnovem ob Barjanski cesti. Za območje je tudi predvidena predpisana namenska raba CU, torej osrednja območja, mešanica bivalnih pa nestanovanjskih dejavnosti in za območje je bila pridobljena variantna rešitev, torej iz treh variantnih rešitev, torej za celotno območje, kako je predvidena pozidava, zaradi tega, ker pa za ta preostali del investitorji niso pokazali toliko interesa so pač različni lastniki, se je začelo samo za izdelavo tega delnega OPPN-ja, ki ga potem tudi podrobno obravnavamo. Ta OPPN predvideva 2 trgovski površini z trgovskim programom. V njih so v objektu C so predvidene pa poslovne dejavnosti oziroma centralne dejavnosti. To so bile spremembe. Dopolnjen osnutek je bil obravnavan na seji mestnega sveta 17. oktobra, po fazi dopolnjenega osnutka pa po razgrnitvi so bile pa manjše uskladitev glede komunale, večje pa tukaj smo jih pač prikazujem, so možnost postavitve nadstrešnic nad nakupovalnimi vozički, uskladitev višin stavb, dodana umestitev postajališča Bicikelj, pa uskladitev zahtev in možnosti s prilagoditvijo z zagotavljanjem poplavne varnosti. Etažnost stavb je, torej faza predlog - etažnost stavb je do P+2 oziroma v 1. fazi pač pritličje, ima pa možnost, da se gradi tudi, da se zgradita tudi 2 etaži, streha je zelena, tako da tu smo tudi pač poskrbeli po tej zahtevi OPPN-ja, ker večji objekti morajo imeti zeleno streho. Prostorski prikazi. To je to. Hvala.

**GOSPOD ZORAN JANKOVIĆ**

Prosim gospoda Horvata še za stališče odbora.

**GOSPOD IGOR HORVAT**

Hvala. Odbor za urejanje prostora je tudi to zadnjo točko obravnaval na 5. redni seji in sprejel sledeči sklep: Odbor podpira predlog Odloka o občinskem podrobnem prostorskem načrtu Barjanska cesta Zahod. Sklep je bil sprejet s petimi glasovi za od petih navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala. Statutarno pravna komisija tudi k tej točki nima pripomb pravnega.

**GOSPOD ZORAN JANKOVIĆ**

Ker k predlogu odloka ni bil vložen noben amandma, ni razprave, zato prehajamo na glasovanje. Prosim za vaš glas, navzočnost. Ne vem, kdo je rekel? Gospa Sojar, izvolite. Gospod Horvat, jaz kar.

**GOSPOD ALEŠ PRIMC**

Mene, zdaj ko so bile poplave seveda skrbi to območje, me zanima, v glavnem poplavna varnost tega območja me zelo skrbi. Tako, da če ne bo urejena kakšen suhi zadrževalnik v tisti bližini, se bojim, da bodo vse plavalo. Tako, da jaz bom glasoval tu zdaj proti, ker bi rad videl zasnovo poplavne varnosti tega širšega območja, ker zaenkrat je ne vidim. Hvala.

**GOSPOD ZORAN JANKOVIĆ**

Gospa Sojar.

**GOSPA MOJCA SOJAR**

No, jaz pa sem prebrala v gradivu, da je pogoj za pričetek poseganja na območje OPPN tudi hidravlična, hidrološka analiza, prikaz poplavne nevarnosti, kar me zelo veseli, ker to je poplavno območje. Je pa tukaj 7 prostorskih enot in žal se ne morem strinjati več, da je tukaj gradnja trgovskih stavb, zato bom glasovala proti temu. Z vsem ostalimi se lahko, se mi zdi pa, da trgovskih oziroma trgovinskih področij imamo v Ljubljani na prebivalca že čisto dovolj. Hvala.

**GOSPOD ZORAN JANKOVIĆ**

Gospod Horvat Jožef.

**GOSPOD JOŽEF HORVAT**

Jaz bi glasoval proti, ker ne želim, nekateri bodo začeli investicije izvajat, pa ne bomo zdaj o Viču itd. Ne glede kar se jim dogaja oziroma kakšno je stanje poplavne varnosti in dovolj je en Muzej Koliščarski na Igu, ne bi ga še v Ljubljani delal. Hvala lepa.

**GOSPOD ZORAN JANKOVIĆ**

Hvala lepa. Rezultat navzočnosti: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Odloka o občinskem podrobnem prostorskem načrtu 20 Barjanska cesta zahod – za dele enot urejanja prostora TR-467, TR-494, TR-453 in TR-416.**

Prosim za vaš glas.

**28 ZA,**

**7 PROTI.**

Hvala, sprejeto.

In gremo na zadnjo. Katarina, hvala lepa. Na zadnjo točko.

**AD. 19 PREDLOG DOPOLNITVE POSLOVNIKA MESTNEGA SVETA MESTNE OBČINE LJUBLJANA – DOPOLNITEV 1. ČLENA POSLOVNIKA MESTNEGA SVETA MESTNE OBČINE LJUBLJANA (URADNO PREČIŠČENO BESEDILO) (UR. L. RS, ŠT. 31/21) S PREDLOGOM ZA HITRI POSTOPEK**

Gradivo ste prejeli, po sklicu seje ste prejeli poročilo pristojne Statutarno pravno komisije. Prosim gospod Primca za uvodno obrazložitev.

**GOSPOD ALEŠ PRIMC**

Jaz mislim, da je demokracija zelo pomembna stvar, in sicer predvsem iz enega razloga, ker prispeva k sprejemanju boljših rešitev. Prispeva tudi k spoštovanju med nami, prispeva k enemu delovnemu vzdušju, v katerem res lahko vsak prispeva po svojih močeh. Jaz, in to upam, da vidite, v tem mestnem svetu, razumem obe funkciji tako koalicijsko kot opozicijsko, kot zelo resni in zelo odgovorni. Ne rečem, da mi ne bi bilo lepše bit na strani vladajočih ker takrat lahko delaš, ampak moram reči, da tudi ta funkcija, ko opozarjamo na probleme ko odpiram teme, ki želijo biti zamolčane, ko predlagam rešitve kljub temu, da vem, da zelo verjetno ne bodo sprejete, se mi zdi pomembno, se mi zdi pomembno zaradi tistih parih ljudi, ki gledajo to sejo, se mi zdi pomembno zaradi ljudi, ki bodo brali magnetograme mogoče kdaj kasneje in pa tudi zaradi vas koalicijskih poslancev, ki zaenkrat dobro še ni eno leto našega mandata, še niste podprli niti enega predloga opozicije. Ampak mogoče se bo to do konca mandata spremenilo. Ampak tudi, če se ne bo, poglejte jaz ne bom nič manj vneto delal kot opozicijski poslanec, svetnik z konkretnimi predlogi, konstruktivni predlogi itd. Tudi vidite, da z Zoranom Jankovićem, sam je rekel, ne bova nikoli prijatelja, ampak poskušam konstruktivno delovati, brez osebnih zamer, brez kakršnihkoli vnašanja osebnih čustev v tisto, kar je dobro za ljudi. Jaz mislim, da vloga, vloga vseh nas je, da delamo za ljudi ne glede na to, na kateri strani smo. In se mi zdi, da je temeljna stvar, temeljna stvar odnosa med nami, da si dovolimo opravljati svojo funkcijo. To je najbolj temeljna zadeva. Se pravi opozicija, če hočemo, da da tukaj notri imamo neko svojo funkcijo, moramo imeti možnost svojo službo opravljat. Ne na vašo milost ampak po poslovniku po pravu. Glejte, res je, da ste zaenkrat zlorabili poslovnik v tem smislu, da ste nam prepovedali razpravljati, da ste nam prepovedali predlagati rešitve samo enkrat, ampak to vi lahko naredite kadarkoli spet in to ni prav. To ni prav. Mene s tem nič ne ustrahujete, a mogoče pa koga tudi lahko, ne. Ampak ni prav da imate možnost prepovedati razpravo, ker poglejte opozicijski svetniki, ja druge možnosti kot povedati svojo plat resnice, svoje argumente, svoje številke nimamo. In kaj je tak problem? Ne vem, da nas morate, ne, morate poslušat par minut ob neki zadevi, ki je za vas neprijetna. Jaz mislim, da to, to paše zraven k vladajočim, glejte vladajočim paše zraven to, da sprejemate sklepe, da se stvari odvijajo po vaše, da razpolagate za 532 mio proračuna, to paše k vam, ampak paše k vam, pa tudi to, da morate opozicijo poslušati, no. Če drugega, ne rabite jo upoštevati, nikjer ni napisano, da nas morate upoštevati, ampak samo poslušanje opozicije pa paše k koalicijski vlogi. Pač lahko rečem ali je to ena od redkih neprijetnih stvari, kadar si v koaliciji, da pač moraš vsake toliko časa poslušati kaj neprijetnega s strani opozicije. Ampak, jaz mislim, da glede na vse koristi ali pa vse, vse dobre strani koalicijske vloge, lahko to potrpite in zgolj in samo to želim praktično od prve seje naprej, ko smo videli, kako ste zlorabili svojo koalicijsko moč zato, da onemogočate naše delo je, da pridemo do standarda da bo lahko opozicija opravljala svoje delo. In tokrat prihajam s predlogom za dopolnitev prvega člena poslovnika mestnega sveta, v katerega bi zapisali: »Nobeno določilo tega poslovnika se ne sme interpretirati tako, da se prepoveduje ali omejuje razprava in delovanje opozicije v mestnem svetu«. Jaz sem potem videl, da je Statutarno pravna komisija rekla da je ta dikcija protiustavna. Potem, ko sem to vaše mnenje prebral, ne morem reči, da se strinjam, ampak se pa strinjam, da bi lahko bilo, bila ta dikcija malenkost boljša in, če imam to možnost na tem mestu bi jo predlagal, da bi še dodali: »Nobeno določila tega poslovnika se ne sme interpretirati tako, da se prepoveduje ali omejuje razprava in delovanju opozicije v mestnem svetu, razen iz razlogov, ki so navedeni v tem poslovniku«. Potem pa ta zadeva ne bi bila, potem pa ta zadeva ne bi bila več, ne govorim tukajle, poglejte če se ne držiš teme, ne, imamo en člen poslovnika, ki govori o tem, kdaj lahko predsedujoči vzame besedo, če se ne držiš teme, če si žaljiv itd. Ne, jaz bi rekel, to so izključni razlogi, zaradi katerih se lahko opoziciji vzame besedo, ne pa zgolj in samo tako kot je Samo Logar predlagal na tisti seji, ne. Predlagam proceduralni sklep, zaključimo debato in konec vsega skupaj. Ne, to pa ne! A veste tako da, če je za vas sporno, da ni tega, te vejice razen v primeru, ki jih določa poslovnik za odvzem besede, lahko to zdajle popravno. Ampak jaz mislim, da to je edini razlog, kjer ima koalicija možnost opoziciji oziroma opozicijskemu svetniku odvzeti besedo. In, poglejte, če to sprejmete kaj izgubite? Glejte čisto nič ne izgubite. Vsa vaša moč še naprej ostane, vse boste lahko še naprej delali tako, kot hočete. Samo enostavno omogočali boste opoziciji, da bo opravljala svojo opozicijsko vlogo lahko, ne od vaše milosti odvisno, ampak izhajajoč iz poslovnika. To je edina stvar, ki jo predlagam. Se pravi, ne misliti, da vam bo kakšna krona z glave padla ali pa, da vam bo kakšna pravica, ki jo zdaj imate odvzeta, nobena pravica vam ne bo odvzeta. Vse boste še naprej nas lahko preglasovali, še naprej se bo lahko Zoran Janković tamle potem, ko bo konec razprave delal norca iz nas in ako naprej. Ampak glejte, če vzamemo, če vzamemo opoziciji to besedo, potem enostavno to ni več, to ni več opozicija v polnem pomenu besede, ni. Enostavno opozicijska vloga, ki so nam jo namenili volivke in volivci z procenti glasov, ki so nam jih dali, pač pomeni, da ne moraš preglasovati koalicije. In Zoran Janković enkrat rekel, Primc, ne znaš računati, ne veš s kakšnim rezultatom je treba sprejet poslovnik. Jaz znam računati. Jaz znam računati. Pa je rekel, da on enkrat ni znal pa tako naprej. Ampak glejte, jaz znam računati, ampak jaz mislim, da ko so neke stvari, ki jih je treba narediti pravilne, prav, če hočete moralno prav, politično prav, potem moramo vsi skupaj stopiti. In, če bi bil jaz župan, bi bila prva stvar na seji mestnega sveta na prvi seji, bi rekel, glejte to bomo naredit tako, da bo lahko opozicija delala, se ne bo rabila umikati in bala, da ji bomo besedo vzeli. Ampak, okej, jaz vam v tem trenutku še enkrat polagam na srce, nič ne izgubite, če omogočite, da bo opozicija lahko opravljala svoje delo. Boste pa s tem omogočali neko polnokrvno delovanje opozicije in hkrati boste lahko rekli, da ste vsaj malo demokratičen, čeprav nikoli naših predlogov ne sprejmete.

**GOSPOD ZORAN JANKOVIĆ**

Hvala lepa, gospod Primc. Gospod Sedmak.

**GOSPOD MARJAN SEDMAK**

Ja, zdaj me je gospod Primc malo vrgel iz scenarija, ker je predlagal pravzaprav spremembo predloga. Bi mu pa rad povedal, da ni več gospodar svojega predloga. Veste, po poslovniku je pač tako. Gospodar svojega predloga je do trenutka, ko mestni svet glasuje o dnevnem redu. In potlej je gospodar tega predloga mestni svet, ki ga lahko seveda z glasovanjem in to demokratičnim vzame z dnevnega reda. Tako, da mi danes o predlogu spremenjenega teksta, gospod Primc, vi ne morete več o tem glasovat, bom pa prebral, kar je sklenila Statutarno pravna komisija. In, s čimer ste se ravnokar strinjali, če sem prav razumel? Statutarno pravna komisija ugotavlja, da je predlog neustaven, ker krši eno od temeljnih ustavnih določb iz drugega odstavka 14. člena Ustave republike Slovenije, glasi se: »Vsi so pred zakonom enaki«. Predlog namreč odpravlja smotrne omejitve vsebovane 34. členu poslovnika, citiram: »Svetniki imajo pravice in dolžnosti, določene z zakonom, statutom tem poslovnikom in drugimi akti«, nadalje odpravlja omejitve iz drugega odstavka 62. člena poslovnika, citiram: »Razprava pri točki dnevnega reda je omejena na vsebino gradiva, o katerem se glasuje«. Odpravlja nadalje 63. člen, citiram: »Razpravljavec ima o posamezni točki dnevnega reda pravico do ene razprave« ter v zvezi s tem odpravlja še časovne omejitve ter omejitve iz 65. člena poslovnika, to je odvzem besede. Pri tem, da takšne omejitve veljajo sicer za vse svetnice in svetnike, ne veljajo pa za svetnice in svetnike opozicije. To je diskriminacija. Takšen privilegij, latinsko *primus legis* je v vseh sodobnih pravnih redih nedopusten in neustaven, zato Statutarno pravna komisija mestnemu svetu predlaga, da predlog dopolnitve poslovnika mestnega sveta MOL zavrne. Če bi bil predlog sprejet, pa poziva župana MOL, da ukrepa v skladu s 53. členom Statuta MOL. In sicer je bil ta sklep sprejet z dvema glasovoma za, enim proti in enim vzdržanim od štirih navzočih, se pravi 2 proti 1. Hvala.

**GOSPOD ZORAN JANKOVIĆ**

Jaz imam objektivno zdaj težavo, pa bom prebral, kaj so mi napisali, ker to ni moje področje, tako da, ne mi zameriti. Svet najprej odloča o obravnavi akta po hitrem postopku. Prvi odstavek 162. člena poslovnika mestnega sveta, zato odpiram razpravo o predlogu za sprejem dopolnitev Poslovnika Mestnega sveta Mestne občine Ljubljana, dopolnitev 1. člena Poslovnika mestnega sveta Mestne občine Ljubljana, uradno prečiščeno besedilo, po hitrem postopku. Mi zdaj samo glasujemo o hitrem postopku in to, kar mi kolega Matjaž pravi, če hočemo iti potem naprej glasovanje, mora biti 30 glasov za hitri postopek, če ne se ta predlog, ki je v drugem delu pretvori, če ni 30 glasov v osnutek. Se pravi potem preide naprej. Tako so meni napisali, upam, da smo se razumeli. Ugotavljam. Razprava o hitrem postopku. Ne, razprava o hitrem postopku? Ni. Ugotavljam navzočnost po celotni točki: 33.

**Glasujemo O NASLEDNJEM PREDLOGU: Mestni svet Mestne občine Ljubljana sprejme predlog, da predlog dopolnitve Poslovnika Mestnega sveta Mestne občine Ljubljana - dopolnitev 1. člena Poslovnika MOL - sprejme po hitrem postopku*.***

Prosim za vaš glas. A smo, da ne bom ponavljal prosim? Okej, hvala lepa. Ne, ne me spraševat, ko me sprašujete prej tiste stvari operativno ven, to pa.

**18 ZA,**

**7 PROTI.**

Ni sprejeto.

**GOSPOD ZORAN JANKOVIĆ**

Se pravi predlog je postal osnutek. Še enkrat se bomo o tem srečali. Aha, še razpravo. Hvala. Torej, hitri postopek ni sprejet. Zdaj pa odpiram razpravo o tem, kar je govori gospod Primc. Ni razprave, zaključujem. Kaj pa zdaj? Zdaj se pa glasuje. Gospa Dedić, jaz sem zelo lepo gledal, lepo prosim, ne se nič razburjati, saj dva gledava. Pravim, odpiram razpravo o vsebini, kar je govoril. Izvolite gospa Dedić, pa gospod Čerin.

**GOSPA DR. JASMINKA DEDIĆ**

Jaz se opravičujem, ampak res sem malček zmedena zdaj, kako pač.

**GOSPOD ZORAN JANKOVIĆ**

Tudi jaz.

**GOSPA DR. JASMINKA DEDIĆ**

Zdaj se pač malo lovim, no. Mislim, glejte res ne bi tukaj dolgovezla, sem utrujena, mislim, da smo tukaj vsi utrujeni. In očitno ima pač vsaka čast no kolegu Alešu Primcu, no, da ima toliko volje, energije, da se pač s tem ukvarja. Jaz bi samo rekla, da ko sem bila izvoljena v mestni svet sem od z večih strani, od bivših svetnikov, svetnic, sem slišala, so mi rekli, zdaj se pa pripravi, boš videla, koliko nizka je ta kultura v mestnem svetu. Pa sem si jaz mislila okej, dobro, no saj približno sem vedela, kar sem že prej brala o Zoranu Jankoviću itd. V bistvu žal moram reči, da to kar sem tukaj našla in recimo to, kar sem danes doživela z vaše strani gospod župan je pa res, mislim jaz nimam več besed. Jaz res mislim in to je ravno to, kar v bistvu kolega Primc v bistvu predlaga. V bistvu se gre za neko temeljno v bistvu spoštovanje in dostojanstvo, spoštovanje nekih temeljnih demokratičnih vrednot, ki jih tukaj ni. Jaz to kvečjemu vidim, jaz bi temu dala besedo »krkanluk«, jaz ne vem kdo med vami razume, kaj pomeni »krkanluk«. To je pač en pojav, pač zlasti v teh družbah, ki se pojavlja nekje od Baltika pa do Balkana, ne in v bistvu se ga poslužujejo moški, starejši avtoritarci, ne, ki v bistvu pač skratka si predstavljajo, da lahko vodijo svet. Se opravičujem, vsi, ki mislijo, da lahko vodijo svet, še vedno tako kot je bilo, kot imajo pač on, oni v svojih glavah, ne. Glejte, jaz sem gospoda Sama Logarja slišala enkrat samkrat govorit v mestnem svetu in to je bilo takrat, ko je predlagal v bistvu to, da se nam opozicij vzame beseda. Tako, da mislim, to je pač mislim, če mi ne verjamete, jaz pač jaz dosti spremljam v bistvu kaj se dogaja, ne vem pač recimo v drugih državah nekdanje Jugoslavije, ker sem tudi sama po poreklu od tam ne, iz Bosne in, se opravičujem ampak to kar se tukaj dogaja, mi smo tam, mi smo že tam, če pogledate kako vodi Milorad Dodik in podobni in Vučić in Plenković in Orban in ne vem pač Slovaki in Poljaki, to je to in, oprostite Gibanje svoboda. Vi kakor ste govorili, ne pač ja, da ne bomo pristali med višegrajci. Vi ste to sem še dodatno utrdili. Mi smo že tam tako, da jaz sem zelo razočarana, da sem tukaj v mestnem svetu. Res, hvala.

**GOSPOD ZORAN JANKOVIĆ**

Gospod Čerin, izvolite gospod Čerin. Vi ste starejši moški, pazite, kaj delate. Po statistiki.

**GOSPOD ALEŠ ČERIN**

Jaz bom čisto kratek. Stališče Statutarno pravne komisije poznamo. Ironija tega pa je, tu je gospod Primc govoril skoraj 10 minut o vseh teh pravicah. Ironija pa je, da kdo je na današnji seji imel največ besede? Prav on ob tem poslovniku. Hvala lepa.

**GOSPOD ZORAN JANKOVIĆ**

Še kdo? Zaključujem razpravo. Sklepčni smo.

**Glasovanje poteka, če sem prav razumel, če ne me pa popravi Matjaž, o sklepu? O osnutku sklepa, ne:** **Mestnega sveta Mestne občine Ljubljana sprejme osnutek dopolnitve Poslovnika Mestne občine Ljubljana – dopolnitev prvega odstavka 1. člena Poslovnika Mestnega sveta Mestne občine Ljubljana.**

**GOSPOD ZORAN JANKOVIĆ**

Pišuka, še zaključil nisem, porkaš, trudim se trudit, da zastopim še te pravne zavrzlame, osnutek sprejemamo. Gospod Primc, izvolite obrazložitev glasu.

**GOSPOD ALEŠ PRIMC**

Jaz mislim, da glede na to, da smo se zdaj odločili za dvofazni postopek z glasovanjem, lahko tudi koalicija podprete, dopolnimo zadevo, da bo ja vse v skladu z ustavo, statutom in, da bo gospod Sedmak povedal, kako bi pa člen ustavno ne bil sporen in, da potem v naslednji fazi, na naslednji seji sprejmete ta sklep, ta predlog s katerim bi opozicija dejansko lahko opravljala svojo vlogo. Sicer bom pa pač moral sam to predlagati na naslednjo sejo.

**GOSPOD ZORAN JANKOVIĆ**

Jaz pa predlagam, da ta osnutek ne sprejmemo, ker imam dosti tega, današnje seje imam več kot preveč.

Glasovanje poteka. Izvolite.

Lepo prosim za vaš glas.

**12 ZA,**

**22 PROTI.**

**GOSPOD ZORAN JANKOVIĆ**

Ni sprejeto. Toliko sem vesel, da ni sprejet. Evo, hvala lepa za prijaznost, dober tek želim.

-----------------------------------------------------------------KONEC POSNETKA ŠT. 20230925­\_193843